ചുവപ്പിൽ രാജ്ഞിയെ പോലെ തിളങ്ങി യുവ താരം പ്രിയാ വാര്യർ..! - STAR PIX MEDIA\nനയൻതാര ചക്രവർത്തിയുടെ പുതിയ ഫോട്ടോഷൂട്ട് ചിത്രങ്ങൾ വൈറൽ..ഫോട്ടോകൾ കാണാം !!!\nപ്രസവശേഷം ശരീരഭാരം കുറച്ച രഹസ്യം വെളിപ്പെടുത്തി നടി പേളിമാണി..വൈറൽ വീഡിയോ കാണാം !!\nHome Gallery ചുവപ്പിൽ രാജ്ഞിയെ പോലെ തിളങ്ങി യുവ താരം പ്രിയാ വാര്യർ..!\nചുവപ്പിൽ രാജ്ഞിയെ പോലെ തിളങ്ങി യുവ താരം പ്രിയാ വാര്യർ..!\nസിനിമയിൽ കയറി പറ്റുക എന്നത് അത്ര എളുപ്പമുള്ള കാര്യമല്ല. അതിനു വേണ്ടി വർഷങ്ങളോളം കഷ്ടപ്പെടുന്നവരെ നമ്മളിൽ പലർക്കും പരിചയമുണ്ടാവും. ഒരു അവസരത്തിനു വേണ്ടി കയറി ഇറങ്ങാത്ത സ്ഥലകൾ, കാണാത്ത ആളുകൾ ഉണ്ടാവില്ല. എന്നാൽ സിനിമയിൽ മുഖം കാണിക്കാൻ ഒരു ഭാഗ്യം ലഭിച്ചാൽ ആരും വേണ്ട എന്ന് പറയാറില്ല. ഇനി സിനിമയിൽ കയറിപറ്റിയാൽ പിടിച്ചു നിൽക്കാൻ കയറി പറ്റുന്നതിനെക്കാളും പ്രയാസമുള്ള കാര്യമാണ്. ചിലവർക്ക് ഒരുപാട് സിനിമകളിൽ അഭിനയിച്ചു കഴിഞ്ഞാലേ അവസരങ്ങൾ ലഭിച്ചോണ്ടിരിക്കുള്ളു.\nഓരോ വർഷം കൂടുമ്പോളും നിരവധി പുതുമുഖ നായികനായകന്മാരാണ് മലയാള ഇൻഡസ്ട്രികളിലേക്കു കടന്നു വരുന്നത്. ഇതിൽ പലരും വളരെ പെട്ടെന്ന് പരാജയപ്പെട്ട് പോകുകയും അതുപോലെ വളരെ പെട്ടെന്ന് വിജയം നേടിയവരെയും കാണാൻ കഴിയും. അഭിനയത്തിനപ്പുറം സൗന്ദര്യവും ഭാഗ്യം കൂടി ഉണ്ടായാലേ ഇന്ന് ചലചിത്ര മേഖലയിൽ തന്റെതായ സ്ഥാനം നേടിയെടുക്കാൻ കഴിയുള്ളു. ഒരു സിനിമയിലൂടെ തലവര മാറിയ പല കലാകാരന്മാരെ ഇന്ന് ബിഗ്സ്‌ക്രീനിൽ തിളങ്ങി നിൽക്കുകയാണ്. അത്തരത്തിൽ തിളങ്ങി നിൽക്കുന്ന അഭിനയത്രിയാണ് പ്രിയ പ്രകാശ് വാരിയർ.\nമാനക്യാ മലരായ എന്ന ഗാനം കേൾക്കുമ്പോൾ തന്നെ ആ പേരിന്റെ ഉടമസ്ഥനെ ഓർമ്മയിലേക്ക് വരും. അതേ ആയൊരു പാട്ടിലൂടെ ലോക ജനശ്രെദ്ധ പിടിച്ചു പറ്റിയ മലയാള സിനിമയുടെ അഭിമാനമായ അഭിനയത്രിയാണ് പ്രിയ പ്രകാശ് വാരിയർ. മലയാളി നടിയാണെങ്കിലും ഇപ്പോൾ പ്രിയ സർവസജീവമായിരിക്കുന്നത് തെലുങ്കിൽ ഹിന്ദിയിലുമാണ്. കേരളകര ഇഷ്ടത്തോടെ വിളിക്കുന്ന ന്യൂ ജനറേഷൻ സംവിധായകൻ എന്ന് അറിയപ്പെടുന്ന ഒമർ ലുലു ഒരുക്കിയ ഒരു അടർ ലവ് എന്ന ചിത്രത്തിലാണ് പ്രിയ ആദ്യമായി കഥാപാത്രത്തിന് ജീവൻ നൽകുന്നത്.\nചിത്രത്തിലെ നായിക പ്രിയ എത്തിയെങ്കിലും ഗാനത്തിലൂടെ ലഭിച്ച ജനപ്രീതി സിനിമ റിലീസിനു ശേഷം ലഭിച്ചില്ല എന്നതാണ് സത്യം. ഗാനത്തിലെ കണ്ണിറുകൾ രംഗമാണ് പ്രിയയെ ഏറെ പ്രേശക്തിയിലേക്ക് നയിച്ചത്. നൂറിൻ ഷെരീഫും കേന്ദ്ര കഥാപാത്രമായി ചിത്രത്തിൽ അരങേറിയിരുന്നു. ആദ്യ നായിക നൂറിൻ ആണെങ്കിലും പിന്നീട് ചില സമർദം മൂലം പ്രിയയെ നായികയാക്കുകയായിരുന്നു. മലയാളത്തിനു ശേഷം തെലുങ്കിലേക്ക് നിരവധി അവസരങ്ങൾ തന്നെ തേടി വന്നു.\nഎന്നാൽ ലഭിച്ച അവസരങ്ങൾ നഷ്ടപ്പെടാതെ നല്ല രീതിയിൽ കൈകാര്യം ചെയ്തതു കൊണ്ട് ഇന്ത്യ മുഴുവൻ അറിയപ്പെടുന്ന നടിയായി പ്രിയ പ്രകാശ് വാറിയർ മാറി. മില്യൺ കണക്കിന് ഫോള്ളോവർസുള്ള തന്റെ ഇൻസ്റ്റാഗ്രാം പേജിൽ എന്ത് പങ്കുവെച്ചാലും ചുരുങ്ങിയ സമയം കൊണ്ടായിരുന്നു സോഷ്യൽ മീഡിയയിൽ തരംഗമുണ്ടാക്കിയിരുന്നത്. ഇപ്പോൾ ചുവപ്പ് വസ്ത്രത്തിൽ ഗ്ലാമറായിരിക്കുകയാണ് പ്രിയ. ഗൃഹലക്ഷ്മിയുടെ കവർ ഫോട്ടോയ്ക്ക് വേണ്ടി പകർത്തിയ ചിത്രങ്ങൾ കഴിഞ്ഞ ദിവസമായിരുന്നു പ്രിയ ഇൻസ്റ്റാഗ്രാമിൽ പങ്കുവെച്ചത്. മികച്ച പ്രതികരണങ്ങളോടെ പോസ്റ്റിനു ലൈക്‌സും കമെന്റ്സും കുമിഞ്ഞു കൂടുകയാണ്.\nപ്രേഷകരുടെ മനം മയക്കുന്ന ഷോർട്ട് വീഡിയോയുമായി ദീപ്തി സതി..ബിജു മേനോൻ്റെ നായികാ വേറെ ലെവലാണ്..വീഡിയോ...


മാഞ്ചസ്റ്റർ യുണൈറ്റഡിൽ ശുദ്ധികലശം, ആറു താരങ്ങൾ പുറത്തേക്ക്\nഅടുത്ത സീസണു മുന്നോടിയായി ആറു താരങ്ങളെ ക്ലബിൽ നിന്നും ഒഴിവാക്കാൻ മാഞ്ചസ്റ്റർ യുണൈറ്റഡ് ഒരുങ്ങുന്നു. പുതിയ സീസണിൽ ടീമിനെ ശക്തിപ്പെടുത്താൻ സൂപ്പർതാരങ്ങളെ എത്തിക്കുകയെന്ന ലക്ഷ്യം കൂടി ഇതിന്റെ പിന്നിലുണ്ട്. ഡോർട്മുണ്ടിന്റെ വിസ്മയ താരമായ ജാഡൻ സാഞ്ചോയും പുതിയതായി ടീമിലേക്കെത്തുന്ന താരങ്ങളിൽ ഉൾപ്പെടുമെന്നാണ് റിപ്പോർട്ടുകൾ വ്യക്തമാക്കുന്നത്.\nടെലിഗ്രാഫിന്റെ റിപ്പോർട്ടുകൾ പ്രകാരം ലോണിൽ വിവിധ ക്ലബുകളിൽ കളിക്കുന്ന താരങ്ങളെയും ചേർത്താണ് യുണൈറ്റഡ് ആറു പേരെ ഒഴിവാക്കുന്നത്. നിലവിൽ ടീമിലുള്ള ഫിൽ ജോൺസ്, ജെസെ ലിംഗാർഡ്, ഡീഗോ ദാലട്ട് എന്നിവർക്കു പുറമേ അർജന്റീനിയൻ ക്ലബിൽ ലോണിലുള്ള മാർക്കസ് റോഹോ, റോമയിൽ കളിക്കുന്ന സ്മോളിങ്ങ്, ഇന്ററിൽ ലോണിലുള്ള സാഞ്ചസ് എന്നിവരാണ് ഒഴിവാക്കപ്പെടുക.\n➡ Six out\n⬅ Three in\nSolskjaer has told the United board the three players he wants signed, and the six players he wants gone. ✍ https://t.co/KOp0Lttlf8\n— SPORTbible (@sportbible) July 15, 2020\nസ്മാളിങ്ങ്, റോഹോ എന്നിവർ നിലവിൽ കളിക്കുന്ന ക്ലബിലേക്കു തന്നെ ചേക്കേറുമ്പോൾ സാഞ്ചസ്, ലിംഗാർഡ് എന്നിവരുടെ ട്രാൻസ്ഫറിന്റെ കാര്യത്തിൽ വ്യക്തതയില്ല. ചിലിയൻ താരം കനത്ത പ്രതിഫലം വാങ്ങുന്ന കരാറാണ് ഒപ്പിട്ടിരിക്കുന്നത് എന്നതിനാൽ ഒഴിവാക്കേണ്ടത് യുണൈറ്റഡിന് അത്യാവശ്യമാണ്. അതേ സമയം ഫിൽ ജോൺസ് വെസ്റ്റ് ഹാമിലെത്തുമെന്നാണ് റിപ്പോർട്ടുകൾ.\nനിലവിലെ ടീമിലേക്ക് സാഞ്ചോക്കു പുറമേ ഒരു സെന്റർ ബാക്കിനെയും സ്ട്രൈക്കറെയും എത്തിക്കാനാണ് യുണൈറ്റഡ് ലക്ഷ്യമിടുന്നത്. കൂളിബാളി, സ്ക്രിനിയർ എന്നിവരാണ് പ്രതിരോധത്തിലേക്ക് യുണൈറ്റഡിന്റെ പ്രധാന ട്രാൻസ്ഫർ ലക്ഷ്യങ്ങൾ. അതേ സമയം സ്ട്രൈക്കറായി യുണൈറ്റഡ് ലക്ഷ്യമിടുന്ന താരമാരാണെന്നതു വ്യക്തമല്ല.


കാപ്പില് മുതല് ജന്മ വരെ കടലേറ്റം; ഭീതിയോടെ തീരദേശ വാസികള് – Utharadesam\nകാപ്പില് മുതല് ജന്മ വരെ കടലേറ്റം; ഭീതിയോടെ തീരദേശ വാസികള്\nപാലക്കുന്ന്: ജീവനും സ്വത്തിനും ഭീഷണിയായി കാപ്പില്, കൊപ്പല്, കൊവ്വല്, ജന്മ ഭാഗങ്ങളില് കടലേറ്റ ദുരിതം നാള്‍ക്കുനാള് ശക്തി പ്രാപിക്കുമ്പോള് നെഞ്ച് പിടയുന്നത് തീരദേശ വാസികളായ ഒട്ടേറെ കുടുംബങ്ങളിലാണ്. കാതടപ്പിക്കും വിധം കടല്‍തിരകള് ആര്‍ത്തുവിളിക്കുമ്പോള് കുഞ്ഞുങ്ങളെ മാറോട് ചേര്‍ത്ത് ഉറക്കമില്ലാതെ അവരുടെ വീടുകളില് കഴിഞ്ഞു കൂടുന്ന ഭയാനകമായ സ്ഥിതിയാണിവിടെ ഇപ്പോള്. പ്രളയ കെടുതിയില് എല്ലാവരുടെയും ശ്രദ്ധയും വാര്‍ത്തയും അവിടേക്കായപ്പോള് കടലേറ്റ ദുരിതങ്ങള് ഏറ്റുവാങ്ങിയ നൂറോളം തീരദേശവാസി കുടുംബങ്ങളുടെ ദുരിത കഥകള് സ്വയം കരഞ്ഞും പറഞ്ഞും നാളുകള് തള്ളി നീക്കാന് വിധിക്കപ്പെട്ടവര് അവസാനം തീരദേശ സംരക്ഷണ സമിതിയുടെ ചെയര്‍മാന് അശോകന്റെയും കണ്‍വീനര് ശ്രീധരന് കാവുങ്കാലിന്റെയും നേതൃത്വത്തില് കടലേറ്റത്തെ തുടര്‍ന്നുണ്ടായിക്കൊണ്ടിരിക്കുന്ന കഷ്ടനഷ്ടങ്ങള് ജില്ലാ കലക്ടറെ നേരില് കണ്ട് ബോധിപ്പിക്കുകയായിരുന്നു. കടലേറ്റ ഗൗരവം മനസ്സിലാക്കിയ കലക്ടര് അദ്ദേഹത്തിന്റെ കുറിപ്പോടുകൂടി കാസര്‍കോട് ഹാര്‍ബര് വകുപ്പ് ഓഫീസുമായി ബന്ധപ്പെടാന് നിവേദക സംഘത്തിന് നിര്‍ദ്ദേശം നല്‍കി. ഇരുന്നൂറോളം തെങ്ങുകളും തൈകളും കടപുഴകി കടപ്പുറത്ത് വീണ് കിടക്കുകയാണ്. ഈ നില തുടര്‍ന്നാല് തിരമാലകള് വീടും കൊണ്ടേ പോകൂവെന്ന ആധിയിലാണ് കടപ്പുറവാസികള്.\nമുഹമ്മദ്കുഞ്ഞിയുടെയും മാണിക്കം പക്കീരന്റെയും 30ഓളം തെങ്ങുകളാണ് കടല് ഇതിനകം വിഴുങ്ങിയത്. വെള്ളച്ചി സിലോണ്, കോരന് കടപ്പുറം, ഇരിയെണ്ണി മാധവി, കെ.സി. കൃഷ്ണന്, ഗോപാലന് അപ്പണച്ചന്, കണ്ണന് ചക്കര , ബാലകൃഷ്ണന് കടപ്പുറം, വെള്ളച്ചി അപ്പണന്, കണ്ണന് ബാലംകൈ, ആണ്ടി ബാബു, കണ്ണന് പക്കീരന്, കൃഷ്ണന് ചക്കര, ബിജു ചാപ്പ തുടങ്ങിയവരുടെയും നിരവധി തെങ്ങുകളാണ് കടല് പിഴുതെറിഞ്ഞത്.\nകടല്‍തീരം വിട്ട് തിരമാലകള് തീരത്തോട് ചേര്‍ന്ന വയലിലേക്ക് കയറിയാല് തുടര്‍ന്നുണ്ടാകുന്ന ദുരന്തം അതീവ ഗുരുതരമാകുമെന്ന് തീരദേശ വാസികള് ഭയപ്പെടുന്നു. കാപ്പില് മുതല് ജന്മ കടപ്പുറം വരെ കടലേറ്റ ദുരിതത്തിന് ശാശ്വത പരിഹാരം കാണാന് അതേ പറ്റി വിശദമായ റിപ്പോര്‍ട്ട് തയ്യാറാക്കാനും തുടര് നടപടികള്‍ക്കും ഏതാനും മാസങ്ങള് വേണ്ടിവരുമെന്ന് കാസര്‍കോട് ഹാര്‍ബര് വകുപ്പ് ഓഫീസ് തീരദേശ സംരക്ഷണസമിതിയുടെ നിവേദക സംഘത്തെ അറിയിച്ചു.\nമാപ്പിളപ്പാട്ട് ഗായകന് മാണിക്കോത്ത് മുഹമ്മദ് കുഞ്ഞി അന്തരിച്ചു\nഓലപ്പന്തലില് വിസ്മയം തീര്‍ത്ത പിബ്\nകലയെ നെഞ്ചോട് ചേര്‍ത്ത എസ്.എ. മജീദും യാത്രയായി\nഎസ്.കെ.എസ്.എസ്.എഫ് മുന് ജില്ലാ പ്രസിഡണ്ട് മഹമൂദ് ദാരിമി അന്തരിച്ചു\nമലയോര മേഖലയില് സമാന്തര ലോട്ടറി തട്ടിപ്പ്; ഒരാള് കൂടി അറസ്റ്റില്


അനിയൻ പറഞ്ഞു ചേച്ചീ സൂപ്പറായിട്ടുണ്ട്! | Anupama Parameswaran | Celebrity Fashion | Celebrity News | Vanitha Fashion\nSaturday 06 January 2018 02:58 PM IST : By രൂപാ ദയാബ്ജി\nഅനിയൻ പറഞ്ഞു ചേച്ചീ സൂപ്പറായിട്ടുണ്ട്!\nSaturday 06 January 2018 02:58 PM IST\n‘പ്രേമ’ത്തിലെ മേരിയെ പിന്നെ കണ്ടതേയില്ലല്ലോ എന്നു വിഷമിച്ചിരുന്നവരുടെ മുന്നിലേക്കാണ് ഇന്നലെ ആ തെലുങ്ക് പ്രസംഗം വന്നുവീണത്. നായികയാകുന്ന പുതിയ തെലുങ്ക് ചിത്രം ശതമാനം ഭവതിയുടെ ഓഡിയോ ലോഞ്ചിന് നല്ല മണിമണിയായി തെലുങ്ക് സംസാരിച്ച അനുപമ പരമേശ്വരനെ കണ്ടു ഞെട്ടിയവർ ഒന്നുകൂടി ഞെട്ടാൻ തയാറായിക്കോളൂ. ആ ഫംഗ്ഷന് അനുപമയിട്ട കസ്റ്റമൈസ്ഡ് ബ്ലൗസ് ഡിസൈൻ ചെയ്തത് ഈ താരസുന്ദരി തന്നെയാണ്. ‘അയ്യോ, അതിലൊക്കെ എന്താ ഇത്ര കാര്യ’മെന്ന് വിനയത്തോടെ പറയുമെങ്കിലും തന്റെ ഫാഷൻ പരീക്ഷണങ്ങൾ ‘വനിത ഓൺലൈനോ’ട് പറയാൻ അനുപമയ്ക്ക് ഒരു മടിയുമുണ്ടായില്ല.\n∙ ബ്ലൗസും അതിനു താഴെയൊരു ‘കെട്ടും’ പുതിയ ഫാഷനാണല്ലോ ?\nബ്ലൗസിന്റെ താഴെ ബാൻഡ് കൂടി വരുന്ന മോഡലാണത്. സാരിയുടെ പ്ലീറ്റ്സ് ബാൻഡിനുള്ളിലൂടെ എടുത്ത് പിൻ ചെയ്യും. അപ്പോൾ ഡിഫറന്റ് ലുക്ക് കിട്ടുമല്ലോ. ഡിസൈനിങ് ഒന്നും ഞാൻ പഠിച്ചിട്ടില്ല. വെറുതേ അങ്ങനെയൊരു ഐഡിയ തോന്നി. ‘ശതമാനം ഭവതി’യുടെ ഓഡിയോ ലോഞ്ചിനു വന്ന മിക്കവരും ആരാ ഡ്രസ് ഡിസൈൻ ചെയ്തത് എന്നു ചോദിച്ചപ്പോഴാണ് സംഗതി ഹിറ്റായെന്നു മനസിലായത്. നാട്ടിലുള്ള ഒരു കടയിൽ നിന്നാണ് ആ പോളി കോട്ടൺ സാരി വാങ്ങിയത്. സാരിയുടുക്കുമ്പോൾ പ്രത്യേക ഭംഗിയല്ലേ. അതുകൊണ്ടു ബ്ലൗസിലാകാം പരീക്ഷമെന്നു വച്ചു, അത്രമാത്രം.\n∙ ഡ്രസുകൾ ഡിസൈൻ ചെയ്യാനുള്ള മോഹം തോന്നിയത് എങ്ങനെയാണ് ?\nഇരിങ്ങാലക്കുട സി.കെ.കെ.എം സ്കൂളിലായിരുന്നു പ്ലേസ്ക്ളും കെജിയും പഠിച്ചത്. ചാരനിറവും ഓറഞ്ചും ചുവപ്പുമൊക്കെ ചെക്ക് നിറങ്ങളുള്ള ഉടുപ്പായിരുന്നു അവിടത്തെ യൂണിഫോം. ഇരിങ്ങാലക്കുട ഡോൺ ബോസ്കോ സ്കൂളിൽ പത്താംക്ലാസു വരെ പഠിക്കുന്നതിനിടെ ഇതേ കോമ്പിനേഷനിൽ തന്നെയുള്ള ഷർട്ടും പാവാടയും വൈറ്റും ഗ്രേ കളറുമുള്ള ഷർട്ടും പാവാടയുായി രണ്ടുവട്ടം യൂണിഫോം മാറി. നാഷണൽ ഹയർ സെക്കൻഡറി സ്കൂളിൽ പ്ലസ് വൺ– പ്ലസ് ടുവിന് പഠിക്കുമ്പോഴും എല്ലാ ദിവസവും യൂമിഫോം നിർബന്ധമായിരുന്നു. അന്നൊക്കെ ബർത്ത്ഡേയ്ക്ക് മാത്രമാണ് വർഷത്തിലൊരു തവണ കളർ ഡ്രസ് ഇട്ടിട്ടുള്ളത്. അതു മിക്കവാറും അച്ഛൻ വാങ്ങി സമ്മാനിച്ച ഡ്രസുകളാകും.\nസി.എം.എസ് കോളജിൽ ഡിഗ്രിക്ക് ജോയിൻ ചെയ്തതോടെ നിറങ്ങളും അടിപൊളിയുമായി വസന്തം വന്നു. എല്ലാ ദിവസവും കളർ ഡ്രസുകൾ മാറിമാറിയിടാം. പണ്ടേതന്നെ ചുരിദാറിലും കുർത്തയിലുമൊക്കെ പല കോമ്പിനേഷൻ പരീക്ഷിക്കുമായിരുന്നു. പാറ്റേൺ പറഞ്ഞുകൊടുത്ത് തയ്പ്പിച്ചു വാങ്ങാറാണ് പതിവ്. കൂട്ടുകാരൊക്കെ ചോദിക്കാറുണ്ട്, ഇതെവിടുന്നാ എന്ന്. അതുകേൾക്കുമ്പോൾ ഒരു പ്രത്യേക സന്തോഷമാ. എല്ലാവർക്കും ഉള്ള മോഡൽ ഡ്രസ് തന്നെ ഇടുന്നതിൽ ഒരു രസവുമില്ല.\n∙ ‘പ്രേമ’ത്തിലെ മേരിയും യൂണിഫോമിലായിരുന്നു ?\n‘പ്രേമ’ത്തിലും ചന്ദനക്കളറും ചാരക്കളറും നിറമുള്ള യൂണിഫോം ചുരിദാറിലായിരുന്നു മിക്ക സീനിലും വന്നുപോയത്. പാട്ടുസീനിലും പള്ളി സീനിലുമാണ് കളർ ഡ്രസ്സുള്ളത്. പക്ഷേ, പള്ളി സീനിലെ ഡ്രസ് അപ്പോഴും വെള്ള തന്നെ. അതിനുശേഷം അഭിനയിച്ച ‘അ ആ’യിലും ‘കൊടി’യിലും ‘ശതമാനം ഭവതി’യിലും ടോളിവുഡ്, കോളിവുഡ് നിറങ്ങൾ ഒരുപാടുണ്ടായിരുന്നു. മലയാളത്തിൽ റിലീസാകാനുള്ള ‘ജോമോന്റെ സുവിശേഷങ്ങ’ളിലും എന്റേത് ഒരു അടിച്ചുപൊളി കാരക്ടരാണ്.\n∙ എന്തൊക്കെ ഡിസൈനിങ് പരീക്ഷണങ്ങളാണ് നടത്തുക ?\nസിനിമയിൽ തിരക്കായപ്പോൾ സെക്കൻഡ് ഇയറിൽ വച്ച് കോഴ്സ് ബ്രേക്ക് ചെയ്തെങ്കിലും ഡിസൈനിങ്ങിലുള്ള ക്രേസ് വിട്ടില്ല. സ്വന്തം ഡ്രസുകളിലാണ് പരീക്ഷണങ്ങൾ കൂടുതലും. പല മെറ്റീരിയലുകൾ ചേർത്തുവച്ച് കോമ്പിനേഷനുണ്ടാക്കുന്നതും മിക്സ് ആൻഡ് മാച്ചിങ്ങുമാണ് മിക്കവാറും ചെയ്യാറ്. നടി മുക്തയുടെയും സംവിധായകൻ അൽഫോൺസ് പുത്രന്റെയും വിവാഹ ചടങ്ങുകൾക്കും സൈമ ഫിലിം അവാർഡ് ഫംഗ്ഷനും പോയത് ഞാൻ ഡിസൈൻ ചെയ്ത ഡ്രസിട്ടാണ്. അന്നൊക്കെ ബ്ലൗസിലാണ് പരീക്ഷണം നടത്തിയത്. കുർത്തയിലും മിക്സ് ആൻഡ് മാച്ചിങ് ചെയ്യും. കറുപ്പും വെള്ളയും ചുവപ്പുമാണ് ഇഷ്ടനിറങ്ങൾ. കറുപ്പിനോട് അൽപം ഇഷ്ടക്കൂടുതലുണ്ട്.\n∙ ഷോപ്പിങ് ക്രേസുമുണ്ടാകും ?\nഇല്ലേയില്ല. ജീൻസും ടീഷർട്ടുമാണ് എന്റെ പതിവുവേഷം. അത് മിക്കവാറും അച്ഛനോ അമ്മയോ തന്നെയാണ് എടുക്കുക. പാർട്ടിക്കോ ഫംഗ്ഷനോ പോകാനുവ്വ ഡ്രസ് തയ്പ്പിക്കേണ്ടി വരുമ്പോൾ മാത്രം ഞാൻ പോയി മെറ്റീരിയൽ വാങ്ങും. വില കൂടിയ ബ്രാൻഡഡ് മെറ്റീരിയലിലേക്കാൾ നോക്കുന്നത് നമുക്ക് ചേരുന്ന തരത്തിലുള്ളതാണോ എന്നാണ്. മനസ്സിനിഷ്ടപ്പെട്ട ഡ്രസ് ഇടുമ്പോഴുള്ള സന്തോഷമല്ലേ ഏറ്റവും വലുത്.\nഒരു പരിപാടിക്ക് പോകുന്നുണ്ടെങ്കിൽ തലേ ദിവസം ഡ്രസ് തീരുമാനിക്കുന്ന പരിപാടിയേ ഇല്ല. മിനിമം ഒരാഴ്ച മുമ്പെങ്കിലും പ്ലാനിങ് തുടങ്ങും. നന്നായി തയാറെടുക്കുന്നതു കൊണ്ടാണ് നല്ല റിസൾട്ട് ഉണ്ടാക്കാനും പറ്റുന്നത്.\n∙ ആരാണ് ഡ്രസ്സുകളെയൊക്കെ വിമർശിക്കാറ് ?\nഅനിയൻ അക്ഷയ് ആണ് എന്റെ വലിയ വിമർശകൻ. ഒമ്പതാം ക്ലാസിലാണ് അവൻ പഠിക്കുന്നത്. മിക്ക ഡ്രസ്സിലെയും കുറ്റം കണ്ടുപിടിക്കുന്ന അവൻ പക്ഷേ, ഈ ഡ്രസിൽ കണ്ടപ്പോൾ പറഞ്ഞു, ചേച്ചീ... സൂപ്പറായിട്ടുണ്ട്.\nപുതിയ ഡിസൈനുമായി സ്റ്റാറാകാൻ സാരി ; ശാലീന സാരിക്കിനി ബോൾഡ് മെറ്റൽ ടച്ച്


|17 July 2019 10:12 AM GMT\nക്രെഡിറ്റ് കാര്‍ഡ് ബില്ല് അടയ്ക്കണം, വ്യക്തിഗത വായ്പയുടെ അടവ് തെറ്റിക്കിടക്കുന്നു, ബില് പേമെന്റുകള് ബാക്കിയിരിക്കുന്നു... ചെലവിനനുസരിച്ച് പണം കണ്ടെത്താന് കഴിയാത്ത പ്രശ്‌നത്തിലാണോ?\nമോശമായ സാമ്പത്തിക ആസൂത്രണമാണ് കടത്തെ കുറിച്ചുള്ള ആശങ്കകള്‍ക്കും റിട്ടയര്‍മെന്റിന് ശേഷം ആവശ്യമായ പണം കണ്ടെത്താനാവാത്തതിനും ഒക്കെ കാരണമാകുന്നത്. നിങ്ങളുടെ ബാങ്ക് എക്കൗണ്ടില് പണമുണ്ടെങ്കില് ബില്ലുകളെ കുറിച്ചോ മറ്റു ചെലവുകളെ കുറിച്ചോ ആധിയില്ലാതെ തന്നെ ജീവിക്കാനാകും. അതിന് ഏതൊരാള്‍ക്കും കഴിയും എന്നതാണ് ശുഭകരമായ കാര്യം.\nസാമ്പത്തികാസൂത്രണം എളുപ്പത്തില് സാധ്യമാക്കാന് ഒരു ഘടന ഉണ്ടാക്കുക എന്നതാണ് പ്രധാനം. ഈ അഞ്ചു സത്യങ്ങള് മനസ്സിലാക്കുക, നിങ്ങളുടെ പണം നേരായ വിധത്തിലാണോ ആസൂത്രണം ചെയ്തിരിക്കുന്നത് എന്നറിയാന്.\n1. സാമ്പത്തിക നിരക്ഷരതയ്ക്ക് വലിയ വില കൊടുക്കേണ്ടി വരും\nലോകത്തിലെ 17.5 ശതമാനം പേരും വസിക്കുന്നത് ഇന്ത്യയിലാണ്. എന്നാല് അവരില് 76 ശതമാനം പേര്‍ക്കും സാമ്പത്തിക കാര്യങ്ങളില് അടിസ്ഥാന വിവരം പോലുമില്ല സാമ്പത്തികമായ അല്‍പ്പജ്ഞാനം വിനാശകരമാണ്. നിക്ഷേപ പോര്‍ട്ട്‌ഫോളിയോ, റിട്ടയര്‍മെന്റ് കോര്‍പ്പസ്, ഇന്‍ഷുറന്‍സ് പദ്ധതികള് തുടങ്ങി വിവിധ സാമ്പത്തിക മാര്‍ഗങ്ങള് നിങ്ങള് ശ്രദ്ധിക്കുന്നുണ്ടാവാം.\nഎന്നാല് വിവേക പൂര്‍ണവും കൃത്യവുമായ തീരുമാനങ്ങള് എടുക്കുന്നതിന് പണത്തെ കുറിച്ച് നിങ്ങള്‍ക്ക് മതിയായ വിവരങ്ങള് ലഭിക്കുന്നുണ്ടോ? സാമ്പത്തിക സാക്ഷരത കാലികമായ അടിത്തറയായി വര്‍ത്തിക്കുകയും പണത്തെ കുറിച്ച് മനസ്സിലാക്കാന് സഹായിക്കുകയും ചെയ്യും. അത് നിങ്ങളുടെ ജീവിതത്തിലെ നാഴികക്കല്ലുകള് വിജയകരമായി പിന്നിടുന്നതിന് സഹായിക്കും.\n2. പത്തു ശതമാനം നിക്ഷേപിച്ചാലൊന്നും റിട്ടയര്‍മെന്റ് കാലത്ത് മതിയാകില്ല.\nവേള്‍ഡ് ഇക്കമോമിക് ഫോറത്തിന്റെ കണക്കനുസരിച്ച് 1990 മുതല് ഇന്ത്യക്കാരുടെ ആയുര്‍ദൈര്‍ഘ്യം 11 വര്‍ഷം വര്‍ധിച്ചിട്ടുണ്ട്. നിങ്ങളുടെ എംപ്ലോയീ പ്രൊവിഡന്റ് ഫണ്ടിലെയും പബ്ലിക് പ്രൊവിഡന്റ് ഫണ്ടിലെയും നിക്ഷേപത്തിനപ്പുറമാണ് റിട്ടയര്‍മെന്റ് പ്ലാന്. നിങ്ങളുടെ റിട്ടയര്‍മെന്റ് കോര്‍പ്പസ് എത്രയായിരിക്കുമെന്ന് എന്നെങ്കിലും കണക്കുകൂട്ടിയിട്ടുണ്ടോ? റിട്ടയര്‍മെന്റ് പ്ലാന് തയാറാക്കാന് ഇത് അത്യാവശ്യമാണ്.\nകണക്കു കൂട്ടിയവര് വര്‍ധിച്ചിരിക്കുന്ന ആയുര്‍ദൈര്‍ഘ്യം കൂടി കണക്കിലെടുത്താണോ പ്ലാന് ചെയ്തിരിക്കുന്നത് എന്ന് നോക്കണം. ആയുര്‍ദൈര്‍ഘ്യം വര്‍ധിച്ചുവെന്നാല് റിട്ടയര്‍മെന്റിന് ശേഷമുള്ള ജീവിത കാലയളവ് വര്‍ധിച്ചുവെന്നാണ് അര്‍ത്ഥം. കൂടുതല് വര്‍ഷം മികച്ച രീതിയില് റിട്ടയര്‍മെന്റ് ജീവിതം നയിക്കണമെങ്കില് അതിനനുസരിച്ച സമ്പാദ്യം ഉണ്ടായിരിക്കണം. ശരിയായ രീതിയില് നേരത്തെ തന്നെ നിക്ഷേപം തുടങ്ങിയാല് മാത്രമേ റിട്ടയര്‍മെന്റ് കാലത്ത് മികച്ച സമ്പാദ്യം ഉണ്ടാവുകയുള്ളൂ.\n3. വൈകിയുള്ള നിക്ഷേപം പണം നഷ്ടപ്പെടുത്തും\nവൈകി നടത്തിയ നിക്ഷേപം മൂലം നിങ്ങള്‍ക്ക് സാമ്പത്തിക നഷ്ടം ഉണ്ടാക്കിയിട്ടുണ്ടോ? ഒരു പക്ഷേ ഉണ്ടായേക്കാം. വലിയ റിസ്‌ക് എടുക്കുകയും 20 ശതമാനം വരുമാനം പ്രതീക്ഷിക്കുകയും ചെയ്യുക എന്നതല്ല വിജയകരമായ നിക്ഷേപം കൊണ്ട് ഉദ്ദേശിക്കുന്നത്. സുരക്ഷിത മാര്‍ഗങ്ങളില് നിക്ഷേപിച്ച് കോമ്പൗണ്ടിംഗിലൂടെ പണം വളര്‍ത്താന് നിങ്ങള്‍ക്കാകും. കോമ്പൗണ്ടിംഗ് എന്ന ആശയം ലളിതമാണ്, അതോടൊപ്പം പവര്‍ഫുള്ളും.\nനിക്ഷേപം വൈകിക്കുന്നതിലൂടെ ദീര്‍ഘകാല നിക്ഷേപങ്ങളെ സംബന്ധിച്ചിടത്തോളം കോമ്പൗണ്ടിംഗിലൂടെ പെരുകേണ്ട തുകയിലാണ് വന് കുറവ് വരുന്നത്. ഇക്കാര്യത്തില് മൂന്നു കാര്യങ്ങള് പിന്തടുരുക. 1. നേരത്തേ തുടങ്ങുക. 2. ക്ഷമയോടെ കാത്തിരിക്കുക. 3. നിങ്ങള്‍ക്ക് കഴിയുന്നതിന്റെ പരമാവധി നിക്ഷേപിച്ച് കോമ്പൗണ്ടിംഗിന്റെ മാന്ത്രികതകയ്ക്കായി കാത്തിരിക്കുക.\nഉദാഹരണത്തിന്, ഒരാള് പ്രതിമാസം 2000 രൂപ വെച്ച് 35 വയസ്സു മുതല് നിക്ഷേപിച്ചു തുടങ്ങുകയാണെന്നിരിക്കട്ടെ. 25 വര്‍ഷം കഴിഞ്ഞ് 26.8 ലക്ഷം രൂപ തിരിച്ചു കിട്ടും. അതേസമയം 25 ാമത്തെ വയസ്സിലാണ് നിക്ഷേപം തുടങ്ങിയതെങ്കില് ഇതേ പ്രായമാകുമ്പോള് (35 വര്‍ഷത്തിനു ശേഷം) 76.6 ലക്ഷം രൂപ കിട്ടും.\n4. പണപ്പെരുപ്പ ചെലവ് നിങ്ങളുടെ വരുമാനത്തെ ബാധിക്കും\nസാമ്പത്തിക സാക്ഷരതയുടെ അഭാവം സമ്പത്ത് സൃഷ്ടിക്കുന്നതിലും സുരക്ഷിതമായ പോര്‍ട്ട്‌ഫോളിയോ ഉണ്ടാക്കുന്നതിലും വലിയ തടസ്സമായി നിലകൊള്ളുന്നു. നിക്ഷേപകര് പലപ്പോഴും അവഗണിക്കുന്ന ഇത്തരമൊരു ഘടകമാണ് പണപ്പെരുപ്പം. പണപ്പെരുപ്പ ചെലവ് നിങ്ങളുടെ നിങ്ങളുടെ വരുമാനത്തെയും ബാധിക്കും. നിങ്ങളിപ്പോള് ജീവിക്കുന്ന അതേ ജീവിത ശൈലി തന്നെ റിട്ടയര്‍മെന്റിനു ശേഷവും തുടരുവാനാകും ആഗ്രഹിക്കുക.\nഎന്നാല് ഭക്ഷണത്തിനും പെട്രോളിനും വിമാനനിരക്കിന്റെ കാര്യത്തിലും പണപ്പെരുപ്പം കാരണം വര്‍ധനവ് ഉണ്ടാകുകയും അത് നിങ്ങളുടെ ജീവിതച്ചെലവ് ഉയര്‍ത്തുകയും ചെയ്യും. ഇത്തരത്തിലുള്ള വര്‍ധന നികത്താന് പ്രാപ്തമായ വരുമാനം അന്ന് ലഭിക്കണം. പണപ്പെരുപ്പ നിരക്കിനെ അതിജീവിക്കുന്ന തരത്തിലുള്ള വിവിധ നിക്ഷേപ മാര്‍ഗങ്ങള് സ്വീകരിക്കുക എന്നതാണ് പ്രധാനം.\n5. പൊതു സാമ്പത്തിക അബദ്ധങ്ങള് സാമ്പത്തികാസൂത്രണത്തെ തകിടം മറിക്കും\nസാമ്പത്തികപരമായ തെറ്റുകള് വരുത്താന്, നമുക്ക് വലിയ ജീവിത കാലയളവൊന്നുമില്ലെന്ന് മനസ്സിലാക്കണം. സ്വയം പരീക്ഷിച്ചറിയാന് കാത്തു നില്‍ക്കാതെ മറ്റുള്ളവര് വരുത്തിയ അബദ്ധങ്ങളില് നിന്ന് പഠിക്കുകയാവും ഉചിതം. നിക്ഷേപം നടത്തുന്നതിന് മുമ്പ് നിങ്ങളുടെ സാമ്പത്തിക ലക്ഷ്യങ്ങള് കൃത്യമായി അറിഞ്ഞിരിക്കുക. ഉദാഹരണത്തിന് കുട്ടികളുടെ വിദ്യാഭ്യാസത്തിനായാണ് നിക്ഷേപം തുടങ്ങുന്നതെങ്കില് സ്ഥിര നിക്ഷേപത്തിനേക്കാളും ഇഎല്‍എസ്എസിനേക്കാളും നല്ലത് ചൈല്‍ഡ് പ്ലാനുകളാണ്.\nകുറേ മാര്‍ഗങ്ങളില് ഒരേ സമയം നിക്ഷേപിക്കുന്നതും ആഗ്രഹിക്കുന്ന തരത്തില് റിട്ടേണ് ലഭിക്കാന് തടസ്സമാകും. മികച്ച പ്രകടനം നടത്തുന്നതും അല്ലാത്തതുമായ നിക്ഷേപങ്ങളെ കണ്ടെത്തി ആവശ്യത്തിനനുസരിച്ച് മാറ്റി നിക്ഷേപിക്കുകയാണ് നല്ലത്.\nകണക്കു കൂട്ടിയുള്ള തീരുമാനങ്ങളിലൂടെയാണ് പ്രശ്‌നങ്ങളൊഴിഞ്ഞ സാമ്പത്തിക ജീവിതം യാഥാര്‍ത്ഥ്യമാകുന്നത്. ബുദ്ധിപരമായ സാമ്പത്തികാസൂത്രണം എന്നതിലൂടെ ഉദ്ദേശിക്കുന്നത് നിങ്ങള് ശരിയായ മാര്‍ഗങ്ങളില് നിക്ഷേപിച്ചിട്ടുണ്ടോ എന്നതു മാത്രമല്ല, നിങ്ങള് അധ്വാനിച്ച് നേടിയ പണത്തില് നിന്ന് പരമാവധി നേട്ടം ഉണ്ടാക്കാനാകുന്നുണ്ടോ എന്നതു കൂടിയാണ്.


മോട്ടോര് വാഹന വകുപ്പിന്റെ മിന്നല് പരിശോധന തുടരുന്നു ;ഒരു ലക്ഷം രൂപ പിഴ ഈടാക്കി – vatakaranews.in\nSunday, 20 May 2018 11:04:05 PM\nമോട്ടോര് വാഹന വകുപ്പിന്റെ മിന്നല് പരിശോധന തുടരുന്നു ;ഒരു ലക്ഷം രൂപ പിഴ ഈടാക്കി\nBy news desk | Thursday May 10th, 2018\nവടകര: താലൂക്കില് മോട്ടോര് വാഹന വകുപ്പിന്റെ മിന്നല് പരിശോധന തുടരുന്നു. പരിശോധനയുമായി ബന്ധപ്പെട്ട് ഒരു ലക്ഷത്തോളം രൂപ പിഴ ഈടാക്കി. ഹെല്‍മെറ്റില്ലാതെ ബൈക്ക് ഓടിച്ച 300 ഓളം പേരെ പിടികൂടി . സ്പീഡ് ഗവേണന്‍സ് ഇല്ലാതെ ഓടിച്ച ബുസ്സുകള്‍കെതിരെയും നടപടിയെടുത്തു.\nജോയിന്റ് ആര് ടി ഓ മോട്ടോര് വെഹിക്കിള് ഇന്‍സ്‌പെക്ടറായ ദിനേഷ് കീര്‍ത്ത , സജീഷ് , രാജേഷ് , എന്നിവരുടെ നേത്രുത്വത്തില്3സംഘങ്ങളായി തിരിഞ്ഞാണ് വടകര കൊയിലാണ്ടി അര് ടി ഓ ഓഫീസുകളിലുള്ള ഉധ്യോഗസ്ഥര് പരിശോധന നടത്തിയത് .\nപരിശോധന ആര് ടി ഓ മധുസൂദനന് അറിയിച്ചത്.\nമോട്ടോര് വാഹന വകുപ്പിന്റെ മിന്നല് പരിശോധനയില് ഒരു ലക്ഷത്തോളം രൂപ പിഴ ഈടാക്കി.\nസ്‌കൂള് ബസുകളില് സുരക്ഷ ഉറപ്പാക്കാന് ..വടകരയില് ആര് ടി ഒയുടെ നേതൃത്വത്തില് പരിശോധന നടത്തി\nഹെല്‍മെറ്റ് ഇടാത്തവര്‍ക്ക് താക്കീതുമായി കാലന്; വടകരയില് ട്രാഫിക് ബോധവത്ക്കരണം കാലന് നേരിട്ടിറങ്ങി\nറോഡ് സുരക്ഷാ വാരത്തിന് വടകരയില് തുടക്കമായി\nTags: Rto office release, rto sudden action, VTK RTO ACTION


സി.പി.എം നേതാക്കളുടെ കൂടുതല് കയ്യേറ്റങ്ങള് കണ്ടെത്താനുറച്ച് സി.പി.ഐ – Chandrika Daily\nBy chandrika Monday November 13, 2017 13:07 pm\nസി.പി.എം നേതാക്കളുടെ കൂടുതല് കയ്യേറ്റങ്ങള് കണ്ടെത്താനുറച്ച് സി.പി.ഐ\nറവന്യൂവകുപ്പ് നടപടികള് ആരംഭിച്ചു തിരുവനന്തപുരം: സി.പി.എം നേതാക്കളുടെ വന്‍കിട കയ്യേറ്റങ്ങള് കണ്ടെത്തി മുഖ്യമന്ത്രി പിണറായി വിജയന് തിരിച്ചടി നല്‍കാന് തയാറെടുത്ത് സി.പി.ഐ. ഇതിനുള്ള നടപടികള് റവന്യൂവകുപ്പ്…\nറവന്യൂവകുപ്പ് നടപടികള് ആരംഭിച്ചു\nതിരുവനന്തപുരം: സി.പി.എം നേതാക്കളുടെ വന്‍കിട കയ്യേറ്റങ്ങള് കണ്ടെത്തി മുഖ്യമന്ത്രി പിണറായി വിജയന് തിരിച്ചടി നല്‍കാന് തയാറെടുത്ത് സി.പി.ഐ. ഇതിനുള്ള നടപടികള് റവന്യൂവകുപ്പ് ആരംഭിച്ചു. ജോയ്‌സ് ജോര്‍ജിന്റെ 20 ഏക്കര് ഭൂമിയുടെ പട്ടയം റദ്ദാക്കിയത് സര്‍ക്കാരിന് വീണ്ടും തലവേദനയായി. തോമസ്ചാണ്ടിയുടെ കയ്യേറ്റവുമായി ബന്ധപ്പെട്ട് ആലപ്പുഴ ജില്ലാ കല്കടറുടെ റിപ്പോര്‍ട്ട് അഡ്വക്കേറ്റ് ജനറല് ശരിവെച്ചതിന് പിന്നാലെയാണ് ഇടുക്കി എം.പി ജോയ്‌സ് ജോര്‍ജിന് പിടിവീണത്. ഇതിന്റെ തുടര്‍ച്ചയായി ഇടുക്കിയിലെ തന്നെ എം.എല്.എ ഉള്‍പെടെ പ്രമുഖ സി.പി.എം നേതാക്കളുടെ കയ്യേറ്റങ്ങള് കണ്ടെത്തി പിണറായിക്ക് പണി കൊടുക്കാന് തീരുമാനിച്ചിരിക്കുകയാണ് റവന്യൂമന്ത്രി ഇ. ചന്ദ്രശേഖരനും സി.പി.ഐയും. ജോയ്‌സ് ജോര്‍ജ് എം.പി സ്ഥാനം രാജിവെക്കണമെന്ന ആവശ്യം ശക്തമായിക്കഴിഞ്ഞു.\nമൂന്നാര് ഒഴിപ്പിക്കലിന് തടസം നില്‍ക്കുകയും ദേവികുളം സബ്കലക്ടര് ശ്രീറാം വെങ്കട്ടരാമനെ സ്ഥലംമാറ്റുകയും ചെയ്ത് റവന്യൂവകുപ്പ് നടപടികള് മുരടിപ്പിച്ച സി.പി.എമ്മിനെതിരെ ശക്തമായി നീങ്ങാന് തന്നെയാണ് സി.പി.ഐയുടെ തീരുമാനം. കഴിഞ്ഞ ദിവസം ചേര്‍ന്ന സി.പി.ഐ എക്‌സിക്യുട്ടീവ് യോഗത്തില് ഇതുസംബന്ധിച്ച് സംസ്ഥാന സെക്രട്ടറി കാനം രാജേന്ദ്രന് മന്ത്രിമാര്‍ക്ക് നിര്‍ദേശം നല്‍കി. മന്ത്രിസഭാ യോഗത്തിലടക്കം നിശബ്ദരായിരിക്കാതെ നിലപാടുകള് തുറന്നുപറയണമെന്നും സ്വന്തം വകുപ്പുകളില് സ്വതന്ത്രമായി പ്രവര്‍ത്തിക്കാന് കഴിയണമെന്നുമാണ് കാനം മന്ത്രിമാരെ ഉപദേശിച്ചത്.\nസി.പി.എം നേതാക്കളുടെയും ഘടകകക്ഷികളുടെയും കയ്യേറ്റങ്ങളും അനധികൃത നിര്‍മാണങ്ങളുമാണ് ചര്‍ച്ച ചെയ്യപ്പെടുന്നത്. സി.പി.ഐ കര്‍ക്കശ നിലപാടെടുക്കുകയും സംരക്ഷിക്കാനില്ലെന്ന നിലയിലേക്ക് സി.പി.എം എത്തുകയും ചെയ്തതോടെയാണ് തോമസ് ചാണ്ടിയുടെ വഴിയടഞ്ഞത്. കലക്ടറുടെ റിപ്പോര്‍ട്ടിനെതിരെ ഹൈക്കോടതിയില് ചാണ്ടി നല്‍കിയ ഹര്‍ജി നാളെയാണ് പരിഗണിക്കുന്നത്. കലക്ടറുടെ റിപ്പോര്‍ട്ടിനെതിരെ മന്ത്രി ഹൈക്കോടതിയെ സമീപിച്ചത് ശരിയായില്ലെന്നും സര്‍ക്കാരിനെ വെല്ലുവിളിക്കുകയാണു ചെയ്തതെന്നും സംസ്ഥാന സെക്രട്ടറി കാനം രാജേന്ദ്രന് പറഞ്ഞിരുന്നു. തെറ്റുകാരെ രക്ഷിക്കില്ലെന്ന സി.പി.എം സംസ്ഥാന സെക്രട്ടറി കോടിയേരി ബാലകൃഷ്ണന്റെ വാക്കുകളിലും നിലപാടുമാറ്റം വ്യക്തമായിരുന്നു.\nതോമസ്ചാണ്ടിയുടെ കാര്യത്തില് സി.പി.എം കൈക്കൊള്ളുന്ന നിലപാട് ജോയ്‌സ് ജോര്‍ജിന്റെയും പി.വി അന്‍വറിന്റെ കാര്യത്തിലും സ്വീകരിക്കേണ്ടിവരും. സര്‍ക്കാര് തരിശു ഭൂമിയെന്നു കണ്ടെത്തിയതിനെ തുടര്‍ന്നാണ് ജോയ്‌സ് ജോര്‍ജിന്റെ പട്ടയം റദ്ദാക്കിയത്. ഇക്കഴിഞ്ഞ ഏഴാം തിയ്യതി ഭൂമിയുടെ രേഖകള് ഹാജരാക്കാന് ജോയ്‌സ് ജോര്‍ജ്ജിന് കലക്ടര് നിര്‍ദ്ദേശം നല്‍കിയിരുന്നു. എന്നാല് അദ്ദേഹം കൃത്യമായ രേഖകള് ഹാജരാക്കാത്തതും ഭൂമി സംബന്ധിച്ച് നഷ്ടപ്പെട്ട ചില രേഖകള് സര്‍ക്കാരിന് തിരിച്ചു കിട്ടിയതുമാണ് ജോയ്‌സ് ജോര്‍ജ്ജിന് വിനയായത്. ജോയ്‌സ് ജോര്‍ജിനെതിരെ നിയമ നടപടികള് സ്വീകരിക്കണമെന്ന ആവശ്യവുമായി കോണ്‍ഗ്രസ് നേതാക്കളും രംഗത്തെത്തിയിരിക്കുകയാണ്.\nCategories: Culture, More, Views Tags: cpim, grab


platinum jewells | അലങ്കാരമായി പ്ലാറ്റിനം ആഭരണങ്ങള് - Malayalivartha.com Widgets Magazine\nഅലങ്കാരമായി പ്ലാറ്റിനം ആഭരണങ്ങള്\n14 JULY 2016 01:17 PM IST\nസ്വര്‍ണാഭരണങ്ങളെപ്പോലെതന്നെ പ്ലാറ്റിനം ആഭരണങ്ങളും മലയാളികള്‍ക്കു പ്രിയങ്കരമായിട്ട് അധികനാളായിട്ടില്ല. അടുത്ത കാലത്തു വിപണിയിലെത്തിയ പ്ലാറ്റിനം ഫ്‌ളോറല് ആഭരണങ്ങളാണ് ഇപ്പോഴത്തെ ട്രെന്‍ഡ്.\nസ്പ്രിംഗ് പൂക്കളുടെ ആകൃതിയില് രൂപകല്‍പന ചെയ്തവയാണ് പ്ലാറ്റിനം ഫ്‌ളോറല് ആഭരണങ്ങള്. ഇയര് റിംഗ്‌സ്, നെക് പീസസ്, മോതിരങ്ങള് എന്നിവയെല്ലാം മെനഞ്ഞെടുത്തതു മനോഹരമായ പുഷ്പങ്ങളുടെ ആകൃതിയില്! ഏത് സന്ദര്‍ഭത്തിനും അനുയോജ്യമായ പ്ലാറ്റിനം ആഭരണങ്ങളുണ്ട്. ഓരോ ഫ്‌ളോറല് ആഭരണവും പൂക്കളുടെ സൗന്ദര്യം അപ്പാടെ ആവാഹിച്ചെടുത്തവയാണ്.\nപ്ലാറ്റിനം ആഭരണങ്ങളുടെ വില്‍പനയില് 2015 ല് 24 ശതമാനത്തിലേറെ വര്‍ധനയാണ് ഉണ്ടായിട്ടുള്ളത്. പ്രണയദിനത്തോടനുബന്ധിച്ച് 2009 ല് വിപണിയിലെത്തിയ പ്ലാറ്റിനം മോതിരങ്ങളോടുള്ള യുവാക്കളുടെ പ്രിയം ഇപ്പോഴും മാറിയിട്ടില്ല. ഇന്ത്യയില് 15 വയസുമുതല് 35 വയസുവരെയുള്ളവരാണ് പ്രത്യേകിച്ചും പ്ലാറ്റിനം ആഭരണങ്ങളിലേക്ക് ആകര്‍ഷിക്കപ്പെടുന്നത്. അടുത്തകാലത്ത് ഇത് യുവതലമുറയുടെ ഹരമായി മാറിയിട്ടുണ്ട്. ആദ്യമൊക്കെ പ്ലാറ്റിനം മോതിരങ്ങള്‍ക്കു മാത്രമായിരുന്നു പ്രിയമെങ്കില് ഇപ്പോള് വള, ബ്രേസ്‌ലെറ്റ്, ബ്രൈഡല് സെറ്റ് എന്നിവയുടെ വില്‍പനയും ഉയര്‍ന്നിട്ടുണ്ട്.\n25,000 രൂപ മുതലാണ് പ്ലാറ്റിനം ആഭരണങ്ങളുടെ വില തുടങ്ങുന്നത്. ആഭരണങ്ങളുടെ വലിപ്പം, തൂക്കം, ഉപയോഗിച്ചിരിക്കുന്ന ഡയമണ്ട് എന്നിവയെ ആശ്രയിച്ചാണ് ഇതിന്റ വില.\nഅനാവശ്യ മൊബൈല്‍ഫോണ് ഉപയോഗം തടയല് .... വളരെ പ്രധാനപ്പെട്ട ഡ്യൂട്ടികളില് നിയോഗിച്ചിട്ടുള്ള പോലീസ് ഉദ്യോഗസ്ഥര് മൊബൈല് ഫോണ് ഉപയോഗിക്കുന്നത് നിയന്ത്രിച്ചുകൊണ്ട് ഉത്തരവ്... (6 minutes ago)\nബംഗളുരുവിൽ നിന്ന് വോൾവോ ബസിൽ തലസ്ഥാനത്തേക്ക് 8 കിലോ കഞ്ചാവ് കടത്ത്... വള്ളക്കടവ് അനന്തുവിനെ ഹാജരാക്കാൻ കോടതി ഉത്തരവ് (17 minutes ago)\nവ്രതാനുഷ്ഠാനത്തിലൂടെ ആര്‍ജിച്ച സ്വയം നവീകരണം സമൂഹത്തിനും പ്രയോജനപ്പെടുത്തുമ്പോഴാണ് മഹത്വമേറുന്നതെന്ന് ഓര്‍മിപ്പിച്ച് മുഖ്യമന്ത്രി ... (23 minutes ago)\nമൂന്നു വര്‍ഷത്തെ പ്രണയത്തിനൊടുവില് വിവാഹിതരായി.... രണ്ടുവര്‍ഷത്തിനു ശേഷം സൗമ്യ ഇസ്രായിലേക്കു പോയി, ആറുമാസം കൂടി കഴിഞ്ഞ് നാട്ടിലെത്തി ഒരുമിച്ച് കഴിയാമെന്ന സ്വപ്നം ബാക്കിയായി......സൗമ്യയുടെ മൃതശരീരം അവ (34 minutes ago)\nകൊവിഡ് രോഗിയുടെ സംസ്‌കാര ചടങ്ങിന് സഹായം നല്‍കി മടങ്ങിയ ഡിവൈഎഫ്ഐ പ്രവര്‍ത്തകന് കുഴഞ്ഞു വീണു മരിച്ചു (57 minutes ago)


10 February, 2021 05:19:00 PM\nകൊച്ചി: സാമ്പത്തിക തട്ടിപ്പുമായി ബന്ധപ്പെട്ട കേസിൽ ബോളിവുഡ് താരം സണ്ണി ലിയോണിന്‍റെ അറസ്റ്റ് തടഞ്ഞ് ഹൈക്കോടതി. കഴി‍ഞ്ഞ ദിവസമാണ് നടി ഹൈക്കോടതിയിൽ മുൻകൂർ ജാമ്യാപേക്ഷ സമർപ്പിച്ചത്. ഇത് പരിഗണിച്ച കോടതി അറസ്റ്റ് തടയുകയായിരുന്നു. കേസിൽ ക്രൈംബ്രാഞ്ചിന് നോട്ടീസ് നല്‍കി ചോദ്യം ചെയ്യാമെന്നും അറിയിച്ചിട്ടുണ്ട്.\n2016 മുതല് വിവിധ ഉദ്ഘാടന ചടങ്ങുകളില് പങ്കെടുക്കാമെന്ന് അവകാശപ്പെട്ട് 29 ലക്ഷം രൂപ തട്ടിയെടുത്തെന്ന് കാട്ടി പെരുമ്പാവൂര് സ്വദേശി ഷിയാസ് ആണ് സണ്ണിക്കെതിരെ പരാതി നൽകിയത്. 2016 മുതല് കൊച്ചിയില് വിവിധ പരിപാടികളില് പങ്കെടുക്കാമെന്ന് വാഗ്ദാനം നല്‍കി 12 തവണയായി 29 ലക്ഷം രൂപ തട്ടിയെടുത്തെന്നായിരുന്നു ഷിയാസിന്‍റെ പരാതി. സണ്ണി ലിയോണിന് പണം നല്‍കിയതിന്‍റെ രേഖകളടക്കമാണ് പരാതി നല്‍കിയിരുന്നത്.\nഇതനുസരിച്ച് സണ്ണി ലിയോണിനെ കൊച്ചി ക്രൈംബ്രാഞ്ച് ചോദ്യം ചെയ്തിരുന്നു. താന് പണം വാങ്ങി മുങ്ങിയിട്ടില്ലെന്നാണ് സണ്ണി ലിയോണ് ക്രൈം ബ്രാഞ്ചിന് മൊഴി നല്‍കിയത്. അഞ്ചു തവണ ഡേറ്റ് നല്‍കിയിട്ടും സംഘാടകന് പ്രോഗ്രാം നടത്താനായില്ല. എപ്പോൾ ആവശ്യപ്പെട്ടാലും ചടങ്ങില് പങ്കെടുക്കും എന്നായിരുന്നു നടിയുടെ മൊഴി. സംഘാടകരുടെ പിഴവു മൂലമാണ് പരിപാടിയിൽ പങ്കെടുക്കാൻ സാധിക്കാത്തതെന്നും താൻ നിരപരാധിയാണെന്ന് ചൂണ്ടികാട്ടിയാണ് മുൻകൂർ ജാമ്യാപേക്ഷ സമർപ്പിച്ചത്.\nഎന്നാല്, പരിപാടിയില് പങ്കെടുക്കാന് ഇപ്പോഴും സന്നദ്ധയാണെന്നാണ് സണ്ണി ലിയോണ് ക്രൈബ്രാഞ്ചിന് നല്‍കിയ മൊഴിയില് പറയുന്നത്. അഞ്ചു തവണ പരിപാടി മാറ്റിവെച്ചു. തന്റേതായ കാരണങ്ങള് കൊണ്ടല്ല പരിപാടി മാറ്റിയത്. തീയതി നിശ്ചയിച്ച് അറിയിച്ചാല് ഇനി വേണമെങ്കിലും പങ്കെടുക്കാമെന്നും താരം ക്രൈംബ്രാഞ്ചിനെ അറിയിച്ചിരുന്നു.


ഫോട്ടോഗ്രാഫിയിലെ ലൈറ്റ് ആൻഡ് ബ്യൂട്ടി\nPublished on Sunday 30 December 2018 12:52 AM IST\nഫോട്ടോഗ്രാഫിയെക്കുറിച്ച് പറയുമ്പോൾ വെളിച്ചത്തിന്റെ ആരോഹണ അവരോഹണങ്ങളെക്കുറിച്ചും പറയേണ്ടതുണ്ട്. ലൈറ്റ് എങ്ങനെയൊക്കെ ഉപയോഗിക്കാം എന്നതിനെക്കുറിച്ച് ലളിതമായ പല പരീക്ഷണങ്ങളും നടത്തുന്ന ഘട്ടത്തിൽ വളരെ വർഷങ്ങൾക്കു മുമ്പ് ഫിലിം കാമറയിൽ എടുത്തതാണ് ഈ ചിത്രം. അങ്ങനെയിരിക്കെയാണ് ഒരു ചെറിയ പ്രതിമ  ഷോക്കേസിൽ ഇരിക്കുന്നതു ശ്രദ്ധയിൽപ്പെട്ടത്. അതിൽ വീഴുന്ന വെളിച്ചത്തെ എങ്ങനെ ഒരു നല്ല ചിത്രമാക്കാൻ കഴിയുമെന്നായി അടുത്തചിന്ത. കാണുമ്പോൾ ന്യൂഡായ ഒരു മോഡലിന്റെ സഭ്യമായ രീതിയിലുള്ള ഫോട്ടോയാണെന്ന് തോന്നിയേക്കാം. എന്നാൽ തീരെ ചെറിയ ഒരുഡോളാണ് ഇത്. ഒരു ചെറിയ ഗംബോട്ടിലിന്റെ മുകളിൽ വച്ചിരിക്കുന്ന മെഴുകുതിരിയാണ് അടുത്തുവച്ചിരിക്കുന്നതെന്നു കണ്ടാൽ മനസിലാകും. അപ്പോൾ സ്റ്റാച്യുവിന്റ വലിപ്പം ഊഹിക്കാമല്ലോ!\nഅതെടുത്ത് മുറിയിലെ തുറന്നിട്ട ജനലിനരുകിൽ ഒരു സ്റ്റൂളിൽ വച്ചു. എന്നിട്ട് മെഴുകുതിരി കത്തിച്ച് അതിനടുത്തു വച്ചു. പുറത്ത് നിന്നു വരുന്ന വെളിച്ചവും എതിർവശത്തെ മെഴുകുതിരിയിൽ നിന്നു വരുന്ന ചുവപ്പ് കലർന്നവെളിച്ചവും കൂടുതൽ ആകർഷകമായി തോന്നി. എന്നിട്ടും ഉദ്ദേശിക്കുന്ന തരത്തിൽ ആവശ്യത്തിനുള്ള വെളിച്ചം  അവിടെ  ഇല്ലെന്നു  മനസിലാക്കി. അതിനാൽ  കളർ ഫിലിം ലോഡ്  ചെയ്‌തു വച്ചിരുന്ന  സെനിത്ത്  കാമറയിൽ  ഷട്ടർ സ്‌പീഡ് കുറച്ച് കൈയിൽ വച്ചു തന്നെ ഷേക്ക് വരാതെ ക്ലിക്ക് ചെയ്‌തു ഒരു ഫോട്ടോ എടുത്തു. ഒന്നിൽക്കൂടുതൽ ഫോട്ടോ അന്നെടുക്കുക സാധാരണയല്ലെന്ന് മുമ്പ് പറഞ്ഞിരുന്നല്ലോ. ഒറ്റ ക്ലിക്കിൽ ശരിയാകുമെന്ന് ഉറപ്പുള്ളതുകൊണ്ടും അക്കാലത്തെ കളർ ഫിലിമിന്റെ വിലക്കൂടുതലുകൊണ്ടും ആരും വീണ്ടുമൊരു ക്ലിക്കിനു ശ്രമിക്കാറില്ലായിരുന്നു. അതുകൊണ്ട് തന്നെ ഈ ഫിലിം റോളും തീരാൻ കുറെ ദിവസമെടുത്തു.\nരണ്ടാഴ്ചയോളം കഴിഞ്ഞ് പ്രിന്റടിച്ചു കിട്ടുമ്പോൾ വളരെ നന്നായി തോന്നി. ഇന്നത്തെപ്പോലെ സ്ലീവ് ലെസോ അൽപ്പ വസ്ത്രധാരികളോ പേരിനു മാത്രം വസ്ത്രം ധരിക്കുന്നവരോ അന്ന് കുറവായിരുന്നു. അതുകൊണ്ട്  ഇത്തരം പടങ്ങൾ മിക്കവർക്കും വളരെ ഇഷ്ടവും കൗതുകവും ഒക്കെയായിരുന്നു. ഇത് കണ്ടിട്ട് ഒറിജിനൽ മോഡലാണോ  ഞാൻ സഭ്യതയുടെ അതിരുവിടുന്നോ എന്ന് സംശയിച്ചവരും അക്കാര്യം എന്നോട് നേരിട്ടു ചോദിച്ചവരും കളിയാക്കിയവരുമൊക്കെയുണ്ട്. എന്തിന്, ഒടുവിൽ ആ ചെറിയ മോഡൽ ഡോളിനെ നേരിട്ടു കണ്ട്  കാര്യം ബോധ്യപ്പെട്ടവർ വരെ കൂട്ടത്തിലുണ്ട്. അത് ശരിക്കുപറഞ്ഞാൽ  എനിക്ക് ഒരു നല്ല അംഗീകാരമായിരുന്നു.കാരണം സാങ്കല്പികമെങ്കിലും  യാഥാർഥ്യവുമായി കൂടുതൽ സാമ്യമുള്ളതായി ജനത്തിനു തോന്നിയല്ലോ.അന്ന് രണ്ടോ മൂന്നോ സമ്മാനങ്ങൾ കിട്ടിയ ഇതിന്റെ കുറെയധികം പ്രിന്റുകളും എൻലാർജുമെന്റുകളും വിറ്റുപോയി.ഏതാണ്ട് 40 വർഷങ്ങൾക്കു മുൻപ് 1978 ൽ എടുത്തതാണ് ഈ പരീക്ഷണ ചിത്രമെന്നുകൂടി അറിയുക.


പൂട്ടിയ ബാറുകളില് 150 എണ്ണം തിങ്കളാഴ്ച്ച മുതല് ബിയര് പാര്‍ലറായി തുറക്കും - India News 24\nപൂട്ടിയ ബാറുകളില് 150 എണ്ണം തിങ്കളാഴ്ച്ച മുതല് ബിയര് പാര്‍ലറായി തുറക്കും\nതിരുവനന്തപുരം:സംസ്ഥാനത്ത് കഴിഞ്ഞ ഏപ്രില് മുതല് പൂട്ടിക്കിടക്കുന്ന 418 ബാറുകളില് 150 എണ്ണം ഇന്നുമുതല് ബിയര്, വൈന് പാര്‍ലറുകളായി തുറക്കും.പൂട്ടിയ ബാറുകളില് ബീയര്, വൈന് ലൈസന്‍സിന് ഇതുവരെ അപേക്ഷിച്ചത് 190 ബാറുകള് മാത്രം. നാല്‍പതോളം അപേക്ഷകളില് എക്‌സൈസ് വകുപ്പിന്റെ പരിശോധന പൂര്‍ത്തിയായിട്ടില്ല.\nനാലുലക്ഷം രൂപയാണു പുതിയ ലൈസന്‍സിനു വേണ്ടി ബാറുകള് കെട്ടിവയ്‌ക്കേണ്ടത്. ഏതാണ്ട് എട്ടുകോടിയോളം രൂപയാണു സര്‍ക്കാരിനു ഫീസ് ഇനത്തില് ഇതിലൂടെ ലഭിച്ചത്. എറണാകുളത്തും തൃശൂരിലുമാണു കൂടുതല് ലൈസന്‍സുകള് അനുവദിച്ചിട്ടുള്ളത് – 30 വീതം. കോട്ടയത്ത് 50 അപേക്ഷകളില് അഞ്ചെണ്ണത്തിനു മാത്രമേ ലൈസന്‍സ് നല്‍കിയിട്ടുള്ളൂ. കോഴിക്കോട്ടു ലഭിച്ച അഞ്ച് അപേക്ഷകര്‍ക്കും ലൈസന്‍സ് നല്‍കി. തിരുവനന്തപുരത്തു 17 എണ്ണത്തിനു ലൈസന്‍സ് ലഭിച്ചു.\nആവശ്യക്കാര് കൂടുമെന്ന കണക്കുകൂട്ടലില് ബിവറേജസ് കോര്‍പറേഷന് കമ്പനികള്‍ക്കു നല്‍കിയ ഓര്‍ഡര് മൂന്നിരട്ടിയാക്കി വര്‍ധിപ്പിച്ചിരിക്കയാണ്.ഡിസംബര് മുതല് മേയ് വരെയാണു കേരളത്തില് ബീയര് സീസണ്.മൂന്നുമാസത്തേക്കുള്ള ബീയര്, വൈന് ഓര്‍ഡറാണു ബവ്‌കോ മുന്‍കൂറായി നല്‍കിയിട്ടുള്ളത്.\nദേശീയപാത വികസനം 30 മീറ്ററായി കുറയ്ക്കണമെന്ന കേരളത്തിന്റെ ആവശ്യം തള്ളി


ഫുഡ് സ്റ്റാമ്പ് കിട്ടുക വിഷമകരം: നിബന്ധന കര്‍ശനമാക്കി | USA Malayalam News Paper\nഫുഡ് സ്റ്റാമ്പ് കിട്ടുക വിഷമകരം: നിബന്ധന കര്‍ശനമാക്കി\nStory Dated: Wednesday, May 16, 2018 02:15 hrs UTC\n2018ലെ ഫാം ബില്ലില് ഫുഡ് സ്റ്റാമ്പിന് അര്‍ഹത നേടാനുള്ള ആവശ്യകത കൂടുതല് കര്‍ശനമാക്കിയിരിക്കുകയാണ് റിപ്പബ്ലിക്കന് ജനപ്രതിനിധികള്. സപ്ലിമെന്റല് ന്യൂട്രിഷന് അസിസ്റ്റന്‍സ് പ്രോഗ്രാം (സ്‌നാപ്) എന്നറിയപ്പെടുന്ന ഫുഡ് സ്റ്റാമ്പ് പദ്ധതിയിലൂടെ ഭക്ഷണ സാധനങ്ങള് വാങ്ങാനുള്ള സഹായം നാലുകോടി അമേരിക്കക്കാര്‍ക്ക് ലഭിച്ചു വരുന്നു. ഫാം ബില്ലിലെ ധനാഭ്യര്‍ഥനയുടെ 80 ശതമാനവും ഈ പദ്ധതിക്കുവേണ്ടിയാണ്. അഞ്ച് വര്‍ഷത്തേയ്ക്കുള്ള നിര്‍ദേശങ്ങളാണ് ബില്ലില് ഉള്ളത്. ഫുഡ് സ്റ്റാമ്പ് സഹായം ദുരുപയോഗം ചെയ്യപ്പെടുന്നതായി വര്‍ഷങ്ങളായി പരാതിയുണ്ട്. ഫുഡ് സ്റ്റാമ്പിലൂടെ വാങ്ങുന്ന ഭക്ഷണ സാധനങ്ങള് മറ്റുള്ളവര്‍ക്ക് വിറ്റ് ആ പണം നല്‍കി മയക്ക് മരുന്ന് വാങ്ങുന്നു. രേഖകളില്ലാതെ കൈപ്പറ്റുന്ന വരുമാനം മറച്ചു വെച്ച് വരുമാനം ഇല്ലെന്നോ കുറവാണെന്നോ കാട്ടി ഫുഡ്സ്റ്റാമ്പിന് അര്‍ഹത നേടുന്നു. ശാരീരികാവശതകള് ഇല്ലാത്തവര് ജോലി ചെയ്യാതെ ആനുകൂല്യം നേടുന്നു. മേലധികാരികള് ചില സമൂഹ വിഭാഗങ്ങളില് ഉള്ളവരുടെ അപേക്ഷകള് ആവശ്യമായ പരിശോധന നടത്താതെ അനുവദിക്കുന്നു തുടങ്ങി ധാരാളം പരാതികള് ഉയരാറുണ്ട്. ചൂണ്ടിക്കാണിക്കപ്പെടുന്ന പ്രശ്‌നങ്ങള്‍ക്ക് തൃപ്തമായ പരിഹാരം ഉണ്ടാകുന്നില്ല എന്നും ആരോപണമുണ്ട്. ആശ്രിതര് ഇല്ലാത്ത 18 വയസ്സിനും 40 വയസ്സിനും ഇടയിലുള്ള കായികമായി പരാധീനതകള് ഇല്ലാത്തവര് ആഴ്ചയില് കുറഞ്ഞത് 20 മണിക്കൂര് ജോലിയോ, പരിശീലനമോ, പഠനമോ നടത്തിയാല് മാത്രമേ മൂന്നു വര്‍ഷ കാലയളവിനുള്ളില് മൂന്ന് മാസത്തിലധികം സ്റ്റാമ്പ് പദ്ധതിയില് തുടരാനാവു എന്നതാണ് നിലവിലെ നിയമം.\nഹൗസ് അഗ്രികള്‍ച്ചര് കമ്മിറ്റി ഏപ്രില് 18 ന് അംഗീകരിച്ചതും ഇപ്പോള് റിപ്പബ്ലിക്കനുകള് സഭയില് അവതരിപ്പിക്കുവാന് ശ്രമിക്കുന്നതുമായ ബില്ലില് 40 വയസ് 59 വയസായി ഉയര്‍ത്തുന്നു. ആറ് വയസിന് മുകളിലുള്ള ജനയിതാക്കളെ ഉള്‍പ്പെടുത്തുന്നു. ആഴ്ചയില് ജോലി ചെയ്തിരിക്കേണ്ട മണിക്കൂറുകള് 20 ല് നിന്ന് 25 ആയി ഉയര്‍ത്തുന്നു. കൂടുതലാളുകള്‍ക്ക് തൊഴില് ലഭിക്കാന് സംസ്ഥാനങ്ങള്‍ക്ക് കൂടുതല് ധനസഹായം നല്‍കി കൂടുതല് തൊഴിലവസരങ്ങളും പരിശീലന പദ്ധതികളും ഉറപ്പുവരുത്തുമെന്ന് റിപ്പബ്ലിക്കനുകള് പറയുന്നു. ബില്ലില് നിര്‍ദേശിക്കുന്ന മാറ്റങ്ങള് യുക്തവും നടപ്പാക്കുവാന് വളരെ വൈകിയെന്നും മിഡ് ലാന്റില് നിന്നുള്ള റിപ്പബ്ലിക്കനും കമ്മിറ്റി ചെയര്‍മാനുമായ മൈക്ക് കോണ്‍എവേയും പാര്‍ട്ടിയുടെ മറ്റ് ജനപ്രതിനി ധികളും പറയുന്നു. ജോലി ചെയ്തിരിക്കണം എന്ന നിബന്ധന ഗര്‍ഭിണികളും മുതിര്‍ന്നവരും കുട്ടികളും ശാരീരിക പരാധീനതകള് ഉള്ളവരും ഉള്‍പ്പടെ ഇപ്പോള് സ്‌നാപ്പിന്റെ കീഴിലുള്ള മൂന്നില് രണ്ടു പേരെയും ബാധിക്കുകയില്ലെന്ന് കോണ്‍എവേ പറയുന്നു. എന്നാല്, ബില്ലിനെ എതിര്‍ക്കുന്ന ഡെമോക്രാറ്റുകള് നിര്‍ദേശങ്ങള് സ്‌നാപ് കൃത്യമായി മനസ്സിലാക്കാത്തവരാണ് മുന്നോട്ട് വയ്ക്കുന്നതെന്നാരോപിച്ചു. സ്‌നാപ് ലഭിക്കുന്നവരില് പലരും ഒരു തൊഴില് കണ്ടെത്താനോ തൊഴില് സമയം 25 മണിക്കൂറാക്കി ഉയര്‍ത്തി ലഭിക്കുവാനോ കഴിയാതെ ബുദ്ധി മുട്ടുന്നവരാണ്.\nപ്രത്യേകിച്ച് 50 വയസ് കഴിഞ്ഞവര്‍ക്ക് തൊഴില് കിട്ടുക വളരെ പ്രയാസമാണ്. ഇവരുടെ തൊഴില് അന്വേഷണം പലപ്പോഴും അനന്തമായി നീളും, വിമര്‍ശകര് പറയുന്നു. ടെക്‌സസില് താഴ്ന്ന വരുമാനക്കാര്‍ക്ക് വേണ്ടി വാദിക്കുന്നവര് പുതിയ സ്‌നാപ് നിബന്ധനകളില് ആശങ്ക രേഖപ്പെടുത്തി. അര്‍ഹതയ്ക്കുള്ള നിബന്ധനകള് പാലിച്ചില്ലെങ്കില് മുന്നറിയിപ്പും പിന്നീട് മൂന്നു വര്‍ഷത്തേക്ക് സഹായം നിര്‍ത്തലാക്കുകയും ചെയ്യും. ഒരു തവണ പിഴച്ചാലും നിങ്ങള് പട്ടിണിയിലാവും-ഓസ്റ്റിനിലെ സെന്റര് ഫോര് പബ്ലിക് പോളിസീസ് സീനിയര് പോളിസി അനാലിസ്റ്റ് റേച്ചല് കൂപ്പര് പറഞ്ഞു. ഇടത് പക്ഷ ചിന്താഗതിക്കാര് മാത്രമല്ല ബില്ലിനെ എതിര്‍ക്കുന്നത്. ചില സംസ്ഥാനങ്ങള് ചില ജനവിഭാഗങ്ങളെ ജോലി ചെയ്തിരിക്കണം എന്ന നിബന്ധനയില് നിന്ന് ഒഴിവാക്കും. ആനുകൂല്യം നഷ്ടപ്പെടാതിരിക്കുവാന് ചിലര് (ഔദ്യോഗികമായി) വിവാഹം കഴിക്കുകയില്ല എന്നും ഇവര് പറയുന്നു. പകരം രഹസ്യ വിവാഹങ്ങളാവും നടത്തുക.


ജി.എസ്.ടി; ടാക്‌സ് പ്രാക്ടീഷണര്‍മാര് സമരത്തിലേക്ക്. - Malappuram News - Malayalam news from Malappuram,acomplete portal from malappuram, local news from malappuram\nജി.എസ്.ടി; ടാക്‌സ് പ്രാക്ടീഷണര്‍മാര് സമരത്തിലേക്ക്.\nമലപ്പുറം: ജി.എസ്.ടി വെബ്‌സൈറ്റ് തകരാറുകള്‍ക്ക് പരിഹാരമാവാത്തതിലും അശാസ്ത്രീയ നടപടിക്രമങ്ങളിലും പ്രതിഷേധിച്ച് ടാക്‌സ് പ്രാക്ടീഷണര്‍മാര് സമരത്തിലേക്ക്. കേരള ടാക്‌സ് പ്രാക്ടീഷനേഴ്‌സ് അസോസിയേഷന് നേതൃത്വത്തില് സംസ്ഥാന വ്യാപകമായി നംവമ്പര് ഒന്നിന് ഓഫീസുകളടച്ച് പണിമുടക്കും.\nജി.എസ്.ടി യുമായി ബന്ധപെട്ട അനിശ്ചിതത്വങ്ങള് ടാക്‌സ് മേഖലയിലെ ജീവനക്കാരെ പ്രതികൂലമായി ബാധിച്ചിരിക്കുവാണ്. റിട്ടേണ് സമര്‍പ്പണം സമയബന്ധിതമായി പൂര്‍ത്തിയാക്കാന് വെബ്‌സൈറ്റ് തകരാറ് കൊണ്ട് സാധിക്കുന്നില്ലെന്നും സഘടന ഭാരവാഹികള് വാര്‍ത്താ സമ്മേളനത്തില് കുറ്റപ്പെടുത്തി. സംസ്ഥാന പ്രസിഡന്റ് എം ഗണേശന് ജില്ലാ സെക്രട്ടറി പി മുകുന്ദന് അസി.സെക്രട്ടറി കെ.സജി ജില്ലാ കമ്മറ്റി അംഗങ്ങളായ പി.സുരേഷ് കുമാര് പി.വി പ്രഭാകരന് എന്നിവര് പങ്കെടുത്തു


Germany - Otta Nottathil - 41120203hosopital\nഅടിയന്തരമല്ലാത്ത ശസ്ത്രക്രിയകള് നീട്ടിവയ്ക്കാന് ജര്‍മന് ആശുപത്രികള്‍ക്ക് ഉപദേശം\nബര്‍ലിന്: അനിവാര്യമല്ലാത്ത ശസ്ത്രക്രിയകളെല്ലാം മാറ്റിവയ്ക്കാന് ജര്‍മനിയിലെ ആശുപത്രികള്‍ക്ക് വൈദ്യശാസ്ത്ര വിദഗ്ധരുടെ ഉപദേശം. കോവിഡ്~19 രോഗികളുടെ എണ്ണം വരും ദിവസങ്ങളില് കുതിച്ചുയരാനുള്ള സാധ്യത കണക്കിലെടുത്താണിത്.\nനാലാഴ്ചയ്ക്കിടെ രണ്ടായിരത്തോളം പേരാണ് കോവിഡ് ബാധിച്ച് തീവ്രപരിചരണ വിഭാഗങ്ങളില് പ്രവേശിപ്പിക്കപ്പെട്ടിരിക്കുന്നത്. ശേഷിയുടെ പരമാവധിയിലാണ് ആശുപത്രി ജീവനക്കാര് ഇപ്പോള് ജോലി ചെയ്യുന്നതെന്ന് ഇന്റര്‍ഡിസിപ്ളിനറി അസോസിയേഷന് ഫോര് ഇന്റന്‍സീവ് കെയര് ആന്‍ഡ് എമര്‍ജന്‍സി മെഡിസിന് മേധാവി യുവെ ജാന്‍സെന്‍സ് പറഞ്ഞു.\nരാജ്യത്ത് നിലവില് ആവശ്യത്തിന് കിടക്കകളും വെന്റിലേറ്ററുകളും ലഭ്യമാണ്. എന്നാല്, ഈ സ്ഥിതി മാറാന് അധികം സമയം വേണ്ടെന്ന് ആരോഗ്യ വകുപ്പ് മന്ത്രി യെന്‍സ് സ്പാന്റെ സാന്നിധ്യത്തില് ജാന്‍സെന്‍സ് മുന്നറിയിപ്പ് നല്‍കി.\nഇത്തരം സൗകര്യങ്ങള് ഒരുക്കിയാലും രോഗികളെ പരിചരിക്കുന്നതിന് ആവശ്യത്തിന് ജീവനക്കാരെ ലഭ്യമാക്കാന് കഴിയാത്തതായിരിക്കും രാജ്യത്തിന്റെ ആരോഗ്യരംഗം നേരിടേണ്ടി വരുന്ന ഏറ്റവും വലിയ വെല്ലുവിളി എന്നും അദ്ദേഹം പറഞ്ഞു.\nKeywords: Germany - Otta Nottathil - 41120203hosopital Germany - Otta Nottathil - 41120203hosopital,pravasi news,malayalam news portal,malayalam news from Europe,Gulf malayalam news,American malayalam news,Canadian malayalam news,Singapore malayalam news,Australia malayalam news,Newzealand malayalam news,Malayalees News Portal,Malayali News,News for Mallus,Finance, Education, Sports, Classifieds, Current Affairs, Special & Entertainment News. Classifieds include Real Estate, Condolence, Matrimonial, Job Vacancies, Buy & Sell of products and services, Greetings. Pravasi Lokam - pravasionline.com-apravasi malayalam news portal. Malayalam Pravasi news from Europe,Gulf malayalam news,American malayalam news,Canadian malayalam news,Singapore malayalam news, Australia malayalam news,Newzealand malayalam news,Inda and other countries. Covers topics - News headlines, Finance, Education, Sports, Classifieds, Current Affairs, Special & Entertainment News. Classifieds include Real Estate, Condolence, Matrimonial, Job Vacancies, Buy & Sell of products and services, Greetings.\nകോവിഡിനെതിരായ പോരാട്ടത്തിന് പതിനായിരം ജര്‍മന് സൈനികര്\nനിയന്ത്രണങ്ങളില് ഗണ്യമായ വര്‍ധന വേണം: മെര്‍ക്കല്\nകോവിഡ്: നിയന്ത്രണങ്ങളില് ഇളവ് നല്‍കുന്നതിനെതിരേ ആരോഗ്യ വിദഗ്ധര്\nജര്‍മനിയില് അതിശൈത്യം; റോഡ് ഗതാഗതം തടസപ്പെട്ടു


സുന്നീ സന്ദേശം: സുന്നീ നേതാക്കൾ ബീമാപള്ളിയിൽ സന്ദർശനം നടത്തി\nസുന്നീ നേതാക്കൾ ബീമാപള്ളിയിൽ സന്ദർശനം നടത്തി\nപോലീസ് വെടിവെപ്പിൽ ആറുപേർ മരിച്ച ബീമാപള്ളി പ്രദേശം അഖിലേന്ത്യാ സുന്നി ജംഇയ്യത്തുൽ ഉലമ ജനറൽ സെക്രട്ടറി കാന്തപുരം എ.പി അബൂബക്കർ മുസ്ലിയാർ സന്ദർശിച്ചപ്പോൾ. സയ്യിദ് ഇബ്‌റാഹീമുൽ ഖലീലുൽ ബുഖാരി, എസ്‌വൈഎസ് സംസ്ഥാന പ്രസിഡന്റ് പൊൻമള അബ്ദുൽ ഖാദിർ മുസ്ലിയാർ എന്നിവർ സമീപം.\nsiraj news 21/05/2009\nPosted by Prachaarakan -പ്രചാരകൻ at 9:02 AM\nLabels: ബീമാപള്ളി വെടിവെപ്പ്\nഅല്ലാഹു തിരികെ വിളിക്കപ്പെട്ട നമ്മുടെ സഹോദരങ്ങളുടെ പേരിൽ ഒരു പ്രാർത്ഥനയോ ചുരുങ്ങിയ പക്ഷം ഒരു അനുശോചനം പോലും രേഖപ്പെടുത്താതെ പൌരോഹിത്ത്യത്തിന്റെ മൂട് താങ്ങാൻ മാത്രം താങ്കൾ കാണിച്ച പ്രതിബദ്ധത അഭിനന്ദനാർഹം തന്നെ.\nതാങ്കളുടേ പ്രസ്ഥാനത്തിന്റെ വളർച്ചക്ക് ഇത്തരം സാക്ഷ്യ്പ്പെടുത്തൽ ഇനിയും ആവശ്യമായി വന്നേക്കും ...തുടരുക!!!!\nഇവിടെയും താങ്കളുടെ ഇത്തരം കമന്റ് കാണുന്നതിൽ ദു:ഖമുണ്ട്\nസുന്നി നേതാക്കൾ അവിടെ ചെന്ന് ആ വീട്ടുകാരെ സമാധാനപ്പെടുത്തി മരണപ്പെട്ടവർക്ക് വേണ്ടി പ്രാർത്ഥന നടത്തി (അത് ശിർക്കാണെന്ന് പറയുന്നവരെ നമുക്ക് അവഗണിക്കാം ) മയ്യിത്ത് നിസ്കാരത്തിനും മറ്റും നേതൃത്വം നൽകുകയും .ക്രിയാത്മകമായ മറ്റു നടപടികൾ ചെയ്യുകയും ചെയ്താണ് വന്നത്..\nഒരു .പ്രസ്ഥാനം ചെയ്യുന്ന കാര്യങ്ങൾ പ്രചരിപ്പിക്കുക എന്നത് ആ പ്രസ്ഥാനത്തിന്റെ അനുയായികൾ ചെയ്യുന്നതിൽ അസഹിഷ്ണുത വെക്കരുതെന്ന് മാത്രം അഭ്യർത്ഥിക്കുന്നു.\nഅനുബന്ധ വാർത്ത ഇവിടെ വായിക്കുക\nതാങ്കളുടെ നേതാക്കൾ എന്ത് ചെയ്തു,എന്ത് ചെയ്തില്ല എന്ന് ഞാൻ പരാമർശിച്ചില്ല. അവിടെ മരണപ്പെട്ടവർക്ക് വേണ്ടി പ്രാർത്ഥന നടത്തിയാൽ അത് ശിർക്കാണെന്ന് പറയുന്നവരെയും എനിക്കറിയില്ല.\nഞാൻ താങ്കളുടെ പോസ്റ്റിന്റെ കാര്യക്ഷമതയെ ചൂണ്ടിക്കാണിക്കുക മാത്രമാണ് ചെയ്തത്.\nമരണപ്പെട്ടവർക്ക് വേണ്ടി പ്രാർത്ഥന നടത്തിയില്ല എന്ന് താങ്കൾ തന്നെയല്ലേ എഴുതിയത്. നിങ്ങൾ അറിഞ്ഞില്ല എന്നല്ലേ അപ്പോൾ അതിന്റെ അർത്ഥം . നമ്മൾക്ക് അറിയാത്തത് ഈ ലോകത്തില്ല എന്ന് മനസ്സിലാക്കരുതെന്ന് മാത്രം.\nഒരു പ്രസ്ഥാനം ,അതിന്റെ നേതാക്കൾ ചെയ്യുന്ന കാര്യങ്ങൾ ഇന്ന് വരെ ആരും പത്രത്തിൽ കൊടുക്കുകയോ ബ്ലോഗിൽ പോസ്റ്റ് ചെയ്യുകയോ ചെയ്തിട്ടില്ല എങ്കിൽ ഈ പോസ്റ്റും വലിയ അപരാധം തന്നെ.\nഇത്തരം സാക്ഷ്യപ്പെടുത്തലിന്റെ ആവശ്യമില്ലാ സുന്നീ പ്രസ്ഥനത്തിന് പക്ഷെ മാധ്യമങ്ങൾ സുന്നികൾ ഉപയോഗിക്കരുതെന്ന് എവിടെയും നിയമങ്ങൾ ഇല്ലല്ലോ സഹോദരാ..\nബ്ലോഗ് കൂടുതൽ കാര്യക്ഷമമാക്കാൻ ശ്രമിക്കാം. ഇൻശാ അല്ലാഹ്..\nപിന്നെ മറ്റ് വിഷയങ്ങൾ നമുക്ക് ചർച്ച ചെയ്യാൻ ഏറെ വേദികൾ ഉണ്ടല്ലോ..\nഇത്തരം വിഷയങ്ങളിൽ പോലും വിമർശിക്കാൻ മാത്രം സമയം കാണുന്ന വിധം ചെറുതാവുന്ന പാലങ്ങൾ ഈ സമൂഹത്തിനു അപമാനം തന്നെ!\nജബ്ബാറുമാരെക്കാൾ നന്നായി കാര്യങ്ങൾ വളച്ചൊടിക്കുന്നതിൽ നിങ്ങൾക്കുള്ള കഴിവിനെയും അംഗീകരിക്കാം,!!!!\nഎന്റെ ആദ്യ കമന്റ് ഒരാവർത്തിയെങ്കിലും വായിക്കൂ..\nതാങ്കളുടെ പുതിയ പോസ്റ്റും കണ്ടു. അതിനാൽ ഇനി എന്റെ മറുപടികൾ പ്രസക്തമല്ല.\nമാധ്യമങ്ങൾ പ്രസ്ഥാന വളർച്ചക്ക് ഉപയോഗിക്കരുതെന്ന് ഞാൻ എവിടെയെങ്കിലും പറഞ്ഞോ?\nതാങ്കളുടേ ബ്ലോഗ് കാര്യക്ഷമമാക്കാൻ ഞാൻ ഒരു നിർദേശവും മുന്നോട്ട് വെച്ചില്ല!!\nചെറിയ പാലത്തിന്റെ പരാതി പ്രചാരകന്റെ പുതിയ പോസ്റ്റിനോടെ തീർന്നെന്ന് പറഞ്ഞതിനാൽ ഇനിയും ഈ സന്ദർഭത്തിൽ തർക്കങ്ങൾ ഒഴിവാക്കി ക്രിയാത്മകമായ പ്രവർത്തനങ്ങളിൽ സഹായിക്കുക.. സഹകരിക്കുക..


നടുറോഡില് ട്രക്കിടിച്ചു, വീണയാള് കൂളായി എണീറ്റുപോയി, അത്ഭുതം ഈ രക്ഷപെടല് | Caught On Camera: Gujarat Man Hit By Truck. He Walks Away Unhurt\nനടുറോഡില് ട്രക്കിടിച്ചു, വീണയാള് കൂളായി എണീറ്റുപോയി, അത്ഭുതം ഈ രക്ഷപെടല്\nനടുറോഡില് വച്ച് ട്രക്കിടിച്ച ശേഷവും പരിക്കുകളൊന്നും കൂടാതെ നടന്നുപോവുന്ന മനുഷ്യന്റെ വീഡിയോയാണ് സാമൂഹികമാധ്യമങ്ങളില് വൈറലായിക്കൊണ്ടിരിക്കുന്നത്.\nPublished: Feb 22, 2018, 12:42 PM IST\nഅഹമ്മദാബാദ്: മരണമുഖത്തുനിന്നുള്ള അത്ഭുതകരമായ രക്ഷപെടലുകളെക്കുറിച്ച് നിരവധി വാര്‍ത്തകള് നാം അറിയാറുണ്ട്. അത്തരത്തിലൊരു സംഭവമാണ് ഗുജറാത്തില് നിന്ന് വാര്‍ത്തകളില് നിറയുന്നത്. നടുറോഡില് വച്ച് ട്രക്കിടിച്ച ശേഷവും പരിക്കുകളൊന്നും കൂടാതെ നടന്നുപോവുന്ന മനുഷ്യന്റെ വീഡിയോയാണ് സാമൂഹികമാധ്യമങ്ങളില് വൈറലായിക്കൊണ്ടിരിക്കുന്നത്.\nഹലോള്-പവാഗത് ദേശീയപാതയില് നിന്നുള്ള വീഡിയോ ദൃശ്യങ്ങള് എഎന്‍ഐ വാര്‍ത്താ ഏജന്‍സിയാണ് പുറത്തുവിട്ടത്. കാല്‍നടയാത്രക്കാരനെ ഒരു ട്രക്ക് ഇടിച്ചിടുന്നതാണ് വീഡിയോയിലുള്ളത്. ഇടിയുടെ ആഘാതത്തില് അയാള് നിലത്തേക്ക് മറിഞ്ഞുവീഴുകയും ചെയ്തു. എന്നാല് തൊട്ടടുത്ത നിമിഷം വളരെ നിസ്സാരമായി എഴുന്നേറ്റ് നടന്നുപോവുന്ന അയാളെ കാണാം. ട്രക്കിനടിയില് പെടാതെ വശത്തേക്ക് വീണതാണ് ഈ അത്ഭുതരക്ഷപടലിന് വഴിയൊരുക്കിയത്.\n#WATCH Man makesanarrow escape after being hit byadumper on Halol-Pavagadh highway in #Gujarat's Godhra (20.02.18) pic.twitter.com/fmnqd0IYnJ\n— ANI (@ANI) 22 February 2018\nകലാഷ്‌നികോവ് തോക്ക് ഉപയോഗിച്ച് പുടിന്റെ 'കില് ഷോട്ട്‌സ്'; വീഡിയോ\nകല്യാണമാ... കല്യാണം... പെരിയ തൊല്ലെയ്- തരംഗമാകുന്ന ഈ ക്ലിപ്പിന് പിന്നില്\nസിസേറിയന് തൊട്ടുമുമ്പ് ഡോക്ടര്‍ക്കൊപ്പം ഒരു കിടിലന് ഡാന്‍സ്\nഇതിലും മികച്ച ആമുഖം സ്വപ്‌നങ്ങളില് മാത്രം; ചാനല് ലൈവിനിടെ തലയില് പക്ഷി\nഉത്തരേന്ത്യയിൽ പ്രളയം: മനാലിയിൽ 46 മലയാളികൾ കുടുങ്ങി


ആ സംഭവം പാറു കുട്ടിയുടെ മാതാപിതാക്കൾക്ക് സങ്കടമായി - ബിജു സോപാനം - metromatinee.com Lifestyle Entertainment & Sports\nനാല് വര്‍ഷത്തോളമായി ഉപ്പും മുളകും എന്ന പരമ്ബര പ്രേക്ഷക ഹൃദയങ്ങളിലിടം നേടിയിട്ട്. ഇപ്പോഴും വലിയ സ്വീകാര്യതോടെയാണ് സംപ്രേക്ഷണം ചെയ്തു പോരുന്ന പരിപാടിയില് ഏറ്റവും ശ്രദ്ധ നേടുന്ന താരം കുഞ്ഞ് പാറുക്കുട്ടിയാണ്. വെറും നാല് മാസമുള്ളപ്പോഴാണ് പാറു ഈ പരമ്ബരയുടെ ഭാഗമാകുന്നത്.\nനൂറ്റമ്ബതോളം കുട്ടികള് സെലക്ഷന് വന്നതില് ബാലുവായി വേഷമിടുന്ന ബിജു സോപാനവും നീലുവായെത്തുന്ന നിഷയുമായുള്ള രൂപ സാദൃശ്യം കണക്കിലെടുത്താണ് പാറുക്കുട്ടിയെ സെലക്‌ട് ചെയ്തത്. പാറുക്കുട്ടിയെക്കുറിച്ച് ബാലു തന്നെ പറയുന്നത് ഇങ്ങനെ\nപാറുക്കുട്ടി ആദ്യമായി അച്ഛാ എന്നു വിളിക്കുന്നത് എന്നെയാണ്. ടേക്ക് സമയത്താണ് ആദ്യമായി വിളിക്കുന്നത്. സീരിയലില് എന്റെ അമ്മയായി അഭിനയിക്കുന്ന ചേച്ചിയുടെ മടിയില് തല വെച്ചു കിടക്കുകയാണ് ഞാന്, അവരെന്റെ മുടിയില് തലോടുന്നു. പെട്ടെന്ന് ‘അച്ഛാ’ എന്നൊരു വിളി കേട്ടു. ഞാന് തിരിഞ്ഞു നോക്കിയപ്പോള് ഒന്നൂടെ വിളിച്ചു. അവരുടെ പാരന്റ്‌സിന് ആദ്യം സങ്കടമായിരുന്നു. എനിക്കാണ് ആ ‘അച്ഛാ’ വിളി ആദ്യം കിട്ടിയത് എന്നതു കൊണ്ട്. ബിജു പറയുന്നു.\nbiju sopanam about parukutty\nRelated Topics:Biju Sopanam, Featured, parukkutty, Uppum Mulakum Serial


Harley Davidson Fat Boy Celebrates 25 Years Since Inception - Malayalam DriveSpark\nഹാര്‍ലി ഡേവിസന് ഫാറ്റ് ബോയിക്ക് 25 വയസ്സായി\nPublished: Saturday, July 4, 2015, 15:49 [IST]\nഹാര്‍ലി ഡേവിസണ് ഫാറ്റ് ബോയ് ഇന്ത്യയിലെത്തിയിട്ട് കുറച്ചു കാലമേ ആയിട്ടുള്ളൂ. ഈ ക്രൂയിസര് പക്ഷേ ദീര്‍ഘകാലമായി ലോകവിപണിയില് മികച്ച നിലയില് വില്‍ക്കപ്പെടുന്നൊരു മോഡലാണ്. 25 വര്‍ഷമായി ഫാറ്റ് ബോയ് മോഡലിന്റെ ഉല്‍പാദനം തുടങ്ങിയിട്ട്.\nആര്‍നോള്‍ഡ് ഷ്വേസനഗര് തന്റെ ടെര്‍മിനേറ്റര് ജഡ്ജ്‌മെന്റ് ഡേ അടക്കമുള്ള പടങ്ങളില് ഉപയോഗിച്ച് ഈ വാഹനത്തെ ലോകത്തിന്റെ പ്രിയപ്പെട്ടതാക്കി മാറ്റുകയുണ്ടായി. ഇനി വരാനിരിക്കുന്ന ടെര്‍മിനേറ്റര് ജെനിസിസ്സിലും ഫാറ്റ് ബോയിലാണ് ആര്‍നോള്‍ഡ് വരുന്നത്.\nഫാറ്റ് ബോയ് മോഡലിന്റെ പിറന്നാള് സമുചിതമായി ആഘോഷിക്കാന് തന്നെയാണ് കമ്പനിയുടെ തീരുമാനം.\n1690സിസി ശേഷിയുള്ള എന്‍ജിനാണ് ഈ വാഹനത്തിലുള്ളത്. 132 എന്‍എം ടോര്‍ക്ക് ഉല്‍പാദിപ്പിക്കാന് ഈ എന്‍ജിന് സാധിക്കുന്നു. ലിറ്ററിന് 13.99 കിലോമീറ്ററാണ് മൈലേജ്.\nദില്ലി എക്‌സ്‌ഷോറൂം നിരക്ക് പ്രകാരം 15,08,500 രൂപയാണ് ഫാറ്റ് ബോയ് മോഡലിന് വില.\nHarley Davidson Fat Boy Celebrates 25 Years Since Inception\nStory first published: Saturday, July 4, 2015, 15:49 [IST]


സ്വന്തം നഗ്ന വീഡിയൊ വില്‍ക്കാന് കേന്ദ്ര? | Kendra Wilkinson, Sell, Video tape, Intimate situations, കേന്ദ്ര വില്‍ക്കിന്‍സന്, നഗ്നത, വീഡിയൊ, വില്പന - Malayalam Filmibeat\n» സ്വന്തം നഗ്ന വീഡിയൊ വില്‍ക്കാന് കേന്ദ്ര?\nPublished: Monday, May 10, 2010, 14:28 [IST]\nനഗ്നവീഡിയൊ: കേന്ദ്ര വില്‍ക്കിന്‍സന് സ്വന്തം നഗ്ന വീഡിയൊ വില്‍ക്കാന് ശ്രമിച്ചതായി ആരോപണം. റഡാര് ഓണ്‍ലൈനാണ് പുതിയ ആരോപണവുമായി രംഗത്തെത്തിയിരിയ്ക്കുന്നത്.\nകേന്ദ്ര കഥാപാത്രമാകുന്ന നഗ്നതയുടെ അംശങ്ങളുള്ള വീഡിയൊകള് വില്‍ക്കുന്നതിന്റെ സംപൂര്‍ണ അവകാശം കമ്പനിയില് നിക്ഷിപ്തമാക്കുകയായിരുന്നത്രെ ലക്ഷ്യം.\nRead more about: കേന്ദ്ര വില്‍ക്കിന്‍സന് കോടതി നഗ്നത ബിക്കിനി വില്പന വീഡിയൊ bikini kendra wilkinson model video\nStory first published: Monday, May 10, 2010, 14:28 [IST]


ഒലിവർ സ്മാർട്ടാകും പക്ഷേ, ഞാനാകില്ല | weekend\nഒലിവർ സ്മാർട്ടാകും പക്ഷേ, ഞാനാകില്ല\nAug 28, 2021, 08:42 PM IST\nആഘോഷങ്ങളോ ആരവങ്ങളോ ഇല്ലാതെവന്ന ‘ഹോം’ എന്ന സിനിമ മലയാളിയുടെ സമകാലികജീവിതത്തിന്റെ സൂക്ഷ്മതലങ്ങളെയാണ് വന്ന് തൊടുന്നത്. സിനിമയിൽ ഒലിവർ ട്വിസ്റ്റായി അഭിനയിച്ച ഇന്ദ്രൻസ്, ആഴങ്ങളുള്ള അഭിനയം തനിക്ക് വഴങ്ങുമെന്ന് ഒരിക്കൽക്കൂടി തെളിയിക്കുന്നു\n# ഇന്ദ്രൻസ്/ പി.എസ്. രാകേഷ് karthikgemini@gmail.com\n‘‘ഓഗസ്റ്റ് 19-ന് തൊടുപുഴയിലെ സെറ്റിലായിരുന്നു. രാവിലെമുതൽ ഫോൺവിളികളുടെ ബഹളം. ഷൂട്ടിങ്ങിന്റെ ഇടവേളയിൽ ഫോണെടുത്തുനോക്കുമ്പോൾ നാനൂറിനടുത്ത് മിസ്‌കോളുകൾ. വിളിച്ചവരുടെ കൂട്ടത്തിൽ നമ്മുടെ ഗുരുനാഥൻമാരും ഉണ്ടാകുമല്ലോ. അവർ എന്തുകരുതുമെന്നോർത്ത് ആധികയറി. ഉടൻതന്നെ തിരുവനന്തപുരത്തെ വീട്ടിലേക്കുവിളിച്ച് മകനോട് വരാൻ പറഞ്ഞു. പിറ്റേദിവസം രാവിലെയെത്തിയ അവന്റെ കൈയിൽ ഫോൺ ഏൽപ്പിച്ചപ്പോഴാണ് ശ്വാസം നേരെ വീണത്’’ -സ്മാർട്ട്‌ഫോൺ അഡിക്‌ഷൻ ചർച്ചചെയ്യുന്ന ‘ഹോം’ സിനിമ ഒ.ടി.ടി.യിൽ റിലീസായ ദിവസത്തെക്കുറിച്ചാണ് ഇന്ദ്രൻസ് പറയുന്നത്. ചിത്രത്തിൽ ഒലിവർ ട്വിസ്റ്റ് എന്ന പ്രധാന കഥാപാത്രത്തെ അവതരിപ്പിച്ച നടന്റെ ഫോണിലേക്കിപ്പോൾ അഭിനന്ദനങ്ങളുടെ പെരുമഴയാണ്.\nഒലിവറും ഞാനും തമ്മിൽ\nകീപാഡുള്ള പഴഞ്ചൻ ഫോണുപയോഗിക്കുന്ന ഒലിവർ ട്വിസ്റ്റ് എന്ന മധ്യവയസ്കൻ സ്മാർട്ട്‌ഫോൺ സ്വന്തമാക്കുന്നതും അതേത്തുടർന്നുണ്ടാകുന്ന പ്രശ്നങ്ങളുമാണല്ലോ ‘ഹോം’ സിനിമയിൽ പറയുന്നത്. എന്റെ കൈയിലുമുള്ളത് പഴയ മട്ടിലുള്ള കീപാഡ് ഫോണാണ്. സാംസങ്ങിന്റെ B350E എന്ന മോഡൽ. മൂവായിരം രൂപയ്ക്കടുത്തേ വിലയുള്ളൂ. ഒലിവറിനെപ്പോലെ സ്മാർട്ട്‌ഫോൺ മുതലാളിയാകാൻ ഞാനും ഒന്നുരണ്ടുതവണ ശ്രമിച്ചിരുന്നു. പക്ഷേ, നടന്നില്ല. മകനും മരുമകനും ചേർന്ന് പലവട്ടം സ്മാർട്ട്‌ഫോൺ ഉപയോഗം പഠിപ്പിക്കാൻ നോക്കിയെങ്കിലും എന്റെ തലയിൽ അതൊന്നും കയറിയില്ല. ഓരോതവണ ഫോണെടുക്കുമ്പോഴും എന്തെങ്കിലും പ്രശ്നമുണ്ടാകും. പിന്നെ അത് തീർക്കാൻ മക്കളുടെ സഹായം തേടണം. കുറെക്കഴിഞ്ഞപ്പോൾ മടുത്തു. പഴയമട്ടിലുള്ള ഫോണിലേക്കുതന്നെ മാറി. ആളുകളെ വിളിച്ച് സംസാരിക്കാനല്ലാതെ മെസേജ് അയയ്ക്കാൻപോലും ഫോണിന്റെ സഹായം തേടാറില്ല. പിന്നെന്തിനാണെനിക്ക് പതിനായിരങ്ങൾ വിലയുള്ള സ്മാർട്ട്‌ഫോൺ? ‘ഹോം’ സിനിമ അവസാനിക്കുമ്പോൾ ഒലിവർ ട്വിസ്റ്റ് സ്മാർട്ടാകുന്നുണ്ട്. എന്നാൽ, ഇന്ദ്രൻസ് ഇന്ദ്രൻസായിത്തന്നെ തുടരും.\n‘ജനമൈത്രി’ എന്ന സിനിമയുടെ ഷൂട്ടിങ് ആരംഭിക്കുന്നതിന് തലേദിവസം നിർമാതാവ് വിജയ് ബാബു സാറാണ് ഈ ചിത്രത്തെക്കുറിച്ച് സൂചിപ്പിക്കുന്നത്. ‘റോജിൻ തോമസ് എന്ന സംവിധായകൻവന്നൊരു തിരക്കഥ തരും, ചേട്ടൻ വായിച്ചുനോക്കണം’ എന്നേ പറഞ്ഞുള്ളൂ. തിരക്കഥ വായിച്ചുനോക്കിയപ്പോൾ വല്ലാതെ ഇഷ്ടപ്പെട്ടു. അതിൽ ഏതുകഥാപാത്രമാണ് അവതരിപ്പിക്കേണ്ടതെന്ന് ആരും പറഞ്ഞില്ലായിരുന്നു. ഒലിവർ ട്വിസ്റ്റിന്റെ അപ്പച്ചനായ വൃദ്ധൻ വേഷമായിരിക്കും എനിക്ക് എന്നാണ് കരുതിയത്. പിന്നീടാണറിഞ്ഞത് ഒലിവർ ട്വിസ്റ്റാണ് ഞാനെന്ന്. കോവിഡിന്റെ ഒന്നാംതരംഗത്തിനും രണ്ടാംതരംഗത്തിനുമിടയിൽ കിട്ടിയ ഇടവേളയിലായിരുന്നു ഷൂട്ടിങ്. ഒരുപാട് നിയന്ത്രണങ്ങളുണ്ടായിരുന്നു. സിനിമയിൽ കുടുംബമായി അഭിനയിച്ച ഞങ്ങൾ അഭിനേതാക്കൾ ഷൂട്ടിങ്ങിന്റെ ഇടവേളകളിൽ സാമൂഹിക അകലം പാലിച്ചു. ഭക്ഷണം വെവ്വേറെ പൊതികളിലാക്കി മാറിയിരുന്നാണ് കഴിച്ചത്. സാധാരണ സെറ്റുകളിലുള്ളതുപോലെ കൂട്ടംകൂടിയിരുന്നുള്ള സംസാരമോ തമാശപറച്ചിലോ ഒന്നുമുണ്ടായിരുന്നില്ല. എന്നിട്ടും ഞങ്ങൾക്കിടയിൽ കൃത്യമായ കെമിസ്ട്രി വർക്കൗട്ടായി. മറ്റേയാളുടെ മനസ്സിൽ എന്താണെന്ന് ഒരു നോട്ടത്തിലൂടെ തിരിച്ചറിഞ്ഞ് അതനുസരിച്ച് അഭിനയിക്കാൻ എല്ലാവർക്കും സാധിച്ചു. അധികം സംസാരിക്കാത്തയാളാണ് സംവിധായകൻ റോജിൻ തോമസ്. ഞാനൊക്കെ ഇത്തിരി മുതിർന്നയാളായതുകൊണ്ട് എന്നോട് അഭിനയം മോശമെന്നുപറയാൻ അവർക്ക് ചിലപ്പോൾ മടിയുണ്ടാകും. ചില സീനുകളെടുത്താൽ, ‘ഒന്നുകൂടി നോക്കാം ചേട്ടാ’ എന്നുപറയും. അതുകൊണ്ട് അവർക്ക് ബുദ്ധിമുട്ട് വരാതിരിക്കാൻ എപ്പോഴും ശ്രദ്ധിച്ചുപോന്നു. ഒലിവർ ട്വിസ്റ്റിനെ അവതരിപ്പിക്കാൻ പ്രത്യേകിച്ച് മുന്നൊരുക്കങ്ങളൊന്നും നടത്തിയിട്ടില്ല. പലസമയങ്ങളിൽ പല ശരീരഭാഷയാകരുതെന്ന കാര്യംമാത്രമേ ശ്രദ്ധിച്ചുള്ളൂ. ആ കഥാപാത്രത്തെ ഒരു സീനിലും കയറൂരിവിടാൻ സംവിധായകൻ തയ്യാറായിട്ടില്ല. ഞാൻപോലും കാണാത്തൊരു ചരടുകൊണ്ട് ഒലിവറിനെ അദ്ദേഹം കൃത്യമായി നിയന്ത്രിച്ചു.\nഞാൻ ‘നന്നായിപ്പോയ’ മാലിക്ക്\n‘ഹോം’ സിനിമയിറങ്ങിയ അന്നുമുതൽക്കുള്ള പ്രേക്ഷകപ്രതികരണംകണ്ട് അന്തംവിട്ടിരിപ്പാണ് ഞാനിപ്പോൾ. പണ്ടൊക്കെ സിനിമയിറങ്ങി ഒന്നോ രണ്ടോ മാസങ്ങൾക്കുശേഷമാണ് വിദേശത്ത് ആ പടമെത്തുന്നതും അതുകണ്ട് ആരെങ്കിലും നമ്മളെ വിളിക്കുന്നതും. എന്നാൽ, മലയാളികളുള്ള രാജ്യങ്ങളിലെല്ലാം ഒറ്റദിവസംതന്നെ ഒ.ടി.ടി.വഴി സിനിമയെത്തുകയല്ലേ? പടമിറങ്ങി ആദ്യമണിക്കൂറുകളിൽത്തന്നെ കോളുകൾ വരാൻതുടങ്ങി. വിളിക്കുന്നയാളുകൾ ഫോൺ ഭാര്യക്കും കുട്ടികൾക്കും കൈമാറും. അവരോടൊക്കെ സംസാരിക്കുമ്പോഴേക്കും വേറെയും കോൾവരും. ഒരാളുടെയും കോൾ എടുക്കാതെപോകരുതെന്ന് നിർബന്ധമുണ്ട്. അതുകൊണ്ടാണ് മകൻ മഹേന്ദ്രനെ പെട്ടെന്ന് വിളിച്ചുവരുത്തിയത്.\nഇതുപോലെ അഭിനന്ദനംനേടിത്തന്ന മറ്റൊരു സിനിമയായിരുന്നു ‘മാലിക്ക്’. അതിൽ ഞാനവതരിപ്പിച്ച സി.ഐ. ജോർജ് സക്കറിയയുടെ സ്വഭാവം എനിക്കുതന്നെ മനസ്സിലായിട്ടില്ല എന്നതാണ് സത്യം. ആ കഥാപാത്രത്തിന്റെ വിജയത്തിന്റെ ക്രെഡിറ്റ് സംവിധായകൻ മഹേഷ് നാരായണനാണ്. ഏതൊക്കെയോ ഗുരുനാഥൻമാരുടെ അനുഗ്രഹംകൊണ്ട് നല്ല സംവിധായകരുടെ അടുക്കൽ നമ്മൾ എത്തിപ്പെടുകയാണ്. മഹേഷ് നാരായണനും അധികം സംസാരിക്കില്ല. വേണ്ടതെന്തെന്ന് വളരെ ചുരുക്കം വാക്കുകളിൽ വിശദീകരിച്ചുതരും. മാലിക്ക് കണ്ടപ്പോൾ ശരിക്കും ഞെട്ടിപ്പോയി. ഞാനൊക്കെ നന്നായിപ്പോയല്ലോ എന്നതായിരുന്നു മനസ്സിൽ ആദ്യമുയർന്ന തോന്നൽ (ചിരിക്കുന്നു).\nഅത്ര മോശമാണോ ‘ന്യൂജെൻ’?\nഇതെന്റെ വീട്ടിൽ നടക്കുന്ന കഥയാണെന്നും മക്കളുടെ സ്മാർട്ട് ഫോൺ കളികൊണ്ട് പൊറുതിമുട്ടി എെന്നാക്കെ പറഞ്ഞ് ചിലരൊക്കെ വിളിക്കുന്നുണ്ട്. പുതിയ തലമുറയുടെ കാര്യം ആകെ പോക്കാണെന്ന ചിന്തയൊന്നും എനിക്കില്ല. കാര്യങ്ങൾ പെട്ടെന്ന് പഠിച്ചെടുക്കാനും അതനുസരിച്ച് പ്രവർത്തിക്കാനും കഴിവുള്ളവരാണ് ഇപ്പോഴത്തെ ചെറുപ്പക്കാർ. നമുക്ക് കൂടെ ഓടിയെത്താൻ കഴിയാത്തതുകൊണ്ടല്ലേ അവരെ കുറ്റംപറയുന്നത്? നമ്മൾതന്നെ ഏൽപ്പിച്ച ഭാരിച്ച ഉത്തരവാദിത്വങ്ങൾ കാരണം കുട്ടികൾ നട്ടംതിരിയുന്ന സമയത്തായിരിക്കും സ്മാർട്ട്‌ഫോണിലെ ഓരോ മണ്ടൻ സംശയങ്ങളും ചോദിച്ച് അവരുടെ അടുത്തേക്കുതന്നെ ചെല്ലുന്നത്. അതുകൊണ്ട് പുതിയ കുട്ടികളെ കുറ്റംപറഞ്ഞിട്ട് കാര്യമില്ല.\nനമ്മളല്ലേ അവരെ ഇങ്ങനെയാക്കിയത്? എന്റെ മക്കൾക്ക് അങ്ങനെയൊരു സ്മാർട്ട്‌ഫോൺ ഭ്രാന്ത് കണ്ടിട്ടില്ല. ഞാൻ വല്ലപ്പോഴുംമാത്രം വീട്ടിൽ വരുന്നതുകൊണ്ടായിരിക്കാം ചിലപ്പോൾ. ഫോണിൽ നോക്കിയിരിക്കാതെ ഒന്നിച്ചിരുന്ന് ഭക്ഷണം കഴിക്കാനും തമാശകൾ പങ്കിടാനുമാണ് അവർക്കിഷ്ടം.


പേരിന്റെ ആദ്യാക്ഷരത്തിലുണ്ട് നിങ്ങളുടെ ശരിയായ സ്വഭാവവും വ്യക്തിത്വവും! ശരിയല്ലേ എന്ന് നോക്കൂ - മലയാളം ഇ മാഗസിൻ.കോം\nA – ഏത് സാഹചര്യത്തെയും അതിജീവിക്കാനുള്ള കഴിവ് ഇവർക്കുണ്ടാകും.ജോലിയിൽ ആയാലും പഠിത്തത്തിലായാലും പൂർത്തിയാക്കുന്നത് വരെ ഇവർ വിശ്രമമില്ലാതെ പ്രവർത്തിക്കും. അപാര ധൈര്യ ശാലികളും പരിശ്രമികളും ആയിരിക്കും ഇവർ. ഒരിക്കലും ഇവർ പരാജയം സമ്മതിക്കില്ല. ഏത് കാര്യവും അത് സന്തോഷമുണ്ടാക്കുന്നതോ സങ്കടമുണ്ടാക്കുന്നതോ ആയാലും വളച്ചൊടിക്കാതെ നേരെ പറയുന്നതാണ് ഇവർക്ക് ഇഷ്ടം. ഇവർ എപ്പോഴും ആകർഷണീയരായിരിക്കാൻ ഇഷ്ടപ്പെടുന്നവരായിരിക്കും.തൻറെ പ്രിയപ്പെട്ടവരെ എന്നും പ്രാധാന്യത്തോടെ കാണുന്നവരാണ് ഇവർ.\nM – കുടുംബത്തോട് പ്രത്യേക സ്നേഹമുള്ളവരായിരിക്കും ഇവർ. പണം ചിലവാക്കുന്നതിൽ ഒരു മടിയും കാണിക്കില്ല. ഇവർ വളരെയേറെ രഹസ്യ സ്വഭാവമുള്ളവരായിരിക്കും. നേരിട്ട് പറഞ്ഞു തീർക്കാവുന്ന പ്രശ്നങ്ങൾ പോലും മനസ്സിൽ കൊണ്ടു നടന്ന് പ്രതികാര ബുദ്ധിയോടെ പ്രവർത്തിക്കുന്ന ഇവരെ സൂക്ഷിക്കണം. താൻ സ്നേഹിക്കന്നത് പോലെ തന്നെ പങ്കാളി തന്നെയും സ്നേഹിക്കണമെന്ന് ഇവർ ആഗ്രഹിക്കും. ഇവരുടെ അനാവശ്യ വാശി പലപ്പോഴും അപകടങ്ങളിൽ കൊണ്ട് ചാടിക്കും.\nS – വളരെയധികം പരിശ്രമികളും സംസാരത്തിലൂടെ ആരെയും പാട്ടിലാക്കാനുള്ള പ്രത്യേക കഴിവും S എന്ന അക്ഷരത്തിൽ തുടങ്ങുന്ന പെരുള്ളവർക്കുണ്ടാകും. പൊതുവേ നന്മയുള്ള സ്വഭാവത്തിനുടമകളാണെങ്കിലും പലപ്പോഴും ഇവരുടെ സംസാര രീതി മറ്റുള്ളവരിൽ അലോസരമുണ്ടാക്കും. ഏതു കാര്യവും ചിന്തിച്ച് മാത്രമേ ഇവർ ചെയ്യുകയുള്ളൂ. പ്രണയത്തിൻറെ കാര്യത്തിൽ അൽപം നാണം കുണുങ്ങികളായിരിക്കും ഇവർ.\nT – പരിശ്രമികളല്ലെങ്കിലും പണത്തിന് ഒരു കുറവും ഇല്ലാത്തവരാണ് T എന്ന അക്ഷരത്തിൽ തുടങ്ങുന്ന പേരുള്ളവർ. ഇവർക്ക് രഹസ്യങ്ങൾ സൂക്ഷിക്കാൻ ഒരു പ്രത്യേക കഴിവുണ്ടായിരിക്കും. പണം ചിലവാക്കാൻ ഇവർക്ക് യാതൊരു മടിയും ഉണ്ടാകില്ല. വളരെ റൊമാൻറിക് സ്വഭാവക്കാരായിരിക്കും ഇവർ. ആകർഷണീയ വ്യക്തിത്വത്തിനുടമകളായ ഇവർ എപ്പോഴും സന്തോഷം മാത്രം ആഗ്രഹിക്കുന്നവരായിരിക്കും.\nPhoto Courtesy: Arif Ahmed Photography, Sadika Parvin Popy


ജോസ് കോലത്ത് അശ്വതി തിരുനാൾ തമ്പുരാട്ടിയുമായി കൂടിക്കാഴ്ച നടത്തി – Kerala Times\nജോസ് കോലത്ത് അശ്വതി തിരുനാൾ തമ്പുരാട്ടിയുമായി കൂടിക്കാഴ്ച നടത്തി\nin അഭിമുഖങ്ങള്, കേരളം, പുതിയ വാർത്തകൾ\nതിരുവിതാംകൂർ രാജ കുടുംബത്തിന്റെ ആസ്ഥാനമായ തിരുവനന്തപുരം കവടിയാർ കൊട്ടാരത്തിൽ അമ്മ മഹാറാണി അശ്വതി തിരുനാൾ ഗൗരി ലക്ഷ്മിബായി തമ്പുരാട്ടിയുമായി, ലോക കേരള സഭ അംഗവും, പൊതുപ്രവർത്തകനുമായ ജോസ് കോലത്ത് കൂടിക്കാഴ്ച നടത്തി.\nവിനയത്തിന്റെയും, സ്നേഹത്തിന്റെയും പര്യായമായ തമ്പുരാട്ടിയുടെ അതിഥിയായി തിരുവോണത്തിന് ക്ഷണം ലഭിച്ചത് ജീവിതത്തിലെ അപൂർവ സൗഭാഗ്യമായി കരുതുന്നുവെന്നു ജോസ് കോലത്ത് പറഞ്ഞു.\nതിരുവിതാംകൂർ ഭരിച്ച അവസാനത്തെ രാജാവും, ക്ഷേത്ര പ്രവേശന വിളംബരത്തിലൂടെ ജനഹൃദയങ്ങളിലേക്കു ആഴ്നിറങ്ങുകയും ചെയ്‍ത ശ്രീചിത്തിര തിരുനാൾ ബാലരാമവർമയുടെ സഹോദരീ പുത്രിയായ അശ്വതി തിരുനാൾ തമ്പുരാട്ടി, ശ്രീ പത്മനാഭ സ്വാമി ക്ഷേത്രത്തിന്റെ സംരക്ഷക പദവി വഹിക്കുന്ന രാജകുടുംബാങ്ങങ്ങളിൽ ഒരാൾ കൂടിയാണ്. സാഹിത്യ പഞ്ചാനൻ പുരസ്കാരം അടക്കം 38 അവാർഡുകൾ നേടിയ പ്രഗത്ഭ എഴുത്തുകാരിയുമായ തമ്പുരാട്ടിയുടെ “History Liberated: The Sree Chithra Saga” എന്ന പ്രശസ്തമായ പതിമൂന്നാമത്തെ പുസ്തകം കഴിഞ്ഞ മാസം ഡോ. കരൺ സിങ്, ശ്രീ. റ്റി. പി. ശ്രീനിവാസൻ I.F.S തുടങ്ങി വിവിധ വിശിഷ്ട വ്യക്തികളുടെ സാന്നിധ്യത്തിൽ zoom വഴിയായും പിന്നീട് രാജ്ഭവനിൽ വെച്ചു ബഹു. കേരള ഗവർണർ നേരിട്ടും പ്രകാശനം ചെയ്കയുണ്ടായി. ആ ചടങ്ങുകളിൽ സംബന്ധിക്കാൻ തമ്പുരാട്ടിയുടെ നേരിട്ടുള്ള ക്ഷണം ലഭിച്ചത് ഒരു പദവിയായി കരുതുന്നുവെന്നും ജോസ് കോലത്ത് പറഞ്ഞു. തിരുവിതാംകൂർ രാജവംശത്തിന്റെ പല പ്രധാന സംഭവങ്ങളും പ്രതിപാദിക്കുന്ന ഈ പുസ്തകത്തിന്റെ ഒരു കോപ്പി സ്വന്തം കൈയ്യൊപ്പോടുകൂടി അശ്വതി തിരുനാൾ തമ്പുരാട്ടി ഇന്നലെ കവടിയാർ കൊട്ടാരത്തിൽ ജോസ് കോലത്തിനു നൽകി. വളരെ നാളുകൾക്കു മുൻപ് എഴുതിത്തുടങ്ങിയ ഈ പുസ്തകം പൂർത്തിയാക്കാൻ കാല താമസമുണ്ടായപ്പോൾ “അങ്ങ് കൈയ്ക്ക് പിടിച്ചു എഴുതിക്കണം” എന്ന് ശ്രീ പത്മനാഭ സ്വാമിയോട് പ്രാർത്ഥിക്കയും, ആ ദിവ്യകാരുണ്യമാണ് 450 പേജുകളുള്ള ഈ പുസ്തകം പൂർത്തിയാക്കാൻ ശക്തി പകർന്നത് എന്നും തമ്പുരാട്ടി പറയുകയുണ്ടായി. ഇതിനേ, തിരുവിതാംകൂറിന്റ ചരിത്രത്തിലേക്കു വിരൽചൂണ്ടുന്ന “അമൂല്ല്യ പുസ്തകം” എന്ന് ജോസ് കോലത്ത് വിശേഷിപ്പിച്ചു.\nവടക്കൻ മലബാറിലെ ഏഴിമല ആസ്ഥാനമായുള്ള കോലത്തിരി രാജവംശം ഭരിച്ചിരുന്ന കോലത്ത് നാട്ടിൽ നിന്നും കോഴഞ്ചേരിയിലേക്കു കുടിയേറിയ കോലത്ത് തറവാട്ടിലെ പൂർവികർക്കു പന്തളം രാജകൊട്ടാരത്തിൽ നിന്ന് ലഭിച്ചു പോന്ന പ്രത്യേക പദവികളെപ്പറ്റി കോലത്ത് കുടുംബ ചരിത്രത്തിൽ രേഖപ്പെടുത്തിയിട്ടുണ്ടെന്നും, പന്തളം കൊട്ടാരത്തിൽ ചരിത്രാന്വേഷണത്തിന്റെ ഭാഗമായി ഇക്കാര്യം അന്വേഷിക്കാൻ താല്പര്യമുണ്ടെന്നും കോലത്ത് കുടുംബയോഗം മാനേജിങ് കമ്മിറ്റി അംഗം കൂടിയായ ജോസ് കോലത്ത് തമ്പുരാട്ടിയോടു സൂചിപ്പിച്ചു. മുൻകാലങ്ങളിൽ “അടുത്തൂൺ” ലഭിക്കുക എന്നാണ് ഇങ്ങനെയുള്ള കാര്യങ്ങൾക്കു പറയപ്പെട്ടിരുന്നത് എന്ന് തമ്പുരാട്ടിപറഞ്ഞു.\nകൃത്യം നാല് വർഷങ്ങൾക്കു മുൻപ് ഇതേ മാസം തമ്പുരാട്ടിയുടെ മകൻ His Highness Avittam Thirunal Adithya Varma യോടൊപ്പം എടുത്ത ഒരു ഓർമചിത്രം ജോസ് കോലത്ത് തമ്പുരാട്ടിക്കു സമ്മാനിച്ചു. ചരിത്ര പ്രസിദ്ധമായ ആറന്മുള വള്ളംകളിയിൽ പങ്കെടുക്കാൻ പുതുതായി പണിതീർത്ത അതിമനോഹരമായ കോഴഞ്ചേരി ചുണ്ടൻ വള്ളം പുണ്യനദിയായ പമ്പയിൽ നീരണിയിക്കുന്ന ചടങ്ങിൽ പങ്കെടുക്കാൻ മുഖ്യാതിഥിയായി അദ്ദേഹം വന്നപ്പോൾ എടുത്ത ചിത്രം ആയിരുന്നു അത്.\nബാലരാമപുരം കൈത്തറിയിൽ നെയ്ത ഷാൾ ജോസ് കോലത്തിന്റെ മകനും കമ്പ്യൂട്ടർ പ്രൊഫഷണലുമായ ജീവൻ ജോർജ് കോലത്ത് ഓണസമ്മാനമായി തമ്പുരാട്ടിക്കു നൽകി. ഏതാണ്ട് ഒരു നൂറ്റാണ്ടിനു മുൻപ് ബാലരാമപുരം കൈത്തറി തുണികൾ ആദ്യമായി കോഴഞ്ചേരിയിൽ കൊണ്ടുവന്ന് വില്പന നടത്തിയിരുന്നത് കോഴഞ്ചേരി മാർക്കറ്റിൽ സ്ഥിതി ചെയ്തിരുന്ന പ്രമുഖ വസ്ത്രവ്യാപാരശാലയായിരുന്ന കോലത്ത് ടെക്സ്റ്റൈൽസ് ആയിരുന്നു എന്നതും ശ്രദ്ധേയമാണ്.\nകോവിഡ് പ്രതിസന്ധിയിൽ തകർന്നുകൊണ്ടിരിക്കുന്ന കൈത്തറി മേഖലയിലെ ആയിരക്കണക്കിന് തൊഴിലാളികളെ സംരക്ഷിക്കുവാൻ മലയാളികളുടെ ഏറ്റവും വലിയ ആഗോള സംഘടനകളിലൊന്നായ വേൾഡ് മലയാളി കൌൺസിലിന്‍റെ നേതൃത്വത്തിൽ ചെയ്തുകൊണ്ടിരിക്കുന്ന സൽപ്രവർത്തികൾ അഭിനന്ദനീയം ആണെന്ന് സംഘടനയുടെ മുൻ ഗ്ലോബൽ പ്രവാസികാര്യവകുപ്പു ചെയർമാൻ കൂടിയായ ജോസ് കോലത്ത് ശ്രദ്ധയിൽപ്പെടുത്തുകയുണ്ടായി.\nപിതാവും, കേരള സ്റ്റേറ്റ് സ്പോർട്സ് കൌൺസിൽ സ്ഥാപക പ്രസിഡന്റും ആയിരുന്ന ആദരണീയനായ കേണൽ ജി. വി. രാജായുടെയും മറ്റ് പൂർവ്വികരുടെയും ധന്യമായ ഓർമകൾ തമ്പുരാട്ടി പങ്കുവച്ചു. കൂടാതെ, ജോസ് കോലത്തുമായി, തമ്പുരാട്ടി കൂടിക്കാഴ്ചനടത്തിയ കവടിയാർ കൊട്ടാരത്തിലെ അതേ മുറിയിൽ രാഷ്ട്ര പിതാവ് മഹാത്മ ഗാന്ധിയും, ഇന്ത്യൻ പ്രധാന മന്ത്രി ശ്രീ. നരേന്ദ്ര മോദിയും, കാലം ചെയ്ത അഭി. ഡോ. ക്രിസോസ്റ്റം മാർത്തോമ്മാ വല്യമെത്രാപ്പോലീത്തായും അടക്കം പല പ്രമുഖ വ്യക്തികളും സന്ദർശിച്ചതിന്റെ ഓർമകളും പങ്ക് വെച്ചു.\nഇന്നലെ തിരുവോണത്തിന് തമ്പുരാട്ടി വിളമ്പിക്കൊടുത്ത പാലടപ്രഥമൻ ജീവിതതിൽ ഇന്നോളം രുചിച്ചതിൽ ഏറ്റവും ഹൃദ്യമായിരുന്നുവെന്നാണ് ജോസും, മകൻ ജീവനും അഭിപ്രായപ്പെട്ടതു.\nആഗോള മലയാളികളെ സ്നേഹത്തിന്റെ കുടക്കീഴിൽ കോർത്തിണക്കുന്നതിനും, പ്രത്യേകിച്ചു ഈ കോവിഡ് കാലഘട്ടത്തിൽ ചെയ്യുന്ന എല്ലാ സേവനങ്ങളെയും അഭിനന്ദിക്കുന്നതോടൊപ്പം ശ്രീ പത്മനാഭന്റെ അനുഗ്രഹങ്ങൾ ഉണ്ടായിരിക്കട്ടെ എന്ന് അശ്വതി തിരുനാൾ തമ്പുരാട്ടി ആശംസിക്കയും ചെയ്‌തു.\n'ആ വാർത്തകളെല്ലാം മാധ്യമ സൃഷ്ടി'; കണ്ണൂർ സിപിഎമ്മിൽ പ്രശ്നങ്ങളില്ലെന്ന് കോടിയേരി


ബ്രഡുണ്ടോ, 10 മിനിറ്റ് കൊണ്ട് കട്ലറ്റ് റെഡി - Taste Plus\nവെറും ഒരു പാക്ക് ബ്രെഡ് ഉണ്ടെങ്കിൽ നല്ല കിടിലൻ കട്ട് ലെറ്റ് ഉണ്ടാക്കാം. ഇനി നമുക് നോമ്പ് തുറ വിഭവങ്ങൾ വളരെ എളുപ്പത്തിൽ വീട്ടിൽ തന്നെ ഉണ്ടാകാം,ഏവർക്കും സുഗമമായ രീതിയിൽ ഈ കട്ലറ്റ് ഉണ്ടാകാം.\nഈ വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. കൂടുതല് വീഡിയോകള്‍ക്കായി Hisha’s Cookworldചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.


മാർ തെയോഫിലോസ് മെമ്മോറിയൽ ക്വിസ് മത്സരം 2017 | Malankara Orthodox TV\nമാർ തെയോഫിലോസ് മെമ്മോറിയൽ ക്വിസ് മത്സരം 2017\nNovember 11, 2017 - Gulf Churches, OCYM, Parish News\nബഹ്‌റൈൻ സെൻറ് മേരീസ് ഇന്ത്യൻ ഓർത്തഡോക്സ് കത്തീഡ്രലിലെ യുവജന വിഭാഗമായ സെൻറ് തോമസ് ഓർത്തഡോക്സ് ക്രൈസ്‌തവ യുവജനപ്രസ്ഥാനത്തിന്റെ നേതൃത്വത്തിൽ മലങ്കര ഓർത്തഡോക്സ് സുറിയാനി സഭ ബോംബെ, അങ്കമാലി ഭദ്രാസനാധിപനായിരുന്ന ഭാഗ്യസ്മരണാർഹനായ ഡോ.ഫിലിപ്പോസ് മാർ തെയോഫിലോസ് തിരുമേനിയുടെ സ്മരണാർത്ഥം ക്വിസ്സ് മത്സരം നവംബർ3വെള്ളിയാഴ്ച കത്തീഡ്രലിൽ വച്ച് നടത്തി. ഇദംപ്രഥമമായി ഇടവകയിലെ പതിനാലു ഏരിയ പ്രയർ യൂണിറ്റുകളെയും പങ്കെടുപ്പിച്ചുകൊണ്ട് പ്രസ്ഥാനത്തിന്റെ നേതൃത്വത്തിൽ നടത്തിയ മത്സരം അത്യന്തം ആവേശവോജ്വലമായിരുന്നു.\nമത്സരത്തോടനുബന്ധിച്ച് അഭിവന്ദ്യ തിരുമേനിയുടെ അനുസ്മരണ സമ്മേളനവും ഉണ്ടായിരുന്നു. പ്രസ്ഥാനം ലെ-വൈസ് പ്രസിഡന്റ് ശ്രീ.ക്രിസ്റ്റി പി വർഗീസ് സ്വാഗതം ആശംസിച്ച സമ്മേളനം ഇടവക വികാരിയും പ്രസ്ഥാനം പ്രസിഡന്റുമായ റവ.ഫാ.എം ബി ജോർജ് ഉദ്‌ഘാടനം ചെയ്തു. ഇടവക സഹ വികാരിയും പ്രസ്ഥാനം വൈസ് പ്രസിഡൻറുമായ റവ.ഫാ. ജോഷ്വാ എബ്രഹാം, കത്തീഡ്രൽ ട്രസ്റ്റീ ശ്രീ.ജോർജ് മാത്യു , ആക്ടിങ് സെക്രട്ടറി ശ്രീ. ഷിബു സി ജോർജ്, മറ്റ് മാനേജിങ് കമ്മറ്റി അംഗങ്ങൾ, പ്രസ്ഥാനം സെക്രട്ടറി ശ്രീ.അജി ചാക്കോ പാറയിൽ, ട്രെഷറർ ശ്രീ.പ്രമോദ് വർഗീസ്, മറ്റ് എക്സിക്യൂട്ടീവ് കമ്മറ്റി അംഗങ്ങൾ എന്നിവർ സന്നിഹിതരായിരുന്നു. പ്രസ്ഥാന അംഗം ശ്രീ. സിജോ എബ്രഹാം അനുസ്മരണ പ്രഭാഷണം നടത്തി. ക്വിസ്സ് മാസ്റ്റേഴ്സ് ആയിരുന്ന ശ്രീ. ജോർജ് വർഗീസ് , ശ്രീ.അനു റ്റി കോശി, ശ്രീ ജെഷൻ സൈമൺ എന്നിവർ മികവുറ്റ രീതിയിൽ മത്സരം നിയന്ത്രിച്ചു. ശ്രീ അജു റ്റി കോശി അവതാരകനായിരുന്നു.\nആവേശകരമായ മത്സരത്തിൽ മുഹറഖ് ഏരിയ പ്രയർ ഒന്നാം സ്ഥാനവും(മത്സരാർത്ഥികൾ: ശ്രീമതി.ഷീജ കുര്യൻ, ശ്രീമതി.റിനി മോൻസി, ശ്രീ. ജീസൺ ജോർജ്), ചർച്ച് ഏരിയ സൗത്ത് രണ്ടാം സ്ഥാനവും(മത്സരാർത്ഥികൾ: ശ്രീമതി.റീന ബിജു, ശ്രീമതി. സിബി ബാബു, ശ്രീമതി. സിനി റേച്ചൽ പ്രസാദ്), ഗഫൂൾ കമ്മീസ് ഏരിയ പ്രയർ മൂന്നാം സ്ഥാനവും (മത്സരാർത്ഥികൾ: ശ്രീ.ഷിജു കെ ഉമ്മൻ, ശ്രീ.അനിൽ ചാക്കോ, ശ്രീ.അനീഷ് ജോർജ്) കരസ്ഥമാക്കി.\nക്വിസ്സ് മത്സരത്തിൻറെ വിജയത്തിനായി അല്പമായോ അധികമായോ സഹകരിച്ച എല്ലാവരോടുമുള്ള നന്ദി സെക്രട്ടറി ശ്രീ.അജി ചാക്കോ പാറയിൽ രേഖപ്പെടുത്തി.\nവിജയികൾക്കുള്ള സമ്മാനം ബഹുമാനപ്പെട്ട വികാരി നവംബർ 10 വെള്ളിയാഴ്ച വി കുർബാനക്ക് ശേഷം നൽകുകയുണ്ടായി.


മൂത്രത്തിന്റെ നിറം പറയും നിങ്ങളുടെ ആയുസ്…😱😱😱 - Oman Job Vacancy\nമൂത്രത്തിന്റെ നിറം പറയും നിങ്ങളുടെ ആയുസ്…😱😱😱 വെള്ളം കുടിക്കുന്നതും, മൂത്രമൊഴിക്കുന്നതു എല്ലാം സാദാരണ ശാരീരിക പ്രക്രിയകളിൽ ഒന്നാണ്. മൂത്രമൊഴിക്കുമ്പോൾ ആരെങ്കിലും ശ്രദ്ധിക്കാറുണ്ടോ മൂത്രത്തിലെ നിറവ്യത്യാസം. എങ്കിൽ ഒന്ന് ശ്രദ്ധിച്ചുനോക്കൂ. മൂത്രത്തിന്റെ നിറം പറയും നമ്മുടെ ആന്തരിക അവയവങ്ങളുടെ പ്രവർത്തനക്ഷമതയെ കുറിച്ച്.


മുട്ടില് മരംമുറി കേസ്; പ്രതികള്‍ക്കായി വലയെറിഞ്ഞ് പൊലീസ്; മാംഗോ സഹോദരങ്ങള് ഒളിവില് – News18 Malayalam\nവനംവകുപ്പിന്റെ 42 കേസുകളിലും പൊലീസിന്റെ മൂന്ന് കേസുകളിലും പ്രതികളാണ് മാംഗോ സഹോദരങ്ങള്.\nകോഴിക്കോട്: മുട്ടില് ഈട്ടിക്കൊള്ളയുമായി ബന്ധപ്പെട്ട് മുഖ്യപ്രതികളായ വയനാട് വാഴവറ്റ സ്വദേശികളായ റോജി, ആന്റോ, ജോസൂട്ടി എന്നിവരെ പിടികൂടാൻ പൊലീസും വനംവകുപ്പും നീക്കം ശക്തമാക്കി. മുഖ്യ പ്രതികളായ മൂവരും ഒളിവിലാണ്. വാഴവറ്റയിലെ ഇവരുടെ വീട്ടിൽ ഇന്ന് പൊലീസെത്തിയെങ്കിലും സ്ഥലത്തില്ലെന്നാണ് വീട്ടുകാർ നൽകിയ മറുപടി.\nഹൈക്കോടതി ഉത്തരവിന് പിന്നാലെ പ്രതികളുടെ ഫോണ് സ്വിച്ച്ഡ് ഓഫാക്കിയിട്ടുണ്ടെന്ന് അന്വേഷണസംഘം പറയുന്നു. എറണാകുളം ജില്ലയിലാണ് മൂന്ന് പ്രതികളുമുള്ളതെന്ന് അന്വേഷണസംഘത്തിന് വിവരം ലഭിച്ചതിൻ്റെ അടിസ്ഥാനത്തിൽ പൊലീസും വനം വകുപ്പും തെരച്ചിൽ ഊർജ്ജിതമാക്കി.വനംവകുപ്പിന്റെ 42 കേസുകളിലും പൊലീസിന്റെ മൂന്ന് കേസുകളിലും പ്രതികളാണ് മാംഗോ സഹോദരങ്ങള്. ഹൈക്കോടതി രണ്ട് കേസുകളില് മുന്‍കൂര് ജാമ്യപേക്ഷ തള്ളിയതോടെയാണ് അറസ്റ്റിനുള്ള നീക്കം.\nAlso Read-ഓണക്കിറ്റുകൾ ഒരുങ്ങുന്നു; വിതരണം 31 മുതൽ; പാക്കിംഗ് കേന്ദ്രങ്ങളിൽ മിന്നൽ പരിശോധന നടത്തി ഭക്ഷ്യമന്ത്രി\nAlso Read-'പോലീസുകാര് റെഡ് വോളന്റിയര്‍മാരുടെ പണി ചെയ്യാനിറങ്ങിയാല് രാഷ്ട്രീയമായി നേരിടാന് കോണ്‍ഗ്രസിന്റെ കുട്ടികള് നിരത്തിലിറങ്ങും'; കെ സുധാകരന്\nകൃഷിഭൂമിയില് നിന്ന് കര്‍ഷകര്‍ക്ക് മരംമുറിയ്ക്കാമെന്ന ഉത്തരവിന്റെ മറവിലാണ് വയനാട്ടില് 15 കോടിയോളം രൂപയുടെ ഈട്ടിക്കൊള്ള അരങ്ങേറിയത്. പ്രതികള്‍ക്കെതിരെ ജൈവവൈവിധ്യ സംരക്ഷണ നിയമ പ്രകാരം വനംവകുപ്പ് കേസെടുത്തതോടെ ജാമ്യമില്ലാ വകുപ്പുകളായി എല്ലാ കേസുകളും മാറിയിട്ടും അറസ്റ്റുണ്ടാകാതെ വന്നതോടെയാണ് കോടതി ഇടപെടൽ.\nമുഖ്യപ്രതികളുടെ മുൻകൂർ ജാമ്യപേക്ഷ പരിഗണിക്കുമ്പോഴും മരം കൊള്ള സിബിഐ അന്വേഷിക്കണമെന്ന ഹർജി പരിഗണിക്കുമ്പോഴും ഹൈക്കോടതി സർക്കാറിനെതിരെ ആഞ്ഞടിച്ചിരുന്നു.\nkerala policeMuttil caseMuttil tree felling caseMuttil Tree Row


വണ്ടര് ഗോളുമായി പാട്രിക്ക് ഷിക്ക് ; സ്‌കോട്ട്‌ലന്‍ഡിനെ തകര്‍ത്ത് ചെക്ക് റിപ്പബ്ലിക്ക് – Chandrika Daily\nBy web desk3Monday June 14, 2021 20:49 pm\nകദേശം 45 മീറ്റര് അകലെ നിന്നായിരുന്നു ഷിക്കിന്റെ ഈ ഷോട്ട്\nഗ്ലാസ്ഗൗ: യൂറോ കപ്പില് സ്‌കോട്ട്‌ലന്‍ഡിനെ തകര്‍ത്ത് ചെക്ക് റിപ്പബ്ലിക്ക്. ഗ്രൂപ്പ് ഡിയിലെ മത്സരത്തില് എതിരില്ലാത്ത രണ്ടു ഗോളിനാണ് ചെക്ക് ടീം സ്‌കോട്ട്‌ലന്‍ഡിനെ തകര്‍ത്തത്. ലഭിച്ച മികച്ച അവസരങ്ങള് മുതലാക്കാന് സാധിക്കാതിരുന്നതാണ് സ്‌കോട്ട്‌ലന്‍ഡിന് തിരിച്ചടിയായത്.\nഇരട്ട ഗോളുമായി തിളങ്ങിയ പാട്രിക് ഷിക്കാണ് ചെക്ക് ഹീറോ. മത്സരത്തിന്റെ 52ാം മിനിറ്റില് ഷിക്ക് നേടിയ ഗോള് യൂറോ കപ്പ് ചരിത്രത്തിലെ തന്നെ ഏറ്റവും മികച്ച ഗോളുകളിലൊന്നായി. ചെക്കിനായി കഴിഞ്ഞ 11 മത്സരങ്ങളില് നിന്ന് ഷിക്കിന്റെ എട്ടാം ഗോളായിരുന്നു ഇത്.\nഇരു ടീമുകളും മികച്ച കളി പുറത്തെടുത്ത മത്സരത്തില് 42ാം മിനിറ്റിലായിരുന്നു ഷിക്കിന്റെ ആദ്യ ഗോള്. വ്ളാഡിമിര് കൗഫലിന്റെ ക്രോസ് മികച്ചൊരു ഹെഡറിലൂടെ ഷിക്ക് വലയിലെത്തിച്ചു.\nആദ്യ പകുതിയിലുടനീളം മികച്ച അവസരങ്ങള് സൃഷ്ടിച്ചത് സ്‌കോട്ട്‌ലന്‍ഡായിരുന്നുവെങ്കിലും പലപ്പോഴും ഫിനിഷിങ്ങില് അവര്‍ക്ക് പിഴച്ചു. ആദ്യ പകുതി ചെക്ക് ടീമിന്റെ ലീഡില് അവസാനിച്ച ശേഷം 52ാം മിനിറ്റിലായിരുന്നു കാണികളെ അമ്പരപ്പിച്ച ഷിക്കിന്റെ ത്രില്ലിങ് ഗോള്.\nചെക്ക് ടീമിന്റെ കൗണ്ടര് അറ്റാക്കില് നിന്നായിരുന്നു ഗോളിന്റെ പിറവി. സോസെക് നല്‍കിയ പാസ് സ്വീകരിച്ച് സ്‌കോട്ട്‌ലന്‍ഡ് ഹാഫിലേക്ക് കയറിയ ഷിക്ക് ഗോള്‍കീപ്പര് മാര്‍ഷല് സ്ഥാനം തെറ്റിനില്‍ക്കുന്നത് ശ്രദ്ധിച്ചു. ഈ അവസരം മുതലെടുത്ത് താരത്തിന്റെ ഇടംകാലനടി മാര്‍ഷലിന് യാതൊരു അവസരവും നല്‍കാതെ വലയില്. ഏകദേശം 45 മീറ്റര് അകലെ നിന്നായിരുന്നു ഷിക്കിന്റെ ഈ ഷോട്ട്.


ചൊവ്വയില് ജീവനുണ്ടെന്ന്? വൻ പ്രഖ്യാപനത്തിനൊരുങ്ങി നാസ, ആശങ്കയുണ്ടെന്ന് ഗവേഷകർ | Mars NASA | Manorama News\nചൊവ്വയില് ജീവനുണ്ടോ? വൻ പ്രഖ്യാപനത്തിനൊരുങ്ങി നാസ, ആശങ്കയുണ്ടെന്ന് ഗവേഷകർ\nമനോരമ ലേഖകൻ October 05, 2019 09:48 AM IST\nജീവന്റെ സാന്നിധ്യം ഉണ്ടായേക്കാമെന്നു കരുതുന്ന ഗ്രഹങ്ങളിലൊന്നായ ചൊവ്വയില് അടുത്ത രണ്ടു വര്‍ഷങ്ങള്‍ക്കുളളില് അതു കണ്ടെത്തിയേക്കുമെന്ന് നാസ ശാസ്ത്രജ്ഞൻ ഡോ. ജിം ഗ്രീന് അവകാശപ്പെട്ടു. നാസയും യൂറോപ്യന് സ്‌പെയ്‌സ് ഏജന്‍സിയും (ESA) രണ്ടു ചൊവ്വാഗ്രഹ റോവറുകളെ 2021 മാര്‍ച്ചില് അയയ്ക്കുമെന്നാണ് ഇപ്പോള് കരുതുന്നത്. ഇവ ജീവന്റെ സാന്നിധ്യം ചുവന്ന ഗ്രഹത്തിൽ കണ്ടെത്തിയേക്കാമെന്നാണ് അദ്ദേഹം പറയുന്നത്. എന്നാൽ 'വിപ്ലവകരമായ' ഈ കണ്ടെത്തലിനെ കുറിച്ചുള്ള വിവരങ്ങള് പ്രഖ്യാപിക്കാൻ ലോകം ഇപ്പോഴും തയാറെടുത്തിട്ടില്ലെന്നും അദ്ദേഹം പറഞ്ഞു.\nഇഎസ്എയുടെ എക്‌സോമാര്‍സ് (ExoMars) ദൗത്യത്തില് റോസാലിന്‍ഡ് ഫ്രാങ്ക്‌ളിന് റോവറാണ് ചൊവ്വയില് ഇറങ്ങുന്നത്. ഇത് ഭൂമിക്കു വെളിയില് ജീവന്റെ സാന്നിധ്യമുണ്ടോ എന്ന് പരിശോധിക്കുന്ന ആദ്യ ദൗദ്യങ്ങളിലൊന്നായിരിക്കും. റോവര് ചൊവ്വയുടെ മണ്ണിൽ ആഴത്തില് കുഴിച്ചു നോക്കിയാണ് ജീവന്റെ സാന്നിധ്യമുണ്ടോ എന്നറിയാന് ശ്രമിക്കുക. മണ്ണിന്റെ സാംപിള് എടുത്തു പരിശോധിക്കുകയും ചെയ്യും. ഈ മണ്ണിൽ ഭൂമിയിലെ മനുഷ്യർക്ക് ജീവിക്കാൻ കഴിയുമോ എന്നും പരിശോധിക്കും.\nമനുഷ്യന്റെ ചിന്താ രീതി തന്നെ മാറ്റിമറിക്കുന്നതായിരിക്കും ആ പ്രഖ്യാപനമെന്നാണ് ഗ്രീന് പറഞ്ഞത്. അവിടെ നിന്നു ലഭിക്കുന്ന തെളിവുകളുടെ ആഘാതം മനുഷ്യരാശിക്കു താങ്ങാനാവില്ല എന്നാണ് അദ്ദേഹത്തിന്റെ പ്രവചനം. ഞാന് അതേപ്പറ്റി ഉത്കണ്ഠാകുലനാണ്. കാരണം നമ്മള് അതു കണ്ടെത്താനും ചില പ്രഖ്യാപനങ്ങള് നടത്താനും ഒരുങ്ങുകയാണ്– അദ്ദേഹം പറഞ്ഞു. എന്നാൽ ഇത്തരമൊരു പ്രഖ്യാപനം നടത്തിയാലുണ്ടാകുന്ന അനന്തരഫലങ്ങൾ എന്തായിരിക്കുമെന്നതിനെ കുറിച്ച് ആശങ്കയുണ്ടെന്നും അദ്ദേഹം സൂചിപ്പിച്ചു.\nനാസയുടെ സ്വന്തം ചൊവ്വാ ദൗത്യം 2020ല് ആയിരിക്കും നടക്കുക. അവര് സ്വന്തം നിലയില് ചൊവ്വയിലെ പാറകൾ കുഴിച്ചു നോക്കി ജീവന്റെ സാന്നിധ്യം കണ്ടെത്താന് ശ്രമിക്കും. പല തരം യന്ത്ര സാമഗ്രികളുമായാണ് നാസുടെ പേടകവും ചൊവ്വയിലിറങ്ങുക. മാര്‍സ് 2020 റോവര് എന്നു പേരിട്ടിരിക്കുന്ന ദൗത്യത്തിനൊപ്പം ഒരു ഹെലിക്കോപ്ടറും അയയ്ക്കുന്നുണ്ട്. ഈ ഹെലികോപ്റ്റര് അവിടെ പ്രവര്‍ത്തിച്ചില്ലെങ്കിലും ദൗത്യം സുഗമമായി നടക്കും. എന്നാല് നന്നായി പ്രവര്‍ത്തിക്കുകയാണെങ്കില് രണ്ടാം തലമുറയിലുള്ള ഹെലിക്കോപ്റ്ററുകളായിരിക്കും അടുത്ത ദൗത്യത്തിന് അയയ്ക്കുക.\nഭൂമിക്കു വെളിയില് ജീവന്റെ സാന്നിധ്യം കണ്ടെത്താനായാല് ശാസ്ത്രജ്ഞന്മാര്‍ക്ക് ഇതുവരെ ചോദിക്കാന് സാധിക്കാതിരുന്ന ഒരുപിടി പുതിയ ചോദ്യങ്ങള്‍ക്ക് ഉത്തരം തേടിത്തുടങ്ങാം. ഇനി മുതൽ ശാസ്ത്രജ്ഞന്മാര്‍ക്ക് പുതിയ ചില ചോദ്യങ്ങൾക്കായിരിക്കും ഉത്തരം കണ്ടെത്തേണ്ടിവരിക. പുതിയതായി കണ്ടെത്തിയ ജീവന് നമ്മളുടേതിനു സമാനമാണോ? നമ്മളുമായി അതിന് ഏതെങ്കിലും തരത്തിലുള്ള ബന്ധമുണ്ടോ? ഗ്രഹത്തില് നിന്ന് ഗ്രഹത്തിലേക്ക് ജീവനു നീങ്ങാന് സാധിക്കുമോ? ഒരു ചെറുകണം ഉണ്ടാകുകയും ഉചിതമായ അന്തരീക്ഷത്തില് അത് ജീവന് ഉൽപാദിപ്പിക്കുകയുമാണോ ചെയ്യുക? നമ്മളെ പോലെയുള്ളതോ, വേറിട്ടതോ ആയ ജീവന്റെ സാന്നിധ്യങ്ങൾ ഉണ്ടായിരിക്കുമോ? അതു വസിക്കുന്ന പരിസരത്തിനനുസരിച്ച് ജീവനു മാറ്റം വരുമോ, തുടങ്ങിയ ചോദ്യങ്ങള്‍ക്കായിരിക്കും ശാസ്ത്രജ്ഞര് ഉത്തരം തേടേണ്ടിവരിക എന്നാണ് ഡോ. ഗ്രീന് പറഞ്ഞത്.\nമുൻപ് ജീവന് ഉണ്ടാകാന് സാധ്യതയില്ലെന്ന് എഴുതി തള്ളിയിരുന്ന ചില ഗ്രഹങ്ങളില് ജീവന്റെ സാന്നിധ്യം കണ്ടേക്കാമെന്നാണ് പുതിയ അനുമാനങ്ങള്. ഉദയനക്ഷത്രത്തെ (venus) കുറിച്ച് നടത്തിയ സമീപകാല പഠനങ്ങള് പറയുന്നത് അതിന് സന്തുലിതമായ കാലാവസ്ഥ നിലനിര്‍ത്താന് ഏകദേശം 300 കോടി വര്‍ഷം മുൻപുവരെ കഴിഞ്ഞിരുന്നുവെന്നാണ്. ആ കാലഘട്ടത്തില് അവിടെ 20 ഡിഗ്രി സെല്‍ഷ്യസ് മുതല് 50 ഡിഗ്ര സെല്‍ഷ്യസ് വരെയായിരുന്നു താപനില എന്നാണ് ശാസ്ത്രജ്ഞന്മാര് അനുമാനിക്കുന്നത്.\nചൊവ്വായില് ഭൂഗര്‍ഭജലവും നിഗൂഡമായ കാന്തിക സ്പന്ദനങ്ങളും നാസയുടെ ഇന്‍സൈറ്റ് (InSight) ദൗത്യത്തിലൂടെ ശാസ്ത്രജ്ഞര് കണ്ടെത്തിയിരുന്നു. ഈ പുതിയ കണ്ടെത്തലുകളുടെ വെളിച്ചത്തില് അന്യഗ്രഹങ്ങളില് സംസ്‌കാരങ്ങള് കണ്ടേക്കാമെന്നും ഗ്രീന് പറഞ്ഞു. മറ്റൊരിടത്തും സംസ്‌കാരങ്ങള് ഇല്ലായിരിക്കുമെന്നു കരുതാനുള്ള ഒരു കാരണവും കാണുന്നില്ല എന്നാണ് ഗ്രീന് പറയുന്നത്. നമ്മളിപ്പോള് എക്‌സോപ്ലാനറ്റുകളെ (നമ്മുടെ സൂര്യനെയല്ലാതെ മറ്റൊരു നക്ഷത്രത്തെ ചുറ്റുന്ന ഗ്രഹങ്ങളെ) ധാരാളമായി കണ്ടു തുടങ്ങിയിരിക്കുകയാണ് എന്നാണ് അദ്ദേഹം പറഞ്ഞത്.\nഗ്രീന് തന്റെ വാദഗതി അവതരിപ്പിച്ച് 24 മണിക്കൂറിനുള്ളില് സ്‌പേസ്എക്‌സ് ചീഫ് എക്‌സിക്യൂട്ടീവ് ഓഫിസര് ഇലോണ് മസ്‌ക് അടുത്ത തലമുറയിലെ സ്റ്റാര്‍ഷിപ് സ്‌പെയ്‌സ്‌ക്രാഫ്റ്റിന്റെ പൂര്‍വ മാതൃക അവതരിപ്പിച്ചു. ഇതില് ആളുകളെയും സാധനങ്ങളും ചൊവ്വയിലേക്കും ഭൂമിയിലെ വിവിധ സ്ഥലങ്ങളിലേക്കും എത്തിക്കാനാകുമെന്നാണ് കരുതുന്നത്.


വിശുദ്ധ കുര്‍ബാനയും അനുദിനവചനവും: ജനുവരി 01 | Catholic Church News Malayalam\nHome Eucharist വിശുദ്ധ കുര്‍ബാനയും അനുദിനവചനവും: ജനുവരി 01\nവിശുദ്ധ കുര്‍ബാനയും അനുദിനവചനവും: ജനുവരി 01\n“നിങ്ങള് പരസ്‌പരം സ്‌നേഹിക്കുവിന്. ഞാന് നിങ്ങളെ സ്‌നേഹിച്ചതു പോലെ നിങ്ങളും പരസ്‌പരം സ്‌നേഹിക്കുവിന്” (യോഹ. 13:35).\nഈശോയുടെ വാക്കുകളുടെയും പ്രവർത്തനങ്ങളുടെയും സാരസംഗ്രഹമാണ് “പരസ്പര സ്നേഹം”. അവിടുന്ന് ഭൂമിയിലേക്ക് വന്നതുതന്നെ ലോകത്തെ സ്നേഹിച്ച് രക്ഷിക്കുവാനാണ്. അവിടുന്ന് പ്രഘോഷിച്ച പരസ്പരസ്നേഹത്തിന്റെ ഏറ്റവും വലിയ പ്രകടനമായിരുന്നു കുരിശിലെ ബലിയും സെഹിയോൻ ശാലയിലെ കുർബാന സ്ഥാപനവും.\nനമ്മോടുള്ള സ്നേഹത്തെപ്രതി കുരിശിൽ മരണം വരിച്ചപ്പോൾ, അന്ത്യ അത്താഴത്തിൽ അപ്പത്തോളം ചെറുതായി നമുക്ക് ഭക്ഷണമായിത്തീർന്നു. കുർബാന സ്വീകരിച്ച് ദൈവാലയപടികൾ ഇറങ്ങുമ്പോൾ ഈശോ കാണിച്ച പരസ്പരസ്നേഹം ജീവിക്കാനുള്ള തീർത്ഥാടനമായി നമ്മുടെ കാലടികൾ മാറട്ടെ.


ജോര്‍ദാനിലെ അബ്ദുള്ള രാജാവ് രണ്ടാമന് ഇന്ത്യയിലെത്തി - Janayugom Online\nജോര്‍ദാനിലെ അബ്ദുള്ള രാജാവ് രണ്ടാമന് ഇന്ത്യയിലെത്തി\nBy: Web Desk | Wednesday 28 February 2018 9:53 AM IST\nഡല്‍ഹി: മൂന്നു ദിവസത്തെ സന്ദര്‍ശനത്തിന് ജോര്‍ദാനിലെ അബ്ദുള്ള രാജാവ് രണ്ടാമന് ഇന്ത്യയിലെത്തി. രാത്രിയോടെ ഡല്‍ഹി അന്താരാഷ്ട്ര വിമാനത്താവളത്തിലെത്തിയ അബ്ദുള്ള രാജാവിനെ സ്വീകരിക്കാന് പ്രധാനമന്ത്രി നരേന്ദ്രമോദി പ്രോട്ടോക്കോള് മറികടന്ന് നേരിട്ടെത്തി. ജോര്‍ദാന്റെ രാഷ്ട്രത്തലവനെ ആലിംഗനം ചെയ്താണ് മോദി സ്വീകരിച്ചത്.\nരണ്ടാഴ്ച്ച മുന്‍പ് ജോര്‍ദാനിലെത്തിയ മോദിക്ക് ഊഷ്മള സ്വീകരണമായിരുന്നു അവിടെ ലഭിച്ചത്. മോദിയുടെ സന്ദര്‍ശനത്തോടെ മെച്ചപ്പെട്ട ഇന്ത്യ-ജോര്‍ദാന് ബന്ധം കൂടുതല് ദൃഡമാക്കുക എന്നതാണ് അബ്ദുള്ള രാജാവിന്റെ ഉദ്ദേശം\nപ്രതിരോധം, സുരക്ഷ, നിക്ഷേപം തുടങ്ങിയ മേഖലകളില് ഇരുരാജ്യങ്ങളിലും തമ്മിലുള്ള സഹകരണം ശക്തമാക്കാന് അബ്ദുള്ള രണ്ടാമന്റെ സന്ദര്‍ശനം വഴിതുറന്നേക്കും.അബ്ദുള്ള രാജാവിനായി രാഷ്ട്രപതി രാംനാഥ് കോവിന്ദ് ഔദ്യോഗികവിരുന്നൊരുക്കും. ഉപരാഷ്ട്രപതി എം. വെങ്കയ്യ നായിഡു, വിദേശകാര്യമന്ത്രി സുഷമാ സ്വരാജ് എന്നിവരെയും അദ്ദേഹം കാണും.\nഒരു വാർത്താ സമ്മേളനം നടത്തി നോക്കൂ, രസകരമാണ് ; പ്രധാനമന്ത്രിയെ പരിഹസിച്ച് രാഹുല്\nഞാനവധി എടുത്ത് നിങ്ങള് കണ്ടിട്ടുണ്ടോ :രാഹുലിന് ഒളിയമ്പുമായി മോഡി\nഅയോധ്യ: കോണ്‍ഗ്രസ് ജാതി കളിക്കുന്നു, കോടതിയെ പേടിപ്പിക്കുന്നുവെന്ന് മോഡി\nനരേന്ദ്രമോഡിയെ വധിക്കാന് ലഷക്ര് -ഇ-ത്വയ്ബ ഭീകരര് പദ്ധതിയിടുന്നതായി ഇന്റലിജന്‍സ് റിപ്പോര്‍ട്ട്\nമോഡിയും യോഗിയും ഉണ്ടായിട്ടും രാമന് കഴിയുന്നത് കൂടാരത്തില്\nനാലര വര്‍ഷത്തിനിടെ ആസ്തിവില്‍പന 2.09 ലക്ഷം കോടി; 58 ശതമാനം വില്‍പനയും നടന്നത് മോഡി ഭരണകാലത്ത്\nപ്രധാനമന്ത്രി നരേന്ദ്രമോഡിയും രാഹുല് ഗാന്ധിയും ഇന്ന് ഛത്തീസ്ഗഡി ല് പ്രചാരണത്തിനിറങ്ങും


എൽ‌പി‌ജി സിലിണ്ടറിന്റെ വില 1 വർഷത്തിനുള്ളിൽ 100 മുതൽ 150 രൂപ വരെ ഉയരാം | LPG cylinder price can go up from Rs 100 to 150 within 1 year - Malayalam Goodreturns\n» എൽ‌പി‌ജി സിലിണ്ടറിന്റെ വില 1 വർഷത്തിനുള്ളിൽ 100 മുതൽ 150 രൂപ വരെ ഉയരാം\nUpdated: Friday, January 31, 2020, 12:20 [IST]\nനിലവിലെ സാമ്പത്തിക വർഷത്തിന്റെ ജൂലൈ-ജനുവരി കാലയളവിൽ സബ്‌സിഡി നിരക്കിൽ പാചക വാതക സിലിണ്ടറിന്റെ വില ശരാശരി 10 രൂപവരെ ഉയർന്നത് നിങ്ങൾ ശ്രദ്ധിച്ചിരുന്നോ? രാജ്യാന്തര വിപണിയില് അസംസ്‌കൃത എണ്ണ വിലയില് രേഖപ്പെടുത്തുന്ന മാറ്റങ്ങളെ പശ്ചാത്തലമാക്കിയാണ് ഇന്ത്യയിലും എൽപിജി വില പുതുക്കുന്നത്. തുടർച്ചയായ അഞ്ചാം മാസമാണു വില കൂടിയത്. ഇൻഡൈൻ ബ്രാൻഡിന് കീഴിൽ എൽപിജി വിതരണം ചെയ്യുന്ന ഇന്ത്യൻ ഓയിൽ കോർപ്പറേഷനാണ് വില നിർണയിക്കുന്നത്.\nഎന്നാൽ കഴിഞ്ഞ ഏതാനും മാസങ്ങളിലെ സംഭവവികാസങ്ങൾക്കൊപ്പം, സാമ്പത്തിക വർഷത്തിന്റെ തുടക്കത്തിൽ തന്നെ എണ്ണ സബ്സിഡി പൂർണ്ണമായും ഇല്ലാതാക്കാൻ സർക്കാർ തീരുമാനിക്കുന്നു എന്നതാണ് പുതിയ വാർത്ത. ഉപഭോക്താക്കളെ സംബന്ധിച്ചിടത്തോളം ഈ നീക്കം അവരുടെ പാചക വാതക വില അടുത്ത ഒരു വർഷത്തിനുള്ളിൽ സിലിണ്ടറിന് 100 മുതൽ 150 രൂപ വരെ ഉയരാൻ കാരണമാവും.\nകുറഞ്ഞ എണ്ണവില മുതലെടുത്ത് സബ്‌സിഡി ഉള്ള എൽപിജി സിലിണ്ടറിന്റെ വില ക്രമേണ വർദ്ധിപ്പിക്കാൻ ഓയിൽ മാർക്കറ്റിംഗ് കമ്പനികൾക്ക് സർക്കാർ അനുമതി നൽകുമെന്നും അതിനാൽ യോഗ്യരായ ഉപഭോക്താക്കൾക്ക് നേരിട്ടുള്ള ആനുകൂല്യ കൈമാറ്റ പദ്ധതി (ഡിബിടി) പ്രകാരം നൽകുന്ന മുഴുവൻ സബ്സിഡിയും ഒരു വർഷത്തിനുള്ളിൽ ഇല്ലാതാക്കുമെന്നും വൃത്തങ്ങൾ അഭിപ്രായപ്പെടുന്നു.\nനിലവിൽ ഒരു വീടിന് 14.2 കിലോഗ്രാം വീതമുള്ള 12 സിലിണ്ടറുകൾക്കാണ് സർക്കാർ സബ്‌സിഡി നൽകുന്നുത്. അധികമായി സിലിണ്ടർ വേണമെങ്കിൽ പൊതു വിപണിയിലെ വില നൽകണം. ഇതിനകം 2019 ജൂലൈ മുതൽ 2020 ജനുവരി വരെ ഒ‌എം‌സി എൽ‌പി‌ജിയുടെ സബ്‌സിഡി വില സിലിണ്ടറിന് 63 രൂപ വർദ്ധിപ്പിച്ചിരുന്നു. സബ്‌സിഡിയുള്ള എൽ‌പി‌ജി സിലിണ്ടറിന്റെ (14.2 കിലോഗ്രാം) വില നിലവിൽ 557 രൂപയാണ്. അർഹരായ ഉപഭോക്താക്കളുടെ അക്കൗണ്ടിലേക്ക് സർക്കാർ നേരിട്ട് 157 രൂപ സബ്‌സിഡിയായി നൽകുയാണ് ചെയ്യുന്നത്. എണ്ണവില ഇനിയും കുറയുകയും ബാരലിന് 60 ഡോളറിൽ താഴെയാകുകയും ചെയ്താൽ സബ്സിഡി നില കുറയാനിടയുണ്ട്.\nഎൽ‌പി‌ജി സിലിണ്ടറിന്റെ വില 1 വർഷത്തിനുള്ളിൽ 100 മുതൽ 150 രൂപ വരെ ഉയരാം | LPG cylinder price can go up from Rs 100 to 150 within 1 year\nLPG cylinder price can go up from Rs 100 to 150 within 1 year


ജാമിഅയുടെ വൈജ്ഞാനിക മികവ് തൊട്ടറിഞ്ഞു ബിഹാര് പ്രതിനിധി സംഘം • Suprabhaatham\nജാമിഅയുടെ വൈജ്ഞാനിക മികവ് തൊട്ടറിഞ്ഞു ബിഹാര് പ്രതിനിധി സംഘം\nJanuary 11, 2019 | 12:54 am IST\nഫൈസാബാദ്: വൈജ്ഞാനിക സാമൂഹ്യ പുരോഗതിക്കായി കേരളീയ മാതൃക പഠിക്കാന് ബിഹാര് എം.എല്.എയും സംഘവും ജാമിഅ നൂരിയ്യയിലെത്തി. ബിഹാര് എം.എല്.എ മാസ്റ്റര് മുജാഹിദ് ആലം, കിഷന്‍ഗെഞ്ച് ജില്ലാ പഞ്ചായത്ത് അംഗം സിക്കന്ദര് ഹയാത്ത്, സാമൂഹ്യ പ്രവര്‍ത്തകന് അബ്‌സാര് ആലം സിദ്ദീഖി എന്നിവരുടെ നേതൃത്വത്തിലുള്ള സംഘമാണ് ജാമിഅ നൂരിയ്യ സന്ദര്‍ശിച്ചത്.\nജാമിഅ പ്രസിഡന്റും സമസ്ത ഉപാധ്യക്ഷനുമായ പാണക്കാട് സയ്യിദ് ഹൈദരലി ശിഹാബ് തങ്ങള്, സയ്യിദ് സാദിഖലി ശിഹാബ് തങ്ങള് എന്നിവരുമായി ചര്‍ച്ച നടത്തി. ജാമിഅ നൂരിയ്യയുടെ കീഴിലുള്ള വൈജ്ഞാനിക പ്രവര്‍ത്തനങ്ങള് വിലയിരുത്തിയ സംഘം ഇന്നലെ സമ്മേളന നഗരിയില് നടന്ന ദര്‍സ് വിദ്യാര്‍ഥി സമ്മേളനത്തിലും പങ്കെടുത്തു.\nകേരളത്തിലെ വൈജ്ഞാനിക പുരോഗതിക്കും സാമൂഹ്യ നിര്‍മിതിക്കും ഉലമാക്കളും ഉമറാക്കളും ചേര്‍ന്നു നടത്തുന്ന പ്രവര്‍ത്തനങ്ങള് ശ്രദ്ധേയമാണെന്നും ജാമിഅ നൂരിയ്യ പോലുള്ള സ്ഥാപനങ്ങളുടെ പ്രവര്‍ത്തനങ്ങള് അത്ഭുതപ്പെടുത്തുന്നുവെന്നും മുജാഹിദ് ആലം എം.എല്.എ പറഞ്ഞു. സര്‍ക്കാരിതര മേഖലയില് കൂട്ടായ്മയിലൂടെ നടപ്പാക്കുന്ന പ്രവര്‍ത്തനങ്ങള് കേരളത്തിന്റെ സാമൂഹിക പുരോഗതിക്കു വലിയ പങ്കു വഹിച്ചതായി അവര് വിലയിരുത്തി. സമസ്തയുടെ കീഴിലുള്ള മദ്‌റസാ പ്രവര്‍ത്തനം, എം.ഇ.എ എന്‍ജിനീയറിങ് കോളജ്, അല്‍ബിര്‍റ് പ്രീസ്‌കൂള്, എയ്ഡഡ് ഹയര്‍സെക്കന്‍ഡറി സ്‌കൂള് തുടങ്ങി നിരവധി സംരംഭങ്ങളെയും സ്‌കൂള് വിദ്യാഭ്യാസ രംഗത്ത് മാതൃകയായ വിജയഭേരി പദ്ധതിയെയും കുറിച്ച് സംഘം പഠനം നടത്തി.\nബിഹാറില് ദാറുല്‍ഹുദാ ഇസ്‌ലാമിക് യൂനിവേഴ്‌സിറ്റിയുടെ നാഷനല് പ്രൊജക്ടിന്റെ ഭാഗമായി നടക്കുന്ന മാതൃകാ വില്ലേജ് പദ്ധതിയുമായി ബന്ധപ്പെട്ടു കേരളത്തിലെ വിദ്യാഭ്യാസ സ്ഥാപനങ്ങള് സന്ദര്‍ശിക്കാനെത്തിയതാണ് സംഘം. ഹാദിയയും കിഷന്‍ഗെഞ്ച് ജില്ലാ പഞ്ചായത്തും ജില്ലാ ഭരണകൂടവും ചേര്‍ന്ന് ബിഹാറില് വിവിധ പദ്ധതികള്‍ക്ക് തുടക്കം കുറിച്ചിട്ടുണ്ട്. ഡോ. സുബൈര് ഹുദവി ചേകനൂര്, സഈദ് ഹുദവി ആനക്കര, സുബൈര് പെരിങ്ങോട്ടുകര എന്നിവര് അനുഗമിച്ചു.


ആസിഫലിയും അജുവും ഒന്നിക്കുന്നു ;വീണ്ടും കിളിപോയി വരുന്നു !!!\nഅഞ്ചു വര്‍ഷം മുന്‍പെത്തിയ ചിത്രമായിരുന്നു കിളിപോയി.വിനയ് ഗോവിന്ദ് സംവിധാനം ചെയ്ത ചിത്രം എ സർട്ടിഫിക്കറ്റുമായാണ് പ്രേക്ഷകരുടെ മുന്നിലെത്തിയത്. അന്ന് ആ ചിത്രം തിയേറ്ററുകളിൽ ശ്രദ്ധ നേടാതെ പോവുകയും ചെയ്തു. അഞ്ചു വർഷത്തിനു ശേഷം ആ പരീക്ഷണ ചിത്രത്തിന് രണ്ടാം ഭാഗം ഒരുക്കുകയാണ് സംവിധായകൻ. വീണ്ടും കിളി പോയി എന്ന് പേരിട്ടിരിക്കുന്ന ചിത്രത്തിൽ നായകന്മാരായി എത്തുന്നത് ആസിഫ് അലിയും അജു വർഗീസും തന്നെയാണ്. തിരക്കഥ പൂർത്തിയാകുന്ന മുറയ്ക്ക് മറ്റു താരങ്ങളെ തീരുമാനിക്കും. എബി തോട്ടുംപുറമാണ് ചിത്രം നിർമ്മിയ്ക്കുന്നത്.\nറിലീസിംഗ് സമയത്ത് പരാജയമാണെന്ന് എഴുതി തള്ളിയെങ്കിലും അതിന് ശേഷമാണ് കിളിപോയി എന്ന ചിത്രത്തിന്റെ മികവ് പ്രേക്ഷകര് തിരിച്ചറിഞ്ഞത്. കിളി പോയിയുടെ വിഷയവുമായി ബന്ധപ്പെട്ട ഗണത്തിലുള്ള സിനിമകള് പ്രേക്ഷകരിപ്പോള് അംഗീകരിച്ച് തുടങ്ങിയിരിക്കുന്നു. അതുകൊണ്ടാണ് രണ്ടാം ഭാഗം ഒരുക്കുന്നത് എന്ന് സംവിധായകന് വ്യക്തമാക്കുന്നു. തീര്‍ത്തുമൊരു കോമഡി ചിത്രമായിരുന്നു കിളിപോയി. 2013ല് നിന്ന് സമൂഹത്തിന്റെ ചിന്താഗതി മാറിയിട്ടുണ്ട്.


പൗരത്വ സമരം കേരളം ഇന്ത്യക്ക് മാതൃകയെന്ന് : Deepika.com Nattu Visesham\nകൊല്ലം: രാജ്യത്തെ മതകീയമായി ഭിന്നിപ്പിക്കാൻ മോദി സർക്കാർ കൊണ്ടുവന്ന ഇരുണ്ട നിയമങ്ങൾക്കെതിരെ ഒരുമയുടെ പ്രതിരോധം തീർത്ത പിണറായി സർക്കാർ ഇന്ത്യക്ക് മാതൃകയാണെന്ന് ഐഎൻ.എൽ അഖിലേന്ത്യാ പ്രസിഡന്‍റ് പ്രഫ. മുഹമ്മദ് സുലൈമാൻ പറഞ്ഞു.\nപൊതുസമരനിരയിൽ നിന്നും സങ്കുചിതമായ രാഷ്ട്രീയ താൽപ്പര്യങ്ങൾക്ക് വേണ്ടി മാറിനിൽക്കാനുള്ള യുഡിഎഫ് തീരുമാനം അപക്വവും പരോക്ഷമായിട്ടെങ്കിലും സംഘപരിവാറിനെ സഹായിക്കലുമാണ്. കൊല്ലം പ്രസ്ക്ലബിൽ മാധ്യമങ്ങളോട് സംസാരിക്കുകയായിരുന്നു അദ്ദേഹം.\nസ്വാതന്ത്ര്യസമരാനന്തരം എല്ലാ വൈചാത്യങ്ങളും നിലനിർത്തി ഇന്ത്യൻ ജനത ഒറ്റക്കെട്ടായി ഏറ്റെടുത്തതാണ് ഈ സമരം. ജനാധിപത്യത്തിന്‍റെ ആരോഗ്യകരമായ തിരിച്ചുവരവാണ് ഇത് കാണിക്കുന്നത്. പൊതുമുതൽ പോലീസ് തന്നെ നശിപ്പിച്ചും സമാധാനപരമായ സമരക്കാരെ വെടിവെച്ച്കൊന്നും കള്ളക്കേസുകൾ ഉണ്ടാക്കിയും യോഗിയുടെ സർക്കാർ ഗുണ്ടാ രാജാണ് യുപിയിൽ നടപ്പിലാക്കുന്നത്.\nസമരങ്ങളെ അടിച്ചമർത്തുന്നതിനെതിരെ ന്യായാധിപന്മാരും കോടതികളും ഉയർത്തുന്ന ശബ്ദം പ്രതിഷേധ സമരങ്ങളുടെ വിജയമാണ്. ഡൽഹിയ്ക്ക് പിറകെ വരുന്ന ബീഹാർ തിരഞ്ഞെടുപ്പിലും ബിജെപി പരാജയപ്പെടും.\nപൗര സമരങ്ങൾ വർഗീയ ശക്തികളെ തുറന്നു കാട്ടിയും അകറ്റിനിർത്തിയും ബഹുസ്വരതയിലൂടെതന്നെ മുന്നോട്ടുകൊണ്ടു പോകണമെന്നും അദ്ദേഹം പറഞ്ഞു. അഖിലേന്ത്യാ ജനറൽ സെക്രട്ടറി അഹമ്മദ് ദേവർകോവിൽ, ദേശീയ ട്രഷറർ ഡോ. എ.എ അമീൻ, ജില്ലാ പ്രസിഡന്‍റ് എ.എം ഷരീഫ്, ജനറൽസിക്രട്ടറി സൈനുദീൻ ആതനാട് എന്നിവർ പങ്കെടുത്തു.


ശബരിമല: സുപ്രീം കോടതി വിധി നടപ്പാക്കും: മുഖ്യമന്ത്രി - Muhimmath\nശബരിമല: സുപ്രീം കോടതി വിധി നടപ്പാക്കും: മുഖ്യമന്ത്രി\nതിരുവനന്തപുരം: ശബരിമല വിഷയത്തില് സുപ്രീം കോടതി വിധി നടപ്പാക്കുമെന്നും അതില് വെള്ളം ചേര്‍ക്കാന് സര്‍ക്കാര് ഉദ്ദേശിക്കുന്നില്ലെന്നും മുഖ്യമന്ത്രി പിണറായി വിജയന് വ്യക്തമാക്കി. സര്‍ക്കാറിനു മുന്നില് മറ്റു വഴികളില്ല. അതേസമയം, വിശ്വാസികള്‍ക്ക് സംരക്ഷണമൊരുക്കുന്ന കാര്യത്തിലും വിട്ടുവീഴ്ചയുണ്ടാകില്ലെന്നും മുഖ്യമന്ത്രി പറഞ്ഞു.\nവിധി നടപ്പാക്കുന്നത് ദുര്‍വാശിയല്ല. സര്‍വകക്ഷി യോഗത്തില് യു ഡി എഫും ബി ജെ പിയും ഒരേ നിലപാടാണ് സ്വീകരിച്ചത്. സര്‍ക്കാര് മുന്‍വിധിയോടെയാണ് കാര്യങ്ങളെ സമീപിച്ചതെന്നാണ് അവരുടെ ആരോപണം. എന്നാല്, കോടതി പറഞ്ഞത് നടപ്പാക്കുകയാണ് സര്‍ക്കാറിന്റെ കടമ. സര്‍ക്കാറിന്റെ അഭിപ്രായം മറ്റൊന്നാണെങ്കിലും അതങ്ങിനെ തന്നെയായിരിക്കും.\nയുവതീ പ്രവേശവുമായി ബന്ധപ്പെട്ട കാര്യത്തില് ക്രമീകരണമുണ്ടാക്കാന് മാത്രമെ സര്‍ക്കാറിനു സാധിക്കുകയുള്ളൂ. ചില പ്രത്യേക ദിവസങ്ങള് അവര്‍ക്കായി മാറ്റിവെക്കാനുമാകും. അത് ശബരിമലയുമായി ബന്ധപ്പെട്ടവരുമായി ചര്‍ച്ച ചെയ്ത ശേഷം തീരുമാനിക്കുമെന്ന് യോഗത്തില് അറിയിച്ചെങ്കിലും യു ഡി എഫും ബി ജെ പിയും അതിനോട് യോജിക്കാന് തയ്യാറായില്ല. വിശ്വാസങ്ങളെ അംഗീകരിക്കുന്ന സര്‍ക്കാര് തന്നെയാണിത്. എന്നാല്, വിശ്വാസങ്ങള്‍ക്കപ്പുറമാണ് മൗലികാവകാശമെന്ന് സുപ്രീം കോടതി വ്യക്തമാക്കിയിട്ടുള്ളതാണെന്നും അത് വിശ്വാസികളും മനസ്സിലാക്കണമെന്നും മുഖ്യമന്ത്രി കൂട്ടിച്ചേര്‍ത്തു.


Papers Show Reliance Joint Venture 'Mandatory' For Rafale Deal: Report | റാഫേൽ ഇടപാടിൽ വെട്ടിലായി കേന്ദ്രസർക്കാർ; റഫേൽ യുദ്ധവിമാനങ്ങൾ നിർമ്മിച്ചു നൽകാനുള്ള കരാറിൽ ഇന്ത്യയിലെ പങ്കാളിയായി റിലയൻസ് ഡിഫൻസിനെ നിയോഗിച്ചത് കേന്ദ്ര സർക്കാരിന്റെ 'നിർബന്ധിതവും അടിയന്തരവുമായ' വ്യവസ്ഥയെന്ന് ഫ്രഞ്ച് മാധ്യമം; എച്ച്എഎല്ലിനെ തഴഞ്ഞത് അഴിമതി ലക്ഷ്യമിട്ടെന്ന് വ്യക്തം: വിവാദം കൊഴുക്കുവേ നിർമല സീതാരാമൻ ഫ്രാൻസ് സന്ദർശനത്തിൽ - MarunadanMalayalee.com\nOctober 11, 2018 | 12:23 PM IST | Permalink\nന്യൂഡൽഹി: റഫേൽ ഇടപാടുമായി ബന്ധപ്പെട്ട് കൂടുതൽ വെട്ടിലായി കേന്ദ്രസർക്കാർ. കരാറിലേക്ക് അനിൽ അംബനി കടന്നു വന്നതിന് പിന്നിലെ അഴിമതി വ്യക്തമാക്കുന്ന വിവരങ്ങളാണ് ഇപ്പോൾ പുറത്തുവരുന്നത്. റഫേൽ യുദ്ധവിമാനങ്ങൾ നിർമ്മിച്ചു നൽകാന്നതിനുള്ള കരാറിൽ അനിൽ അംബാനിയുടെ കമ്പനിയെ ഉൾപ്പെടുത്തണമെന്ന നിർബന്ധബുദ്ധി വെച്ചത് മോദി സർക്കാറാണെന്നാണ് വെളിപ്പെടുത്തൽ.\nകരാർ സാധ്യമാകില്ലെന്ന് റാഫേൽ നിർമ്മാതാക്കളായ ദാസോ കമ്പനിയുടെ വെളിപ്പെടുത്തലാണ് കേന്ദ്ര സർക്കാരിനെ പ്രതിരോധത്തിലാക്കിയത്. കമ്പനിയുടെ ഇതുമായി ബന്ധപ്പെട്ട രേഖകൾ ഒരു ഫ്രഞ്ച് മാധ്യമമായ മീഡിയ പാർട്ടാണ് പുറത്തുവിട്ടത്. 2017 മെയ് 11 ന് ദാസോ എവിയേഷൻ സി ഇ ഒ ലോയ്ക് സെഗാലിൻ നടത്തിയ പ്രസന്റെഷനിലാണ് ഇതു സംബന്ധിച്ച് വ്യക്തമാക്കിയത്. 'ആ നിബന്ധന അംഗീകരിക്കേണ്ടത് ദാസോ ഏവിയേഷന് ഇന്ത്യയുമായി കരാറിലേർപ്പെടുന്നതിന് അനിവാര്യമായിരുന്നു' എന്നാണ് ഉദ്യോഗസ്ഥൻ വ്യക്തമാക്കിയത്.\nനേരത്തെ ഇതേ കാര്യം ഫ്രാൻസ് മുൻ പ്രസിഡന്റ് ഒലൻദേ പറഞ്ഞിരുന്നു. ഇന്ത്യൻ സർക്കാരാണ് റിലയൻസുമായി കരാറിലേർപ്പെടണമെന്ന് നിർദ്ദേശിച്ചതെന്നായിരുന്നു അദ്ദേഹം വെളിപ്പെടുത്തിയത്. അതിൽ ഫ്രഞ്ച് സർക്കാരിന് യാതൊരു പങ്കുമില്ലെന്നും അദ്ദേഹം വ്യക്തമാക്കിയിരുന്നു. പ്രതിരോധ മന്ത്രി നിർമ്മല സീതാരാമന്റെ ഫ്രഞ്ച് സന്ദർശനത്തിനിടെയാണ് പുതിയ വിവാദം പൊട്ടിപുറപ്പെടുന്നത്. റഫേൽ വിമാന നിർമ്മാതാക്കളായ ഫ്രഞ്ച് കമ്പനി ഡാസോ ഏവിയേഷന്റെ രേഖകൾ ഉദ്ധരിച്ചാണ് റിപ്പോർട്ട്. പ്രതിരോധമന്ത്രി നിർമല സീതാരാമൻ ത്രിദിന സന്ദർശനത്തിനായി ഫ്രാൻസിലേക്കു പോകാനിരിക്കെയാണ് വിവരം പുറത്തുവന്നിരിക്കുന്നത്. 58,000 കോടി രൂപയ്ക്ക് 36 റഫേൽ വിമാനങ്ങൾ വാങ്ങാനായിരുന്നു കരാർ.\nപൊതുമേഖല സ്ഥാപനമായ എച്ച് എ എല്ലിനെ ഒഴിവാക്കിയാണ് പ്രതിരോധ മേഖലയിൽ മുൻ പരിചയമല്ലാത്ത അനിൽ അംബാനിയുടെ റിലയൻസ് കമ്പനിയെ കരാറിൽ ഉൾപ്പെടുത്തിയത്. യുപി എ സർക്കാരിന്റെ കാലത്ത് എച്ച് എ എല്ലിനെയായിരുന്നു ദാസോവിന്റെ ഓഫ്സെറ്റ് പാർട്നറായി നിശ്ചയിച്ചത്. നരേന്ദ്രമോദിയുടെ സന്ദർശനത്തിലാണ് ഇതുമാറ്റി റിലയൻസിനെ ഉൾപ്പെടുത്തി കരാറിൽ ഏർപ്പെടാൻ തീരുമാനിച്ചത്.\nകരാറിലേക്ക് എങ്ങനെ എത്തിയെന്നതിന്റെ വിശദാംശങ്ങൾ അറിയിക്കാൻ സുപ്രീം കോടതി കഴിഞ്ഞ ദിവസം കേന്ദ്ര സർക്കാരിനോട് നിർദ്ദേശിച്ചിരുന്നു. റാഫേൽ കരാറിൽ അഴിമതി നടന്നുവെന്നാരോപിച്ച് കഴിഞ്ഞ മാസം അരുൺ ഷൂരിയും പ്രശാന്ത് ഭൂഷണും ഉൾപ്പെടെയുള്ളവർ സി ബി ഐ യെ സമീപിച്ചിരുന്നു. കരാരിൽ നടന്ന കൃത്രിമത്വം നടന്നുവെന്ന് കാണിക്കാൻ 32 പേജുള്ള രേഖയും ഇവർ സിബിഐയ്ക്ക് നൽകിയിരുന്നു.\nഇടുപാടിൽ തുടക്കം മുതൽ അവ്യക്തത\nറിലയൻസ് എയ്‌റോസ്ട്രക്ചറിനെ 2015ൽ റഫേൽ കരാറിന്റെ ഭാഗമായ പുനർനിക്ഷേപ പദ്ധതിയിൽ പങ്കാളിയാക്കിയത് 2016ൽ നിലവിൽവന്ന പ്രതിരോധ സംഭരണനടപടിക്രമചട്ടത്തിന്റെ പേരിലാണെന്ന വാർത്തകൾ നേരത്തെ പുറത്തുവന്നിരുന്നു. വൻകിട പ്രതിരോധകരാറുകൾ നേടുന്ന വിദേശകമ്പനികൾ ഇന്ത്യയിൽ പുനർനിക്ഷേപം നടത്തണമെന്ന നയത്തിന്റെ മറവിലാണ് ഈ മറിമായം നടന്നത്. ഇന്ത്യയുടെ നിർദേശപ്രകാരമാണ് റഫേൽ ഇടപാടിൽ റിലയൻസിനെ പങ്കാളിയാക്കിയതെന്ന മുൻ ഫ്രഞ്ച് പ്രസിഡന്റ് ഫ്രാൻസ്വാ ഓളന്ദിന്റെ വെളിപ്പെടുത്തലിനോട് പ്രതികരിക്കവെ 2016ലെ പ്രതിരോധസംഭരണ ചട്ടങ്ങളുടെ അടിസ്ഥാനത്തിലാണ് റിലയൻസ് എയ്‌റോസ്ട്രക്ചറുമായി കരാർ ഒപ്പിട്ടതെന്ന് റഫേൽ നിർമ്മാതാക്കളായ ദസ്സാൾട്ട് വിശദീകരിച്ചിരുന്നു.\nപ്രതിരോധസംഭരണ നടപടിക്രമചട്ടം(ഡിപിപി) നിലവിൽവന്നത് 2016 ഏപ്രിൽ ഒന്നിനാണ്. എന്നാൽ, ദസ്സാൾട്ട് ഏവിയേഷന്റെയും റിലയൻസ് എയ്‌റോസ്ട്രക്ചറിന്റെയും സംയുക്തസംരംഭമായ ദസ്സാൾട്ട് റിലയൻസ് എയ്‌റോസ്‌പെയ്‌സ് ലിമിറ്റഡിനു രൂപം നൽകിയത് 2015 ഏപ്രിലിൽ. ദസ്സാൾട്ട് ഏവിയേഷൻ 2018 ഏപ്രിൽ 23ന് പ്രസിദ്ധീകരണത്തിനു നൽകിയ പത്രക്കുറിപ്പിൽ ഇക്കാര്യം സമ്മതിക്കുന്നു. കോർപറേറ്റ്കാര്യ മന്ത്രാലയത്തിന്റെ വെബ്‌സൈറ്റ് പ്രകാരം റിലയൻസ് എയ്‌റോസ്ട്രക്ചർ രജിസ്റ്റർ ചെയ്തത് 2015 ഏപ്രിൽ 24നാണ്.\nസംയുക്തസംരംഭം രൂപീകരിക്കാൻ തിരക്കിട്ട് റിലയൻസ് എയ്‌റോസ്ട്രക്ചർ രജിസ്റ്റർ ചെയ്യുകയായിരുന്നുവെന്നും വ്യക്തം. പ്രധാനമന്ത്രി നരേന്ദ്ര മോദി റഫേൽകരാർ പാരിസിൽ പ്രഖ്യാപിച്ച് 14 ദിവസത്തിനുള്ളിലാണ് അനിൽ അംബാനിയുടെ റിലയൻസ് ഡിഫൻസിന്റെ അനുബന്ധകമ്പനിയായി റിലയൻസ് എയ്‌റോസ്ട്രക്ചർ രജിസ്റ്റർ ചെയ്തത്. റിലയൻസ് ഡിഫൻസിനു രൂപം നൽകിയത് 2015 മാർച്ച് 28നാണ്. മോദി പാരിസിലേക്ക് പോകുന്നതിനു 12 ദിവസം മുമ്പ്. റിലയൻസ് ഡിഫൻസ്, റിലയൻസ് എയ്‌റോസ്ട്രക്ചർ എന്നിവ രൂപീകരിക്കുമ്പോൾ നിലവിലുണ്ടായിരുന്നത് 2013ലെ പ്രതിരോധസംഭരണ ചട്ടമാണ്. 2015 ഏപ്രിലിൽ ദസ്സാൾട്ട് റിലയൻസ് എയ്‌റോസ്‌പെയ്‌സ് ലിമിറ്റഡ് കടലാസ് കമ്പനിയുമായിരുന്നു.\nപങ്കാളിയായി ആരെയും തെരഞ്ഞെടുക്കാൻ ദസ്സാൾട്ടിനു അവകാശമുണ്ടായിരുന്നു എന്നാണ് മോദിസർക്കാർ വാദിക്കുന്നത്. സർക്കാരുകൾ തമ്മിലാണ് ചർച്ച നടത്തിയതെന്ന് 2015 ഏപ്രിൽ 10ന് മോദി പാരിസിൽ അവകാശപ്പെട്ടിരുന്നു. റഫേൽ ഇടപാടിൽ പങ്കാളിയായി ദസ്സാൾട്ട് ഒരു കമ്പനിയെയും നിശ്ചയിച്ചിട്ടില്ലെന്നുകൂടി 2018 ഫെബ്രുവരി ഏഴിനു പ്രതിരോധ മന്ത്രാലയം അവകാശപ്പെട്ടു. കരാർവ്യവസ്ഥകൾ നടപ്പാക്കുന്നതിന് ഒരുവർഷംമുമ്പ് വിദേശകമ്പനി ആഭ്യന്തരപങ്കാളിയെ അറിയിച്ചാൽ മതിയെന്നാണ് വ്യവസ്ഥയെന്നും മന്ത്രാലയം വിശദീകരിച്ചു.\nഎന്നാൽ, സംയുക്തസംരംഭം രൂപീകരിക്കുമ്പോൾ 2013ലെ സംഭരണചട്ടങ്ങളാണ് നിലനിന്നിരുന്നത്. ഇതനുസരിച്ച് സർക്കാരിനെ എല്ലാവിവരവും അറിയിക്കണമായിരുന്നു. 2015 ആഗസ്തിൽ റിലയൻസിനെ സഹായിക്കാൻ ചട്ടങ്ങളിൽ ഇളവ് വരുത്തി. ആഭ്യന്തരപങ്കാളിയെക്കുറിച്ച് പിന്നീട് അറിയിച്ചാൽ മതിയെന്ന് വരുത്തി. ഇങ്ങനെ കേന്ദ്രസർക്കാർ എല്ലാ ഒത്താശയും ചെയ്താണ് 59,000 കോടി രൂപയുടെ പ്രതിരോധഇടപാടിൽ റിലയൻസിനെ പങ്കാളിയാക്കിയത്.


ആന്ധ്രപ്രദേശില് ഇന്ന് 381 പേര്‍ക്ക് രോഗബാധ – Times Kerala\nColorized Tem. The Coronaviruses Owe Their Name To The The Crown Like Projections, Visible Under Microscope, That Encircle The Capsid. The Coronaviruses Are Responsible For Respiratory Ailments And Gastro Enteritis. The Virus Responsible For Sars Belongs To This Family. (Photo By BSIP/UIG Via Getty Images)\nസിബിഐക്ക് കേരള സർക്കാരിനോട് മൃദു സമീപനം; മോദിയുടെ ലക്ഷ്യം കോൺഗ്രസ്:…\nരാജ്യത്ത് ഇതുവരെ 25,07,556 ആളുകൾ കൊറോണ വാക്‌സിൻ സ്വീകരിച്ചു; കേന്ദ്ര…\nആന്ധ്രപ്രദേശില് ഇന്ന് 381 പേര്‍ക്കാണ് കോവിഡ് രോഗം റിപ്പോർട്ട് ചെയ്‌തു . 934 പേര്‍ക്ക് രോഗ മുക്തിനേടി. നാല് മരണവും ഇന്ന് സംസ്ഥാനത്ത് റിപ്പോർട്ട് ചെയ്തിരിക്കുകയാണ്. ആന്ധ്രയിലെ മൊത്തം കൊറോണ വൈറസ് കേസുകള് 8,68,064 ആയി. ആക്ടീവ് കേസുകള് 7,840 ആണ്. ആകെ കൊറോണ വൈറസ് രോഗ മുക്തി നിരക്ക് 8,53,232 ആയി ഉയർന്നു. മൊത്തം മരണം 6,992 കടന്നു .\nഇസ്ലാമിക രാജ്യങ്ങൾക്ക് വിസ നിഷേധിച്ച് യുഎഇ; 3000 ത്തോളം പാകിസ്താനികൾക്ക് ജോലി നഷ്ടപ്പെട്ടു


ആശയവിനിമയത്തിന്റെ അഭാവം ജീവിതത്തെ ബാധിക്കുമ്പോൾ\nആശയവിനിമയം യഥാർത്ഥ സമയത്തും സ്ഥലത്തും വെച്ചു നടത്തിയില്ലെങ്കിൽ ജീവിതത്തിൽ സംഭവിക്കാവുന്ന കുഴപ്പങ്ങളെക്കുറിച്ചാണ് ഇവിടെ അവതരിപ്പിക്കുന്നത്. ഒരു പക്ഷെ ദാമ്പത്യ ജീവിതത്തിന്റെ തുടക്കത്തിനു മുന്നേയുള്ള നമ്മുടെ സങ്കല്പങ്ങൾ ഓരോന്നും വീട്ടിലുള്ളവരോട് തുറന്നു പറയേണ്ടിയിരിക്കുന്നു. അല്ലെങ്കിൽ ഈ കഥയിൽ ശരത്തിനും അഞ്ജുവിനും സംഭവിച്ചതു പോലെ ജീവിതം സങ്കടകരമായേക്കാം. പ്രശസ്ത എഴുത്തുകാരി ശ്രീമതി ശ്രീപാർവതി ജീവിതത്തിലെ ആരോഗ്യകരമായ ആശയവിനിമയത്തെക്കുറിച്ചാണ് ഇവിടെ വിശദമാക്കിയിരിക്കുന്നത്.\nമനുഷ്യർ എല്ലായ്പോഴും ഒരുപാട് ആഗ്രഹങ്ങളുമായി ജീവിക്കുന്നവരാണ്. ഒരാളുടെ മുന്നിൽ മാത്രമായി നമുക്ക് നമ്മളെ പൂർണ്ണമായി തുറന്നു വയ്ക്കാനായി എന്നുവരില്ല. പലരിലേക്കായി അത് വീതിക്കപ്പെടും. അതായത് ഭർത്താവിനോ ഭാര്യക്കോ അറിയുന്ന നമ്മുടെ സ്വഭാവം, ഒരിക്കലും അമ്മയോ മക്കളോ സഹോദരങ്ങളോ എന്തിന്, സ്വന്തം സുഹൃത്തുക്കളോ പോലും അറിയണമെന്നില്ല. വിവാഹം കഴിക്കുന്നതിനു മുൻപ് എന്ത് നല്ല ആളാണെന്റെ മകൻ എന്ന് പറയുന്ന അമ്മമാർക്കിടയിൽ നിന്നും വിവാഹം കഴിഞ്ഞ് പെൺകുട്ടികൾ വരുമ്പോൾ മാത്രം, അവൻ അല്ലെങ്കിൽ അവൾ പൊരുത്തപ്പെടാൻ പറ്റാതെയായി മാറുന്നത് വല്ലാത്തൊരു ബുദ്ധിമുട്ടുള്ള കാര്യമാണ്.\nഒരു കഥ പറയാം. അവരുടെ യഥാർഥ പേരുകൾക്ക് പകരം ഞാനൊരോ പേരു നൽകുന്നു. അഞ്ജുവും ശരത്തും. നന്നേ കറുത്തിട്ടാണ് ശരത്ത്. വീട്ടിലെ ഒരേയൊരു ആൺകുട്ടി. അഞ്ജുവാകട്ടെ നന്നായി വെളുത്ത ഒരു പെൺകുട്ടി. പണ്ടു മുതലേ കറുപ്പെന്നത് ഒരു അകറ്റി നിർത്തേണ്ട നിറമായി കണ്ടിരുന്നു അവൾ. പക്ഷെ ശരത്തിന്റെ ആലോചന വീട്ടുകാർക്കിഷ്ട്ടപ്പെട്ടു. നല്ല കുടുംബം, അതും എല്ലാവർക്കും അറിയാവുന്ന കുടുംബം, നല്ല ജോലി, വരുമാനം. കാണാനും വലിയ തെറ്റില്ല. ഇങ്ങോട്ട് സ്വർണമോ പണമോ അഞ്ജുവിന്റെ മാതാപിതാക്കളിൽ നിന്നും ആവശ്യപ്പെട്ടുമില്ല. പഠിക്കാൻ താൽപ്പര്യമില്ലാത്ത, ജോലിക്കു പോകാൻ മടിയുള്ള ഒരു പെൺകുട്ടിയുടെ വീട്ടുകാർ ചെയ്യുന്നതേ അവളുടെ വീട്ടുകാരും ചെയ്തുള്ളു. അഞ്ജുവിന്റെയും ശരത്തിന്റെയും കല്യാണം. ആദ്യത്തെ ഒരു എതിർപ്പിനു ശേഷം അഞ്ജു പതുക്കെ ആ കല്യാണവുമായി ഒത്തുപോകാൻ ധാരണയായി. അങ്ങനെ അവരുടെ കല്യാണം ആർഭാടമായിത്തന്നെ നടന്നു. പക്ഷെ ആദ്യ രാത്രി ആഘോഷിക്കാനെത്തിയ ശരത്തിന്റെ മുന്നിലെത്തിയ അഞ്ജു അവനോട് തുറന്നു പറഞ്ഞു.\n"നിങ്ങൾ കറുപ്പാണ്, എനിക്ക് നിങ്ങളുമൊത്ത് ജീവിക്കാൻ ഒരു താൽപ്പര്യവുമില്ല"\nസത്യത്തിൽ ശരത്ത് ഞെട്ടിപ്പോയിരുന്നു. അങ്ങനെയൊരു തുറന്നുപറച്ചിൽ അവനൊരിക്കലും പ്രതീക്ഷിച്ചതേയില്ല. എന്താണാ നിമിഷത്തിൽ അവളോട് പറയേണ്ടതെന്ന് അവന് മനസ്സിലായില്ല. ആ ഒരു നിമിഷത്തിൽ തന്നേക്കാൾ വലിയ പരാജിതൻ വേറെയില്ലെന്ന് അവന് തോന്നി. എല്ലാവരും അംഗീകരിച്ചു വിവാഹം കഴിച്ച് തന്റെ മുന്നിലെത്തി നിൽക്കുന്ന ഒരു പെൺകുട്ടി, ഇതാ ഈ നിമിഷത്തിൽ തന്റെ ഈ നിറത്തേപ്രതി തൊടാൻ പോലും അറച്ചു മാറിനിൽക്കുന്നു.\n"നീയിതെന്താ എന്നോട് നേരത്തേ പറയാതിരുന്നത് ?"\n"അമ്മയും അച്ഛനും ആത്മഹത്യ ചെയ്യുമെന്ന് പറഞ്ഞു. അതുകൊണ്ടാണ് ഞാനീ കല്യാണത്തിന് സമ്മതിച്ചത്"\nഅവൾ പറഞ്ഞതുകേട്ട് ശരത്ത് വീണ്ടും തളർന്നു പോയി. അങ്ങനെ ആദ്യരാത്രി മുതൽ തന്നെ അവർ രണ്ടും വെറുക്കപ്പെട്ടവരായി. പക്ഷെ അഞ്ജുവിനോട് പ്രണയമുണ്ടായിരുന്ന ശരത്തിന് എത്രയൊക്കെ ശ്രമിച്ചിട്ടും അവളെ വെറുക്കാനായില്ല. അവൻ അവളോട് കൂടുതൽ അടുക്കാൻ ശ്രമിച്ചു കൊണ്ടേയിരുന്നു. പക്ഷെ ആ രാത്രിയോ ഒരിക്കൽ പോലുമോ അവൻ അവളേ തൊടാൻ പോലും ശ്രമിച്ചില്ല. എന്നാൽ അവൾക്കുവേണ്ടി അവൻ പുതിയ മൊബൈൽ വാങ്ങി നൽകി. അവൾ പറഞ്ഞ പുതിയ കോഴ്സിന് അവളെ പഠിപ്പിക്കാൻ കൊണ്ടു ചേർത്തു. അവനും അവന്റെ അമ്മയും ചേർന്ന് അവളെ സമയത്തിന് ഭക്ഷണവും പൊതിഞ്ഞുകെട്ടി കോളജിൽ കൊണ്ടാക്കാൻ സഹായിച്ചു. എന്നാൽ പതിയെപ്പതിയെ കയ്യിൽ കിട്ടിയ മൊബൈൽ അവൾക്കൊരു രക്ഷകനെ കൊടുത്തു. പണ്ട് അടുത്ത സുഹൃത്തായിരുന്ന ഒരു കളിക്കൂട്ടുകാരന്റെ വാട്ട്സാപ്പ് നമ്പർ കിട്ടിയപ്പോൾ വെറുതേ ഒരു മെസേജ് അയച്ച് തുടങ്ങിയതാണ്. എന്നാൽ ഒടുവിൽ കളി കാര്യമായി. അവനോട് അഞ്ജുവിന് അടക്കാൻ കഴിയാത്ത പ്രണയം തോന്നി. ഒളിച്ചോടാൻ തീരുമാനിക്കുന്നതിനു മുൻപ് അഞ്ജു ശരത്തിനോട് പരമാവധി വെറുപ്പോടെ സംസാരിക്കാൻ തുടങ്ങിയിരുന്നു. ഇടയ്ക്കെപ്പോഴോ അവൾക്ക് അവനോട് ഉണ്ടായിരുന്ന സോഫ്റ്റ്കോർണർ പോലും അപ്രത്യക്ഷമായിപ്പോയി. കളിക്കൂട്ടുകാരനുമായുള്ള പ്രണയത്തോടെ ശരത്ത് അവളുടെ ജീവിതത്തിൽ ഒരു വില്ലൻ മാത്രമായി. സത്യത്തിൽ ഇവിടെ ആർക്കാണ് ചികിത്സ നൽകേണ്ടത്? അഞ്ജുവിന് മാനസിക പ്രശ്നമുണ്ടെന്നും അതിന് ചികിത്സ വേണമെന്നും പറഞ്ഞുകൊണ്ടാണ് ശരത്ത് എന്റെ മുന്നിലെത്തിയത്. ആ ദിവസം ഞാനിന്നുമോർക്കുന്നു.\n"എനിക്ക് അഞ്ജുവിനോട് ഒന്നു ഒറ്റക്കു സംസാരിക്കണം ശരത്ത്."\n"ശരി ഡോക്ടർ, ഞാൻ പുറത്തു നിൽക്കാം"\nശരത്ത് മുറിക്കു പുറത്തിറങ്ങി.\n"അഞ്ജു, എന്താ മിണ്ടാതിരിക്കുന്നത് ? ശരത്ത് പറഞ്ഞത് ഞാൻ കേട്ടു. ഇനി താൻ പറയ്. എന്താണ് തന്റെ പ്രശ്നം"\n"എനിക്ക് ശരത്തിനോട് ഒട്ടും സ്നേഹം തോന്നുന്നില്ല ഡോക്ടർ. മാത്രമല്ല, തൊടുമ്പോൾ പോലും വല്ലാത്തൊരു മാനസിക പ്രയാസം"\n"ആട്ടെ, തനിക്ക് മറ്റാരോടെങ്കിലും ഇഷ്ടമുണ്ടായിരുന്നോ? മാതാപിതാക്കൾ നിർബന്ധിച്ചിട്ടായിരുന്നോ ഈ വിവാഹം?"\n"ഏയ് അങ്ങനെ പ്രണയമൊന്നും ആരോടും തോന്നിയിരുന്നില്ല. ചില ഇഷ്ടങ്ങളൊക്കെ ആ പ്രായത്തിൽ തോന്നീട്ടുണ്ടെന്നല്ലാതെ. ശരത്തിന്റെ വിവാഹം വന്നപ്പോ ഞാനമ്മയോട് പറഞ്ഞിരുന്നു, എനിക്കിത് വേണ്ടാന്ന്. പക്ഷെ കുടുംബം, നല്ല ആളുകൾ, സമ്പത്ത് എല്ലാം നോക്കുമ്പോ അവർക്കിത് നല്ലതാണെന്ന് തോന്നി. പക്ഷെ ഡോക്ടറേ നമ്മൾ സ്ത്രീകൾക്ക് അതു മാത്രമല്ലല്ലോ പ്രധാനം. കൂടെക്കൊണ്ടുനടക്കാൻ പറ്റുമെന്ന് തോന്നുന്ന ആൾ വേണ്ടേ"\n"ഇപ്പോ ശരത്തിനോട് പറഞ്ഞതു പോലെ തനിക്ക് വിവാഹത്തിന് മുൻപിത് പറയാമായിരുന്നല്ലേ?"\n"എനിക്കെല്ലാവരോടും ദേഷ്യമായിരുന്നു. എന്റെ ഇഷ്ടങ്ങൾക്ക് ഒരു വിലയും തരാത്ത അമ്മയും അച്ഛനും, അതിനിടക്ക് കൊഞ്ചിക്കാൻ വരുന്ന ശരത്ത്. ഞാൻ അന്നും ഒന്നും അയാളോട് സംസാരിച്ചിട്ടില്ല"\n"അല്ല, സംസാരിച്ചിരുന്നെങ്കിലേ, ശരത്ത് അന്നേ തന്നെ മനസിലാക്കിയേനേ. വിവാഹം കഴിച്ച് കഴിഞ്ഞ് പറയുന്നതിലും നല്ലത് അതായിരുന്നില്ലേ?"\n"ഡോക്ടറേ എനിക്കപ്പോ പേടിയുണ്ടായിരുന്നു. അമ്മ ആത്മഹത്യയെങ്ങാനും ചെയ്യുമോയെന്ന് ഒരു പേടി. പിന്നെ ദേഷ്യോം. പക്ഷെ, ഇപ്പോ കുറച്ചൂടെ ധൈര്യമായി എന്നൊരു തോന്നലുണ്ട്. എനിക്ക് തീരെ അയാൾക്കൊപ്പം പറ്റുന്നില്ല"\n"അല്ല, തനിക്കെന്താ ഭയമുണ്ടോ ശരത്തിനെ?"\n"ഇല്ല, ഭയമൊന്നുമില്ല. പക്ഷെ അടുത്തേക്ക് വരുമ്പോ എന്തൊ ഒരു അസ്വസ്ഥത തോന്നാറുണ്ട്"\n"മറ്റെന്തെങ്കിലും മാനസികമായ അസ്വസ്ഥത തോന്നാറുണ്ടോ? വിഷാദമോ, ഉറക്കക്കുറവോ അങ്ങനെയൊക്കെ?"\n"ആഹ്, ആദ്യത്തെ ഒന്നു രണ്ടു ദിവസം ഉറക്കം പ്രശ്നമായിരുന്നു. അയാൾ എന്നെ എന്തെങ്കിലും ചെയ്താലോയെന്ന് പേടിച്ചിട്ട്. ഇപ്പോ ഉറക്കമുണ്ട്. വിഷാദമൊന്നും അത്ര പ്രശ്നമായിട്ടില്ല. ശരത്തിന്റെ വീട്ടുകാരെന്നോട് നല്ല സ്നേഹം കാണിക്കുന്നുണ്ട്. ശരത്തും അതെ, പക്ഷെ എനിക്ക് അത് പറ്റുന്നില്ല, ഡോക്ടർ"\n"ഉം, അഞ്ജുവിന്റെ പ്രശ്നം ഒരു മാനസിക അസുഖമാണെന്നു പറയാൻ എനിക്കാവില്ല"\nഓരോ മനുഷ്യനും ജനിച്ച്, ജീവിച്ച്, വളരുന്ന സാഹചര്യങ്ങൾ വ്യത്യസ്തമാണ്. അതുകൊണ്ട് തന്നെ അവൻ കാണുന്ന കാഴ്ചകളും വേറെ വേറെയാണ്. അഞ്ജു പറഞ്ഞതിൽ നിന്ന് എനിക്ക് മനസിലായ പ്രധാന കാരണങ്ങളിലൊന്ന് അവളുടെ കാഴ്ച്ചപ്പാടിന്റേതാണ്. പണ്ടുമുതലേ ചില കുട്ടികളുടെ ഒരു സ്വഭാവമുണ്ട്. കറുപ്പ് നിറത്തോടുള്ള ഒരു ഇഷ്ടക്കേട്. വെളുത്ത നിറമുള്ള ഒരാളും കറുത്ത നിറമുള്ള ഒരാളും നിന്നാൽ മിക്ക കുട്ടികളും ആദ്യം സ്നേഹം പ്രകടിപ്പിക്കുന്നതും പോകുന്നതും വെളുത്ത നിറമുള്ളവരോടായിരിക്കും. കറുപ്പിനോടും ഇരുട്ടിനോടും അവരുടെ ഓർമയിലെവിടെയോ വീട്ടുകാർ ഭയം നിറച്ചുവച്ചിരിക്കുന്നു. ഇരുട്ടിനെ ചൂണ്ടിക്കാട്ടി കോക്കാച്ചി അവിടെയുണ്ട്, അതു നിന്നേ പിടിച്ചു തിന്നും, വേഗം ഭക്ഷണം കഴിച്ചോ എന്നൊക്കെ പറയുമ്പോൾ കുഞ്ഞുങ്ങളുടെ മനസ്സിൽ ഇരുട്ടും കറുപ്പുമെല്ലാം ഭയത്തിന്റെ പര്യായമാവുകയാണ്. അതേത്തുടർന്ന് അതേ നിറമുള്ള മനുഷ്യരോടും അവർ അതേ വികാരം പ്രകടിപ്പിച്ചു തുടങ്ങും. ഒടുവിലത് അഞ്ജുവിന് സമ്മാനിച്ചതു പോലെ വിവാഹത്തിലേർപ്പെടുന്ന ചെറുപ്പക്കാരന്റെ ജീവിതം നശിപ്പിക്കുന്നതിൽ വരെയെത്തിനിൽക്കും. ഇവിടെ പ്രതികൾ മാതാപിതാക്കൾ തന്നെയാണ്.\nഅഞ്ജുവിന് ശരത്തിനെ ഇഷ്ടമല്ല എന്നു പറഞ്ഞപ്പോഴെങ്കിലും അവളുടെ യഥാർത്ഥ പ്രശ്നം മനസ്സിലാക്കാൻ അവർ ശ്രമിച്ചിരുന്നുവെങ്കിൽ അവരുടെ രണ്ടു പേരുടേയും ജീവിതത്തിന്റെ നല്ലൊരു സമയം വെറുതേ നഷ്ടമായിപ്പോകുമായിരുന്നില്ല. പകരം അവർ ചെയ്തത് കുടുംബം, നാണക്കേട് എന്നിവയൊക്കെ ഓർത്ത് മകളേ ഇഷ്ടമില്ലാത്ത ഒരു വിവാഹത്തിന് പ്രേരിപ്പിക്കുകയായിരുന്നു. ഒരു പക്ഷെ മറ്റു പെൺകുട്ടികളേപ്പോലെ സ്വന്തം മകളും വിവാഹവും ആദ്യ രാത്രിയുമൊക്കെ കഴിയുമ്പോൾ എല്ലാം പൊറുത്തും സഹിച്ചും ഭർത്താവിനൊപ്പം ജീവിച്ചു തുടങ്ങുമെന്ന് അവളുടെ വീട്ടുകാരും കരുതിയിട്ടുണ്ടാകാം. എന്നാൽ അഞ്ജുവിനേപ്പോലെയുള്ള പെൺകുട്ടികളും നമ്മുടെ സമൂഹത്തിലുണ്ട് സ്വന്തം ജീവിതം മാത്രം പ്രധാനമായിക്കാണുന്നവർ. പക്ഷെ ഇവിടെ അഞ്ജുവിനെ ന്യായീകരിക്കാൻ കഴിയുമോയെന്ന ചോദ്യം പ്രസക്തമാണ്. ധാർമിക നീതിയിൽ നിന്നും ചോദ്യം ചെയ്യുമ്പോൾ ഒരു പക്ഷെ അഞ്ജുവിനെ ന്യായീകരിക്കാൻ എളുപ്പമായിരിക്കില്ല. കാരണം എന്തു വന്നാലും ആദ്യരാത്രി തന്നെ ശരത്തിന്റെ കറുപ്പിനേക്കുറിച്ച് പറയാൻ ധൈര്യം കാണിച്ച അഞ്ജുവിന് അതിന് വളരെ മുൻപേ തന്നെ അയാളോട് തന്റെ ഇഷ്ടം പറയാൻ സാധിക്കണമായിരുന്നു. അങ്ങനെയെങ്കിൽ വലിയൊരു പ്രശ്നം അവിടെ ഒഴിവായിപ്പോയേനേ. ശരത്ത് ഞാൻ മനസിലാക്കിയവരിൽ ഏറ്റവും നല്ല ഗുണങ്ങളുള്ള മിടുക്കനായ ഒരു ചെറുപ്പക്കാരനാണ്. പക്ഷെ തന്റെ മുഖത്തു നോക്കി ഇഷ്ടപ്പെടുന്നൊരു പെൺകുട്ടി തന്റെ നിറത്തേക്കുറിച്ച് പറഞ്ഞത് അയാളേ വല്ലാതെ മൗനിയാക്കിയിട്ടുണ്ട്. അനാവശ്യമായ ഒരു കോംപ്ലക്സ് അയാൾക്കുണ്ടായിട്ടുണ്ട്.\nഞാൻ ശരത്തിനേ അകത്തേക്ക് വിളിച്ചു.\n"ശരത്തേ, വിവാഹത്തിനു മുൻപ് അഞ്ജുവിന് അവളുടെ മനസ്സിലെ പ്രശ്നങ്ങൾ ശരത്തിനോട് പറയാൻ കഴിഞ്ഞില്ല. വിവാഹത്തിലും ജീവിതത്തിലും നിറത്തിനോ സൗന്ദര്യത്തിനോ വലിയ പ്രസക്തിയൊന്നുമില്ലെന്ന് ജീവിച്ച് തുടങ്ങുമ്പോഴല്ലേ മനസിലാകൂ. പക്ഷെ അഞ്ജുവിന് ഒട്ടും ശരത്തിനോട് യോജിച്ച് പോകാൻ പറ്റുന്നില്ല. അവളുടെ ഉള്ളിലെ ഇഷ്ടക്കേടാണ് ഭീതിയും വെറുപ്പും ഒക്കെയായി മാറിക്കൊണ്ടിരിക്കുന്നത്"\n"മരുന്നു കൊണ്ട് മാറില്ലേ ഡോക്ടർ?"\n"മരുന്നും കൊണ്ട് മാറുന്നതിന് പരിധികളുണ്ട് ശരത്ത്, അഞ്ജു കണ്ടു വളർന്നതും കേട്ടു വളർന്നതുമൊക്കെ ഇതിന് കാരണമാണ്. അവളെ അതിൽ നിന്ന് തിരുത്താൻ അവളുടെ മാതാപിതാക്കളും ശ്രമിച്ചില്ല. വളർന്നപ്പോൾ ആ പക്വത കൈവരിക്കാൻ അഞ്ജുവിന് ഒട്ടു കഴിഞ്ഞതുമില്ല. അനുഭവങ്ങളാണ് ഏറ്റവും നല്ല ഗുരുക്കൻമാർ"\n"എനിക്ക് മനസ്സിലാവുന്നുണ്ട് ഡോക്ടർ. പക്ഷെ ഞാൻ കാരണം ശരത്തിന്റെ ജീവിതം നഷ്ടപ്പെട്ടുവെന്ന് ഓർക്കുമ്പോൾ എനിക്ക് വിഷമമുണ്ട്. പക്ഷെ എനിക്ക് സ്നേഹിക്കാൻ പറ്റുന്നില്ല."\n"പതുക്കെപ്പതുക്കെ നീയെന്നെ സ്നേഹിക്കും അഞ്ജു."\nശരത്ത് പ്രതീക്ഷ കൈവിടാതെ പറഞ്ഞു.\n"ഇല്ല, എനിക്ക് പറ്റുമെന്ന് തോന്നുന്നില്ല"\nഅഞ്ജു ഉറപ്പിച്ചു പറഞ്ഞപ്പോൾ ഞാനിടപെട്ടു.\n"സാധാരണ ഞാനാരോടും ബന്ധമുപേക്ഷിക്കാൻ പറയാറില്ല ശരത്ത്, പക്ഷെ ഇത്, ഒരു ബിഹേവിയർ തെറാപ്പി എനിക്ക് നിർദേശിക്കണമെങ്കിൽ പോലും അതിൽ അഞ്ജുവിന്റെ പൂർണമായ സഹകരണം വേണം. എന്നാൽ അവൾക്ക് നിങ്ങളെ ഒട്ടും സ്വീകരിക്കാനാവില്ല. ഈ സാഹചര്യത്തിൽ അഞ്ജുവിനേ അവളുടെ താൽപ്പര്യത്തിനു വിടുന്നതാവും നല്ലതെന്നാണ് എന്റെ ഒരു അഭിപ്രായം"\n"ഡോക്ടർ?" നിസ്സഹായതയോടെ ശരത്ത് എന്നേ നോക്കി.\n"ശരത്ത്, സോറി, എനിക്ക് തീരെ പറ്റാത്തതു കൊണ്ടാ." അഞ്ജു പറഞ്ഞു.\n"അഞ്ജു, ഇനിയെങ്കിലും എനിക്ക് പറയാനുള്ളതൊന്ന് ശ്രദ്ധിക്കൂ. മനസ്സിലൊന്ന് വച്ചു കൊണ്ട് മറ്റൊരാളുടെ ജീവിതം തകർക്കാനിറങ്ങിപ്പുറപ്പെടരുത്. താൻ പറയാനുള്ളത് ആദ്യമേ പറഞ്ഞിരുന്നെങ്കിൽ, ശരത്ത് തന്നെ മനസ്സിലാക്കി, വിവാഹത്തിൽ നിന്ന് അന്നേ പിൻമാറിയേനേ. ഇത്ര നിർബന്ധ ബുദ്ധിയോടെ ഇപ്പോൾ നിൽക്കാൻ തനിക്ക് കഴിയുന്നുണ്ടല്ലോ. അത് അപ്പോൾ കാണിക്കേണ്ടതായിരുന്നു.\n"അല്ല ഡോക്ടർ, ഞാൻ"\n"നിങ്ങളേ സ്നേഹിക്കുന്ന ഒരാളുടെ ജീവിതവും ഹൃദയവുമാണ് തകർത്തു നിങ്ങൾ ഇറങ്ങിപ്പോവുന്നത്. പക്ഷെ ജീവിതം മുന്നോട്ട് പോകുമ്പോൾ നിങ്ങൾക്കു മനസ്സിലാകും, നിറവും ജാതിയും ലുക്കും ഒന്നുമല്ല അതിനേ മുന്നോട്ട് നയിക്കുന്നതെന്ന്."\nഅഞ്ജുവും ശരത്തുമിപ്പോൾ ഡിവോഴ്സ്ഡ് ആയി എന്നാണ് ഞാനറിഞ്ഞത്. അഞ്ജു അവൾക്കിഷ്ടമുള്ള ഒരാളെ വിവാഹം കഴിച്ച് ജീവിക്കുന്നു. എന്നാൽ ശരത്തിന് അഞ്ജു നൽകിയ ആ പ്രഹരത്തിൽ നിന്നും ഇതുവരെ പുറത്തെത്താനും ജീവിക്കുവാനുള്ള ധൈര്യം നേടാനുമായിട്ടില്ല. വരുന്ന വിവാഹാലോചനകളെല്ലാം അവൻ തട്ടി നീക്കുകയാണ്. അകാരണമായ ഭയം അവനെ ബാധിച്ചിരിക്കുന്നു. അവനാണ് ഇപ്പോൾ എന്റെ മുന്നിലുള്ള രോഗി എന്ന് ഞാൻ തിരിച്ചറിയുന്നു. പക്ഷെ അവനെ രോഗിയാക്കിയത് അഞ്ജു മാത്രമല്ല, ഈ സമൂഹം കൂടിയാണെന്ന് തിരിച്ചറിയണം. കറുപ്പ് ഭയക്കേണ്ട ഒരു നിറമല്ലെന്നും, വെളുപ്പും പകലും പോലെ നിരുപദ്രവകരമായ ഒന്നാണ് രാത്രിയും ഇരുട്ടുമെന്നും നമ്മൾ കുട്ടികളെ പഠിപ്പിക്കണം. രാത്രിയിൽ മാത്രമല്ല പകലും കോക്കാച്ചി വരാൻ സാധ്യതയുണ്ടെന്ന് അവർ മനസ്സിലാക്കണം. കറുപ്പും ഇരുട്ടുമില്ലാതെ വെളുപ്പും പകലും പ്രസക്തമല്ലെന്നും രണ്ടും ഒരു നാണയത്തിന്റെ ഇരു വശങ്ങളാണെന്നും അവരെ പറഞ്ഞു പഠിപ്പിച്ചു വളർത്തണം. അല്ലെങ്കിൽ അഞ്ജുവിനേപ്പോലെയുള്ള മക്കളും ശരത്തിനേപ്പോലെ നോവുന്ന മനുഷ്യരും ഉണ്ടായിക്കൊണ്ടേയിരിക്കും. ഇതൊരു പാഠമായിരിക്കട്ടെ, എല്ലാവർക്കും.


ക്രായി -ബിഗ് ഡീല് പദ്ധതിയ്ക്ക് തുടക്കം\nTuesday, 13 April 2021 06:26:04 PM\nBy | Saturday March 13th, 2021\nസോഷ്യല് മീഡിയ പാര്‍ട്ണര് പദ്ധതി കാലിക്കറ്റ് ചേംബര് പ്രസിഡണ്ട് സുബൈര് കൊളക്കാടന് ലോഞ്ച് ചെയ്യുന്നു. മലബാര് ചേംബര് പ്രസിഡണ്ട് കെ.വി. ഹസീബ് അഹമ്മദ് ,മസൂദ്. എച്ച്.എച്ച്. എന്നിവര് സമീപം.\nകോവിഡ് കാരണം പ്രതിസന്ധിയിലായ റിയല് എസ്റ്റേറ്റ് മേഖലക്ക് ഉണര്‍വ്വേകി കാലിക്കറ്റ് റിയല്‍റ്റേഴ്സ് -ബിഗ് ഡീല് സംയുക്ത പദ്ധതിക്ക് തുടക്കം. വീട്ടമ്മമാര്‍ക്കായുള്ള സോഷ്യല് മീഡിയ പാര്‍ട്ണര് പദ്ധതി കാലിക്കറ്റ് ചേംബര് പ്രസിഡണ്ട് സുബൈര് കൊളക്കാടനും ബിഗ് ഡീല് ഫ്രാഞ്ചൈസി പദ്ധതി മലബാര് ചേംബര് പ്രസിഡണ്ട് കെ.വി. ഹസീബ് അഹമ്മദും ബിഗ് ഡീല് പുതിയ ആസ്ഥാനം ഗ്രാസീം ഇന്‍ഡസ്റ്ററിയില് നിന്നും വിരമിച്ച എഞ്ചിനീയര് പി. ആലിക്കോയയും കേരള സ്മാള് സ്‌കെയില് ഇന്‍ഡസ്ടസ് അസോസിയേഷന് പ്രസിഡണ്ട് എം. ഖാലിദും ചേര്‍ന്ന് ഉദ്ഘാടനം ചെയ്തു. .ക്രായി പ്രസിഡണ്ട് മസൂദ് എച്ച്.എച്ച്. ഹൈലറ്റ് ഗ്രൂപ്പ് എംഡി പി. സുലൈമാന് ,ബിഗ് ഡീല് എക്‌സികുട്ടീവ് ഡയറക്ടര് ആയിഷ റിഷില് , എന്നിവര് സംസാരിച്ചു.\nTags: bigdeal, crai\nജീവനും സ്വത്തിനും സുരക്ഷ ഉറപ്പ് വരുത്തുക ; ജനകീയ വേദി പ്രതിഷേധം


Samvritha Sunil reacts on her divorce rumor - Malayalam Filmibeat\n'ഓരോരുത്തരിങ്ങനെ നടക്കാണ്, മറ്റുള്ളവരുടെ കുടുംബത്തിലെന്തെങ്കിലും പ്രശ്നമുണ്ടോന്ന് നോക്കി'\n| Updated: Wednesday, September 2, 2015, 15:27 [IST]\nനടീ നടന്മാരുടെ വിവാഹവും വിവാഹ മോചനും ഇപ്പോള് ആരാധകര്‍ക്കിടയില് ഒരു ആഘോഷമാണ്. പ്രത്യേകിച്ച് സോഷ്യല് മീഡിയയില്. ആരാണ് അടുത്തതായി തെറ്റാനിരിക്കുന്നതെന്ന് നോക്കിയിരിക്കുന്നതുപോലെയാണ്. അങ്ങനെയിരിക്കുമ്പോള് ചിലരെ അങ്ങ് പിരിച്ചു കളയാനും സോഷ്യല് മീഡിയിയലെ ചില വിരുതന്മാര്‍ക്ക് മിടുക്കുണ്ട്.\nഅത്തരത്തില് ഒടുവില് സോഷ്യല് മീഡിയയുടെ വേര്‍പിരിയ്ക്കല് കെട്ടുകഥയ്ക്കിരയായത് സംവൃത സുനിലാണ്. തങ്ങളുടെ വിവാഹ മോചന വാര്‍ത്ത ഫേസ്ബുക്കിലൂടെ നിരോധിച്ച് നടി അതിന് വ്യക്തത നല്‍കി. എന്നിട്ടും വിശ്വസിക്കാത്തവര്‍ക്ക് വേണ്ടി വനിതയ്ക്ക് നല്‍കിയ അഭിമുഖത്തിലും സംവൃത സംസാരിക്കുന്നു. വായിക്കാം...\nമലയാളസിനിമയിലെ മറ്റൊരു നായികയും വിവാഹമോചനത്തിലേക്ക് എന്നു പറഞ്ഞായിരുന്നു സംവൃതയുടെ വിവാഹ മോചന വാര്‍ത്തകള് വന്നത്\nഈ വാര്‍ത്ത കണ്ട് ആദ്യം ഞങ്ങളൊന്ന് ഞെട്ടിയെന്നും പിന്നീട് കുറേ ചിരിച്ചെന്നും സംവൃത പറയുന്നു.\nഎന്നാല് നാട്ടില് അടുത്തബന്ധുക്കള്‍ക്ക് പോലും സംശയമായി. ഇനി ഇവരു തമ്മില് എന്തേലും കുഴപ്പമുണ്ടോ എന്ന് സംശയിച്ചവരും ഉണ്ട്.\nഞങ്ങളുടെ രണ്ടുപേരുടെയും വീട്ടുകാര് ഫോണ്‍കോള് അറ്റന്‍ഡ് ചെയ്ത് മടുത്തു. അവസാനമാണ് ഫേസ്ബുക്ക് പോസ്റ്റ് ഇടേണ്ടി വന്നത്. 'ഇതുവെറും നുണയാണ്. ഞങ്ങള് ഹാപ്പിയാണെന്ന്.'\nഎന്താ ചെയ്ക. ഓരോ ആളുകള് ഇങ്ങന നടക്കാണ്, മറ്റുള്ളവരുടെ കുടുംബത്തില് എന്തെങ്കിലും പ്രശ്‌നമുണ്ടോ , ഉണ്ടാക്കണോ എന്നെല്ലാം ചിന്തിച്ച്. മറ്റുള്ളവരെ ദ്രോഹിച്ചിട്ട് അവര്‍ക്കെന്തു ഗുണമാണാവോ കിട്ടുന്നത്. സംവൃത പറയുന്നു.\nSamvrutha Sunil with Family- Vanitha Cover shoot behind the scenes\nPosted by Vanitha on Monday, August 31, 2015\nവനിതയുടെ കവര് ഫോട്ടോയ്ക്ക് വേണ്ടി സംവൃത കുടുംബത്തോടൊപ്പം വന്നപ്പോള് എടുത്ത വീഡിയോ കാണൂ\nSamvritha Sunil reacts on her divorce rumor


ഇവിടെ നല്ല തണുപ്പാണമ്മേ പൊട്ടിച്ചിതറുന്നതിന് രണ്ട് മണിക്കൂര് മുമ്പും വസന്തകുമാര് വീട്ടിലേക്ക് വിളിച്ചു | ViralKerala.in\nHome Viral ഇവിടെ നല്ല തണുപ്പാണമ്മേ പൊട്ടിച്ചിതറുന്നതിന് രണ്ട് മണിക്കൂര് മുമ്പും വസന്തകുമാര് വീട്ടിലേക്ക് വിളിച്ചു\nഇവിടെ നല്ല തണുപ്പാണമ്മേ പൊട്ടിച്ചിതറുന്നതിന് രണ്ട് മണിക്കൂര് മുമ്പും വസന്തകുമാര് വീട്ടിലേക്ക് വിളിച്ചു\nഎത്ര തിരക്കാണെങ്കിലും സമയം കണ്ടെത്തി ഗിവസവും അമ്മ ശാന്തയെയും ഭാര്യ ഷീനയെയും വിളിക്കുമായിരുന്നു പുല്‍വാമയില് കെല്ലപ്പെട്ട മലയാളി സൈനികന് വസന്തകുമാര്. ‘ഇവിടെ നല്ല തണുപ്പാണമ്മേ….’ പുതിയ ജോലിസ്ഥലമായ കശ്മീരിലെ വിശേഷങ്ങളുമായി, ഭീകരാക്രമണം ഉണ്ടാകുന്നതിന് രണ്ട് മണിക്കൂര് മുമ്ബ് വസന്തകുമാര് വീട്ടിലേക്ക് വിളിച്ചു പറഞ്ഞു.\nമറ്റൊരു വാഹനത്തിലുണ്ടായിരുന്ന വസന്തകുമാറിന്റെ സുഹൃത്തായ ജവാനാണ് ഭാര്യാസഹോദരനെ ആദ്യം വിവരമറിയിച്ചത്. ഔദ്യോഗിക സ്ഥിരീകരണം ലഭിക്കാത്തതിനാല് മറ്റു കുടുംബാംഗങ്ങളോടു പറഞ്ഞില്ല. ഒടുവില്, വെള്ളിയാഴ്ച പുലര്‍ച്ചെ നാലരയോടെ ന്യൂഡല്‍ഹിയിലെ സിആര്‍പിഎഫ് ആസ്ഥാനത്ത് നിന്ന് വിളിയെത്തി. വീട്ടില് കൂട്ടക്കരച്ചിലുയര്‍ന്നു.\nവസന്തകുമാറിന്റെ മൃതദേഹം ഇന്ന് രാവിലെ 8.55 ന് കോഴിക്കോട് വിമാനത്താവളത്തിലെത്തിക്കും. ഡല്‍ഹിയില് പ്രധാനമന്ത്രി അടക്കമുള്ളവര് വസന്തകുമാറിനും മറ്റ് 39 ജവാന്‍മാര്‍ക്കും അന്ത്യോപചാരം അര്‍പ്പിച്ചു. വയനാട് തൃക്കൈപ്പറ്റ മുക്കംകുന്ന് തറവാടുവീടിനോടു ചേര്‍ന്നുള്ള ശ്മശാനത്തില് ഉച്ചയ്ക്ക് 12ന് ഔദ്യോഗിക സൈനിക ബഹുമതികളോടെ സംസ്‌കാരം.\nPrevious articleഹോ ഒരു പഞ്ചായത്തു മൊത്തം വിളിച്ചു അഭിപ്രായം ചോദിച്ചാലേ പെണ്ണുങ്ങൾക്ക് തൃപ്തിയാകു….\nNext articleനീയാണ് എന്റെ ജീവൻ, നീ വിളിച്ചാൽ ഏത് നരകത്തിലേക്കായാലും ഞാൻ വരും…


താൾ:ജ്യോതിഷവും ജ്യോതിശ്ശാസ്ത്രവും.djvu/137 - വിക്കിഗ്രന്ഥശാല\nബ്രഹ്മസ്ഫുട സിദ്ധാന്തം രചിച്ചത്. 24 അധ്യായങ്ങളിലായി 1008 ശ്ളോകങ്ങളുള്ള ഒരു ബൃഹത്കൃതിയാണത്. ആദ്യത്തെ പത്ത് അദ്ധ്യായങ്ങളിൽ മറ്റ് സിദ്ധാന്ത കൃതികളിൽ ചർച്ച ചെയ്യുന്ന കാര്യങ്ങൾ തന്നെയാണുള്ളത്. ബാക്കി 14 അധ്യായങ്ങൾ ബ്രഹ്മഗുപ്തന്റെ തനിമയും വിജ്ഞാനത്തിന്റെ ആഴവും പ്രകടമാക്കുന്നു. അങ്കഗണിതം, ബീജഗണിതം, വ്യാപ്തമാനം, വാനനിരീക്ഷണത്തിനുള്ള വൈവിധ്യമാർന്ന ഉപകരണങ്ങൾ തുടങ്ങിയ നിരവധി കാര്യങ്ങൾ അവയിൽ ചർച്ച ചെയ്യുന്നു. ഒരു ജ്യോതിശ്ശാസ്ത്രജ്ഞനെന്നതിലുപരി, ഇന്ത്യ കണ്ട ഏറ്റവും വലിയ ഗണിത ശാസ്ത്രജ്ഞരിൽ ഒരാളായിരുന്നു ബ്രഹ്മഗുപ്തൻ. സിദ്ധാന്തത്തോടൊപ്പം നേരിട്ടുള്ള നിരീക്ഷണത്തിന് അദ്ദേഹം കൽപ്പിച്ച പ്രധാന്യവും ശ്രദ്ധേയമാണ്.\n1017 - 1030 കാലത്ത് ഇന്ത്യയിൽ വന്നു താമസിച്ച് ഇന്ത്യൻ ശാസ്ത്രങ്ങളും തത്ത്വശാസ്ത്രവും എല്ലാം ആഴത്തിൽ പഠിച്ച വ്യക്തിയാണ് അൽ-ബിറൂണി. അഫ്ഗാനിസ്ഥാനിലെ ഗാസയിൽ നിന്നാണദ്ദേഹം വന്നത്. അദ്ദേഹത്തിന്റെ 'താരിഖ് അൽ-ഹിന്ദ്' എന്ന കൃതി അക്കാലത്തെ ഇന്ത്യയെ മനസ്സിലാക്കാൻ നമ്മെ സഹായിക്കുന്ന വിലപ്പെട്ട രേഖയാണ്. അൽ-ബിറൂണിയുടെ അറിവിന്റെ ആഴവും നിഷ്കൃഷ്ടമായ വിമർശന ബുദ്ധിയും ആ കൃതി വെളിപ്പെടുത്തുന്നു.\nഇന്ത്യയിലെ മതങ്ങൾ ആചാരങ്ങൾ ഇന്ത്യാ ചരിത്രം ഇന്ത്യൻ സംഖ്യാവസ്ഥ (ദശാംശ രീതി) ഇവയെക്കുറിച്ചെല്ലാം അദ്ദേഹം അതിൽ ചർച്ച ചെയ്യുന്നുണ്ട്. ഒരു ശാസ്ത്രജ്ഞനെന്ന നിലയ്ക്കും അൽ-ബിറൂണി ശ്രദ്ധേയനായിരുന്നു. ഭൂമിയുടെ വലിപ്പവും ഭ്രമണ നിരക്കും അദ്ദേഹം കണക്കാക്കി. (ഇതിൽ ആര്യഭട സ്വാധീനം വ്യക്തമാണ്). നിരവധി തരം രത്നക്കല്ലുകളുടെയും ഖനിജങ്ങളുടെയും സാന്ദ്രത അളന്നു തിട്ടപ്പെടുത്തി. താൻ സഞ്ചരിച്ച പ്രധാന നഗരങ്ങളുടെയെല്ലാം അക്ഷാംശവും രേഖാംശവും തിട്ടപ്പെടുത്തി. ഇത്രയേറെ ശാസ്ത്രബോധം പ്രദർശിപ്പിച്ച ഒരു വ്യക്തിയെ മധ്യ കാലഘട്ടത്തിൽ കണ്ടെത്തുക പ്രയാസമാണ്.\nബ്രഹ്മഗുപ്തൻ തന്റെ മുൻഗാമികളെ, പ്രത്യേകിച്ച് ആര്യഭടനെ, കിട്ടുന്നിടത്ത് വെച്ചൊക്കെ നിശിതമായി വിമർശിക്കുന്നതു കാണാം. ആര്യഭടരീതിയനുസരിച്ചു കിട്ടുന്ന ഗണന ഫലവും നേരിട്ടുള്ള നിരീക്ഷണഫലവും തമ്മിലുള്ള അന്തരമാകാം ഇതിന് പ്രേരിപ്പിച്ചത്. "ആര്യഭടന്റെ കുറവുകൾ എണ്ണിപ്പറയുക സാധ്യമല്ല" എന്നാണദ്ദേഹം പറയുന്നത്. (ബ്രഹ്മ.സി 11,42 - 43). ഭൂമിയുടെ ഭ്രമണം കൊണ്ടാണ് ഗ്രഹങ്ങളും നക്ഷത്രങ്ങളും ഉദിച്ച് അസ്തമിക്കുന്നതായി നമുക്ക് തോന്നുന്നത് എന്ന ആര്യഭടന്റെ നിഗമനത്തെ ബ്രഹ്മഗുപ്തൻ വല്ലാതെ പരിഹസിക്കുന്നുണ്ട്. "എങ്കിൽ കൂട്ടിൽ നിന്നു പറന്നു പോയ പക്ഷികൾ എങ്ങനെ കൂട്ടിൽ തിരിച്ചെത്തും? ഭൂമി തലകുത്തനെയാകുമ്പോൾ വീടുകളുടെ മേൽക്കൂരയും കുന്നുകളും താഴോട്ടു വീഴില്ലേ?" എന്നാണദ്ദേഹം ചോദിക്കുന്നത്.(ജഡത്വ നിയമവും ഗുരുത്വാകർഷണ നിയമവും വശമില്ലാതിരുന്ന കാലത്ത് ഈ ചോദ്യങ്ങളെ അശാസ്ത്രീയമായി കരുതുക വയ്യ എന്നോർക്കണം).\nഗണിതത്തിലും ഗണിത ജ്യോതിശ്ശാസ്ത്രത്തിലും ബ്രഹ്മഗുപ്തനെ വെല്ലുന്ന ആരെങ്കിലും ഇന്ത്യയിൽ ജീവിച്ചിരുന്നോ എന്നു സംശയമാണ്.\n5.8 അൽ-ബിറൂണിയുടെ പരിഹാസം\nഅൽ-ബിറൂണി വരാഹമിഹിരന്റെയും ബ്രഹ്മഗുപ്തന്റെയും ഒരു ആരാധകനായിരുന്നു. ബ്രഹ്മഗുപ്തനെ ഇന്ത്യ കണ്ട ഏറ്റവും വലിയ ജ്യോതിശ്ശാസ്ത്രജ്ഞനും ഗണിതജ്ഞനുമായാണദ്ദേഹം വിലയിരുത്തിയത്. എങ്കിലും പുരോഹിത നേതൃത്വത്തെ തൃപ്തിപ്പെടുത്താൻ രണ്ടുപേർക്കും നടത്തേണ്ടി വന്ന വിട്ടു വീഴ്ചകളെ പരിഹസിക്കാൻ അദ്ദേഹം ഒട്ടും മടിച്ചില്ല. അൽ ബിറൂണിയുടെ വിമർശനങ്ങൾ ഇന്നും നമ്മുടെ സമൂഹത്തിൽ പ്രസക്തമാണ്.\nഅൽ-ബിറൂണി പറയുന്നു: "ഹിന്ദു ജ്യോതിഷികൾക്കറിയാം\n"https://ml.wikisource.org/w/index.php?title=താൾ:ജ്യോതിഷവും_ജ്യോതിശ്ശാസ്ത്രവും.djvu/137&oldid=173169" എന്ന താളിൽനിന്ന് ശേഖരിച്ചത്


ഡയറ്റ് കാസര്‍ഗോഡ്: BLEND-അവസാനഘട്ടം പരിശീലനം ആരംഭിച്ചു\nBlog For Dynamic Educational Network (BLEND) പദ്ധതിയുമായി ബന്ധപ്പെട്ട് അവസാന ഘട്ട പരിശീലനം ജില്ലയിലെ വിവിധ കേന്ദ്രങ്ങളില് ആരംഭിച്ചു. ആഗസ്ത് 22, 23 എന്നീ തീയ്യതികളില് നടക്കുന്ന പരിശീലന പരിപാടിയോടെ ജില്ലയിലെ മുഴുവന് വിദ്യാലയങ്ങള്‍ക്കും ബ്ലോഗ് രൂപപ്പെട്ടു കഴിയും. ജില്ലാ വിദ്യാഭ്യാസ ഉപഡയറക്ടര് ശ്രീ. സി.രാഘവന്, ഡയറ്റ് പ്രിന്‍സിപ്പാള് ഡോ.പി.വി കൃഷ്ണകുമാര്, ഡയറ്റ് ഫാക്കല്‍റ്റി അംഗങ്ങള്, വിദ്യാഭ്യാസ ആഫീസര്‍മാര് എന്നിവര് പരിശീലന കേന്ദ്രങ്ങള് സന്ദര്‍ശിച്ചു.\nBLEND പരിശീലനവുമായി ബന്ധപ്പെട്ട് ജിഎച്ച്എസ്എസ് പിലിക്കോട് കേന്ദ്രത്തില് ഡയറ്റ് ഫാക്കല്‍റ്റി അംഗം കെ.വിനോദ് കുമാര്, സെന്റര് ഹെഡ്മിസ്ട്രസ് ശ്രീമതി പ്രസന്നകുമാരി എന്നിവര് സന്ദര്‍ശിച്ചപ്പോള്...\nPosted by DIET KASARAGOD at 10:55